**ПРОТОКОЛ ОТ ДВАДЕСЕТ И ПЕТОТО ЗАСЕДАНИЕ НА ОБЩИНСКИ СЪВЕТ-РУСЕ**

**Проведено на 13 Септември 2021 година, начало 09:00 часа**

От общо 51 общински съветници присъстваха 49, отсъстваха: Мирослав Славчев, Дилян Саманджиев, Биляна Иванова, Веселин Велчев, Дауд Ибрям и Михаил Илиев. Заседанието беше открито и ръководено от Иво Пазарджиев – председател на Общински съвет – Русе.

**Г-н Иво Пазарджиев**: Моля, общинските съветници да заемат местата си (в залата се шуми). Колеги, моля заемете местата си, да стартираме проверка на кворума. Моля, регистрирайте се. Тридесет и девет общински съветници са се регистрирали по електронна система, видимо има повече в залата, имаме необходимия кворум да започнем нашата работа. Откривам двадесет и петото редовно заседание на Общински съвет – Русе. Колеги, моля за тишина. Колеги, да започнем с нашата работа, искам да апелирам за слагане на предпазни маски, тъй като сте наясно с усложнената епидемична обстановка, ще наблюдаваме залата и ще изискваме от участниците задължително да слагат маските си над носа, както следва да бъде. Започваме. На основание чл. 106 от Правилника за организация и дейността на Общински съвет – Русе, неговите комисии и взаимодействието му с Общинската администрация, обявявам постъпилите питания, питания с входящ номер 743 от 27.08.2021 г. от общинският съветник Елеонора Николова относно състояние на общинското помещение предоставено на Сдружение „Родители на деца и възрастни с аутизъм“. Отговора за г-жа Николова ще бъде връчен в края на заседанието след прочитането му от Общинска администрация. Започваме с постъпилите извънредни точки. Предложение с входящ номер 764 от 09.09.2021 г. относно промяна на дата на одобреното от Общински съвет партньорско споразумение по одобрен за финансиране и мерки за подобряване управлението на отпадъците в общините Русе, Тутракан, Сливо поле и Ветово. Другата извънредна точка е : Предложение с входящ номер 765 от 09.09.2021 г. относно партньорско споразумение по одобрен за финансиране проект BGENERGY за прилагане на мерки за енергийна ефективност и третото извънредно предложение е предложение с входящ номер 769 от 09.09.2021 г. относно Договор за партньорство и сътрудничество между Община Русе и Българска телеграфна агенция за насърчаване развитието и популяризирането на международния фестивал „Мартенски музикални дни“. Също така има постъпило заявление от Г-н Мариян Димитров, който желае да се изкаже по точка от дневния ред, във връзка с внесената точка от дневния ред Контролен лист номер 539 Приемане на правилник за изменение и допълнение на Правилника за организацията и дейността на обществения посредник на територията на Община Русе преди гласуването на точката иска Г-н Димитров да се изкаже, така че ще подложа на гласуване въпросните предложения. Така, също уважаеми колеги аз предлагам Контролен лист номер 541, това е 42 - ра точка в проекта за дневен ред да я изтеглим като първа точка, тъй като по въпросната точка има външен експерт, който…, 42 – ра точка Контролен лист номер 541, тъй като по въпросната точка има външен експерт в залата – Архитект Силвия Алексиева, която да направи изказване и да обясни по въпросното предложение какво е работено от експертната група, за да не принуждаваме хора, които са извън състава на Общинския съвет да стоят дълго време да чакат в залата, аз ще помоля тази точка да бъде първа в дневния ред. Ще подложа по отделно всички предложения за гласуване като извънредните точки предлагам да бъдат включени като последни в дневния ред, а именно, както ги изчетох първата да бъде относно промяната на датата на одобреното от Общински съвет партньорско споразумение да бъде първата от последните точки, втората да бъде относно проекта BGENERGY и третата да бъде относно сключването на безсрочния договор между Община Русе и БТА. Относно изказването на Г-н Мариян Димитров предлагам действително то да бъде непосредствено преди точката за Правилника за обществения посредник. Нека да ги гласуваме по отделно влизането в дневния ред, както и предложението ми за Контролен лист номер 541 от 42 – ра да стане 1 – ва точка. Гласуваме относно предложението с входящ номер 764, да бъде първата от последните извънредни точки. Стартираме системата, моля гласувайте.

**Кворум – 45. С 45 гласа „за“, 0 „против“, 0 „въздържали се“ – се прие предложението.**

**Г-н Иво Пазарджиев:** Гласуваме предложението с входящ номер 765 от 09.09.2021 г. относно BGENERGY да бъде втората от извънредните точки, моля гласувайте.

**Кворум – 45. С 45 гласа „за“, 0 „против“, 0 „въздържали се“ – Се прие предложението.**

**Г-н Иво Пазарджиев:** Гласуваме относно включването в дневния ред на входящ номер 769 относно БТА, тя ще бъде третата от извънредните точки в края на дневния ред.

**Кворум – 45. С 45 гласа „за“, 0 „против“, 0 „въздържали се“ – Се прие предложението.**

**Г-н Иво Пазарджиев:** Продължаваме, изказването на Г-н Мариян Димитров да бъде непосредствено преди точката за промяна на Правилника за дейността на обществения посредник. Моля, гласувайте колеги.

**Кворум – 45. С 45 гласа „за“, 0 „против“, 0 „въздържали се“ – Се прие предложението.**

**Г-н Иво Пазарджиев:** И гласуваме Контролен лист 541 да стане от 42 – ра 1 - ва точка в дневния ред.

**Кворум – 45. С 45 гласа „за“, 0 „против“, 0 „въздържали се“ – Се прие предложението.**

**Г-н Иво Пазарджиев:** Има ли други предложения по дневния ред? Госпожа Златомира Стефанова, заповядайте.

**Г-жа Златомира Стефанова:** Уважаеми господин Председател,уважаеми общински съветници, бих искала да помоля да оттеглим точка 557, Контролен лист номер 557, извинявайте, при мен е номер 9 точка, но може би вече като се е разместило ще е друга точка, тъй като кметицата на с. Червена вода ни изпрати допълнително разяснение към тази точка и бихме искали да имаме време да проверим. Благодаря !

**Г-н Иво Пазарджиев:** Благодаря на Г-жа Стефанова, ще считаме точката за оттеглена от страна на Общинска администрация. Има ли други предложения ? Господин Юрий Георгиев, заповядайте по дневния ред.

**Г-н Юрий Георгиев:** Уважаеми господин Председател, господин Милков, колеги, гости…

**Г-н Иво Пазарджиев:** На микрофона, ако обичате.

**Г-н Юрий Георгиев:** Групата на Демократична България Обединени предлага промяна в дневния ред, като имаме предвид, че всеки русенец респективно всеки общински съветник в Община Русе желае изграждането на втори Дунав мост между общината Русе и Гюргево. Считам, че Общински съвет – Русе може да излезе в декларация с принципно становище по този въпрос, като изрично подчертавам принципно съгласие в становище. Декларацията, която е предложена днес за гласуване от БСП не съдържа принципно позиции, а в голяма степен представлява лобистки текст в подкрепа на един конкретен бизнес проект изготвен от конкретна фирма, като считаме, че общинския съвет не е място за прокарване на бизнес интереси, предлагаме декларацията да бъде оттеглена, да бъде преработена в името на добрите нрави и доброто управление, да бъде внесена за гледане на друго заседание на Общински съвет. Предлагаме също да отпаднат изказванията на граждани предвидени по същата тема, тъй като подобни изказвания заложени по чл. 28, ал. 3 по Закона за местното самоуправление, както и на чл. 86, ал. 1 от нашия правилник. Благодаря Ви.

**Г-н Иво Пазарджиев:** Благодаря на Г-н Георгиев. Има ли други становища, предложения по дневния ред? Господин Валери Иванов, заповядайте.

**Г-н Валери Иванов:** Благодаря, господин Председател, уважаеми господин кмет на Община Русе, ще започна малко „Гледам и не вярвам на очите си, слушам и не вярвам на ушите си“. Точно за принципно съгласие става дума на общинския съвет, като местен орган на самоуправлението. За какви лобизми, за какви щуротии се говори ? Да, няма русенец, който да не желае втори мост Русе – Гюргево и всичко това са идеи и проекти, дали ще бъде на запад, дали ще бъде на изток от сега съществуващия мост това ще го решат съответните компетентни органи. Ние сме длъжни като местен парламент да дадем съгласие и наистина принципно, аз не виждам какво пише в декларацията толкова противоречащо на законите, затова аз не оттеглям предложението си и подкрепям решението на ръководството на общинския съвет да изслушаме компетентни хора и да декларираме съгласието си построяване на втори Дунав мост между Русе и Гюргево, защото това е във визия в следващите 50 – 100 години, тук не става дума за днес и утре, тук не става дума за никаква политика, кой какъв е и т.н. Тук става дума за развитието не само на русенска община, не само на русенска област, а и стратегическо за цяла Северна България и Южна България, защото това е част от международна връзка между седем държави, от Балтика, от Швеция, през Словакия, Румъния, България до Гърция, от Балтика до Егея, тя и така се казва магистралата „Дунав – Егея“, която е някъде 50 – 60 километра от втория кръг околовръстния на Букурещ, през Русе така мечтаната магистрала „Русе – Велико Търново“…

**Г-н Иво Пазарджиев:** По дневния ред.

**Г-н Валери Иванов:** Ами, това е.

**Г-н Иво Пазарджиев:** Благодаря. Асен Даскалов по дневния ред.

**Г-н Асен Даскалов:** Благодаря, господин Председател. Уважаеми колеги, аз предлагам гласуването на декларацията Контролен лист 568 да остане като във връзка с предложението на господин Георгиев, подкрепям да отпаднат изказванията, които са преди това, на ЗОРС коментирахме, мисля че с общи усилия се обединихме около това, че малко излизаме от компетенциите на Общински съвет, така че предлагам да отпаднат изказванията, предварителна точка 1 и 2 от дневния ред и да остане гласуване на Контролен лист номер 568 – декларацията. Благодаря.

**Г-н Иво Пазарджиев:** Благодаря на господин Даскалов. По дневния ред господин Бедрос Пехливанян.

**Г-н Бедрос Пехливанян:** Уважаеми колеги, присъединявам се към това, което каза господин Даскалов, също бяхме на ЗОРС. Наистина в последния материал, ако няма наистина имена на форми и т.н., които аз не откривам, не виждам причина, в първоначалния вариант имаше такива. Благодаря Ви.

**Г-н Иво Пазарджиев:** Благодаря на господин Пехливанян. Има ли други становища и предложения по дневния ред ? Не виждам. Първо подлагаме на гласуване предложението на господин Юрий Георгиев за отпадане на точка 4 Контролен лист 568 за следващо заседание, съответно и да отпаднат изказванията. Да…

**Кворум – 41. С 6 гласа „за“, 16 „против“, 19 „въздържали се“ – Не се прие предложението.**

**Г-н Иво Пазарджиев:** Подлагам на гласуване предложението на Асен Даскалов да отпаднат изказвания по точка 2 и точка 3 на Георги Георгиев и на Румен Марков.

**Кворум – 44. С 30 гласа „за“, 13 „против“, 1 „въздържал се“ – се прие предложението.**

**Г-н Иво Пазарджиев:** Има ли други предложения и становища по дневния ред, колеги? Не виждам. Гласуваме дневния ред като цяло с направените корекции.

**Кворум – 44. С 44 гласа „за“, 0 „против“, 0 „въздържал се“ – се прие следния**

**ДНЕВЕН РЕД:**

1. К.Л. № 541 Одобряване на Окончателен проект на Подробен устройствен план – План за застрояване на Лесопарк “Липник” в землището на с. Николово, Община Русе

2. К.Л. № 568 Приемане на декларация от Общински съвет – Русе за пълна подкрепа на идейния проект за построяване на нов мост над река Дунав, между град Русе, България и град Гюргево, Румъния и съответната му реализация

3. К.Л. № 551 Инвестиция за изграждане на нов покрит пазар за плодове и зеленчуци на пазар „Сан Стефано“, гр. Русе

4. К.Л. № 560 Откриване процедура за провеждане на публичен търг с явно наддаване за продажба на недвижими имоти – частна общинска собственост, намиращи се в град Русе, кв. „Родина 3“, ул. „Панагюрище“ №46 и ул. „Вискяр планина“ №8

5. К.Л. № 561 Прекратяване на съсобственост чрез продажба частта на Община Русе, представляваща ¼ ид. части от поземлен имот с идентификатор 63427.6.331 по Кадастралната карта и кадастралните регистри на гр. Русе, с адрес гр. Русе, кв. „Чародейка-Г-Север“, ул. „Зорница“

6. К. Л. № 535 Приемане на Наредба за изменение и допълнение на Наредба №6 за условията и реда за установяване на жилищни нужди, настаняване под наем и разпореждане с жилища – общинска собственост на Общински съвет – Русе

7. К.Л. № 556 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Червена вода, Община Русе, ул. „Шкодра“ №25

8. Изказване на Мариян Димитров

9. К.Л. № 539 Приемане на Правилник за изменение и допълнение на Правилника за организацията и дейността на обществения посредник на територията на Община Русе

10. К.Л. № 540 Приемане на Решение за изменение на Правилника за организацията и дейността на Общински съвет Русе, неговите комисии и взаимодействието му с общинската администрация

11. К.Л. № 585 Закриване на ДГ „Ралица“ – гр. Русе и промяна в адресите на сградите, в които се провежда обучението в ДГ „Чучулига“

12. К.Л. № 558 Даване на съгласие за учредяване възмездно право на прокарване и сервитут на техническа инфраструктура - водопровод през ПИ 65348.216.32 и ПИ 02796.101.487 с НТП - пасище, публична общинска собственост

13. К.Л. № 559 Съгласие за продажба на общински терен от 3 кв.м. по улична регулация, приобщен към УПИ XV-54 в кв. 4 по регулационния план на село Николово, Община Русе

14. К.Л. № 562 Откриване на процедура за провеждане на публичен търг с явно наддаване за продажба на самостоятелни обекти в сграда, представляващи гаражи, с адрес гр. Русе, кв. „Родина 3“, ул. „Ибър“ №26, блок №7

15. К.Л. № 563 Учредяване безвъзмездно право на ползване върху част от недвижим имот – частна общинска собственост, с адрес: град Русе, Източна промишлена зона, ул. „Потсдам“ №1 (бивш Хлебозавод)

16. К.Л. № 564 Учредяване безвъзмездно право на управление върху общински недвижими имоти, находящи се в град Русе

17. К.Л. № 565. Безвъзмездно придобиване на право на собственост от страна на Община Русе, върху имот – публична държавна собственост, представляващ УПИ I- 196 с площ от 6210 кв.м., ведно с построените в него сгради по регулационния план на с. Долно Абланово, община Русе, по реда на чл. 54 от Закона за държавната собственост

18. К.Л. № 570 Застраховане на жилищни имоти – частна общинска собственост

19. К.Л. № 571 Съгласие за продажба на общински терени от 3 кв.м. и 13 кв.м. по улична регулация, приобщени към УПИ IX-614 в кв. 170 по регулационния план на кв. „Средна кула“, град Русе

20. К.Л. № 572 Откриване на процедура за провеждане на публичен търг с явно наддаване за продажба на недвижими имоти – частна общинска собственост, с адрес: гр. Русе, ул. „Доростол“ №125 и ул. „Доростол“ №127

21. К.Л. № 573 Предоставяне безвъзмездно за управление на част от общински недвижим имот – публична общинска собственост, представляваща част от сграда с идентификатор 63427.1.94.2 по Кадастралната карта и кадастралните регистри на гр. Русе, разположена в недвижим имот – общинска собственост, с идентификатор 63427.1.94 по Кадастралната карта и кадастралните регистри на гр. Русе, с административен адрес: гр. Русе, ул. “Алея Възраждане“ № 58

22. К.Л. № 574 Учредяване безвъзмездно право на ползване върху недвижими имоти, общинска собственост, намиращ се гр.Русе на „Водоснабдяване и канализация“ ООД – Русе

23. К.Л. № 586 Съгласие за продажба на общински терен от 17 кв.м. по улична регулация, приобщен към УПИ XIV-1703 в кв. 236 по регулационния план на град Русе

24. К.Л. № 587 Откриване процедура за провеждане на присъствен публичен търг с тайно наддаване, за учредяване възмездно право на строеж върху общински поземлен имот, с адрес гр. Русе, ж.к. „Дружба 1“, ул. „Гео Милев“, при условията на чл. 37, ал. 2 от ЗОС

25. К.Л. № 575 Определяне на начална месечна наемна цена при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем на имот – частна общинска собственост, като спортно игрище, с адрес гр. Русе, ж.к. „Изток“, ул. „Будапеща“, предмет на АЧОС №5552/09.10.2008 г.

26. К.Л. № 576 Провеждане на процедура по чл. 14, ал. 7 и чл. 39, ал. 4 от Закона за общинската собственост

27. К.Л. № 577 Отдаване под наем на имот - частна общинска собственост за нуждите на Сдружение „Футболен клуб Левски – 2000 - Русе“

28. К.Л № 578 Провеждане на публичен търг с явно наддаване за отдаване под наем на част от сгрaда – публична общинска собственост – автоспирка, разположена в село Тетово, Община Русе

29. К.Л. № 579 Отдаване под наем на имот - частна общинска собственост, за нуждите на „Регионален офис за трансгранично сътрудничество Кълъраш за границата Румъния-България“

30. К.Л. № 536 Приемане на Правилник за изменение на Правилника за дейността на общинско предприятие „Спортни имоти“

31. К.Л. № 550 Промяна в приложение №1 към Правилника за организацията, дейността и управлението на ОП „Обществена трапезария и социални жилища“

32. К.Л. № 566 Приемане на отчета за изпълнение на сборния бюджет на Община Русе за 2020 г., в едно с Одитен доклад на Сметна палата за заверка на ГФО на Общината за 2020 г.

33. К.Л. № 538 Информация за изменения на Бюджета на Община Русе към 30.06.2021 година

34. К.Л. № 567 Предоставяне на Информация за текущото изпълнение бюджета, сметките за средства от Европейския съюз и сметките за чужди средства на Община Русе към 30.06.2021 г.

35. К.Л. № 584 Корекция на бюджета на Община Русе за 2021 г.

36. К.Л. № 537 Приемане на Наредба за изменение и допълнение на Наредба № 14 за реда и условията за превоз на пътници и багаж с обществен транспорт на територията на Община Русе

37. К.Л. № 552 Одобряване на договор за сътрудничество с „Екобатери“ АД с предмет: „Планиране, организиране, изграждане и прилагане на система за събиране, транспортиране, временно съхраняване, предварително третиране и предаване за оползотворяване и/или обезвреждане на негодни за употреба батерии и акумулатори (НУБА), образувани на територията на Община Русе“

38. К.Л. № 583 Сключване на договор за сътрудничество с неправителствени организации

39. К.Л. № 580 Формиране на паралелки с пълняемост под определения минимум и една слята паралелка с пълняемост под задължителния минимум за учебната 2021/2022 година

40. К.Л. № 581 Даване на съгласие Община Русе да осигури съфинансиране за проект 320 „Прилагане на мерки за енергийна ефективност на четири обекта от образователната, културната и социалната инфраструктура на община Русе – ОУ „Отец Паисий“ (гр. Мартен)

41. К.Л. № 542 Даване на Разрешение за изработване на проект за подробен устройствен план – план за застрояване на ПИ с идентификатори 63427.180.36 по КККР на гр. Русе, местност „Над линията“, община Русе

42. К.Л. № 543 Даване на Разрешение за изработване на проект за подробен устройствен план – план за застрояване на ПИ с идентификатор 63427.10.1885 по КККР на гр. Русе, находящ се в м. „Арнаут дере“

43. К.Л. № 544 Даване на Разрешение за изработване на проект за подробен устройствен план – ИПЗ на поземлени имоти с идентификатори 47336.62.3 и 47336.62.5 и ПЗ на 47336.62.4, находящи се в местността „Оранжерията“, гр. Мартен, община Русе

44. К.Л. № 545 Даване на Разрешение за изработване на проект за подробен устройствен план - план за застрояване на поземлен имот с идентификатор 63427.153.1971, находящ се в местност „Караач“, гр. Русе

45. К.Л. № 546 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.149.420, находящ се в местност „Касева чешма“, гр. Русе

46. К.Л. № 547 Даване на Разрешение за изработване на проект за подробен устройствен план – ПЗ на поземлен имот с идентификатор 63427.159.668, находящ се в местността „Конубунар“, гр. Русе

47. К.Л. № 548 Даване на Разрешение за изработване на проект за подробен устройствен план – план за застрояване на ПИ с идентификатор 63427.159.228 по КККР на гр. Русе, находящ се в м. „Горни Растов“

48. К.Л. № 549 Даване на Разрешение за изработване на проект за подробен устройствен план – план за застрояване на ПИ 504.24, 504.25 и 504.56 в местност „Над село“, землището на с. Басарбово, община Русе

49. К.Л. № 553 Одобряване на задание, разрешаване изработването на подробен устройствен план /ПУП/ – Парцеларен план за пътна връзка за ПИ 63427.159.699 в м. „Гарван бюлюк“, землище на гр. Русе

50. К.Л. № 554 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – подземна кабелна линия ниско напрежение за осветление на път RSE 1138 в землището на с. Сандрово

51. К.Л. № 555 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия за обект: „Трансформаторен пост тип БКТП и кабели средно напрежение към него в ПИ 63427.186.12 в м. „Гъстите круши“, землище на гр. Русе“

52. К.Л. № 569 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.150.212, находящ се в местността „Караманлийка“, гр. Русе

53. К.Л. № 582 Отмяна на Решение № 584 по Протокол № 24/15.07.2021 г. на ОбС – Русе

54. Промяна на дата, на одобрено от Общински съвет Партньорско споразумение, по одобрен за финансиране проект „Мерки за подобряване управлението на отпадъците в общините Русе, Тутракан, Сливо поле и Ветово по покана № 2 „Кръгова икономика и ресурсна ефективност“ по Резултат 3 „Подобрено управление на ресурсите на общинско ниво (кръгова икономика)“ на Програма „Опазване на околната среда и климатични промени“

55. Партньорско споразумение, по одобрен за финансиране проект BGENERGY-2.001-0033 „Прилагане на мерки за енергийна ефективност по системата за външно изкуствено осветление на територията на град Русе", по Програма: Възобновяема енергия, енергийна ефективност, енергийна сигурност, BGENERGY-2.001 - Рехабилитация и модернизация на общинската инфраструктура - системи за външно изкуствено осветление на общините

56. Сключване на безсрочен договор за партньорство и сътрудничество между Община Русе и Българска телеграфна агенция за осъществяване на съвместна дейност в областта на културата и за насърчаване развитието и популяризирането на МФ „Мартенски музикални дни“

57. Питания

**Г-н Иво Пазарджиев:** Преди да започнем по дневния ред има заявено изказване от името на група, по точка извън дневния ред. От името на групата на ГЕРБ ще се изкаже госпожа Наталия Кръстева. Заповядайте, госпожо Кръстева.

**Г-жа Наталия Кръстева:** Уважаеми колеги общински съветници, тъй като очаквах, че на комисията на Младежта и спорта, именно там беше мястото въпросът ще бъде поставен, но това така или иначе не се случи, считам че е редно да поставя на вашето внимание един според мен съществен въпрос и считам, че е нужно да отделя и заслуженото внимание на параатлета Християн Стоянов, който по никакъв начин не беше почетен нито от въпросната комисия, нито от администрацията. Най – вероятно това е някакъв пропуск в този момент, но смятам, че първата по ред сесия на нашето внимание днес и за да акцентирам постиженията на Християн Стоянов, въпреки че едва ли някой не ги знае, искам да ви кажа, че от 2017 – та година той се състезава именно за град Русе. Негов треньор е Евгени Игнатов, а Евгени Игнатов също по никакъв начин не беше поощрен или как да кажа или похвален за това постижение. На Християн Стоянов успехите са следните : бронзов медалист на Световното първенство в Лондон за параатлети пред 2017 – та година, европейски шампион от Берлин 2018 – та година, злато от Световното първенство в Дубай през 2019 – та година. Християн е вицеевропейски шампион в Полша 2021 – ва година. Европейски рекордьор в дисциплината 1500 метра, за да стигне най – високия връх в най – висшия форум на Олимпийските игри 2020 в Токио, когато стана сребърен медалист. В началото на този месец беше награден и от Президентството на Република България, а тъй като е родом от град Габрово, там са се сетили и задвижили процедура по удостояването му със званието „Почетен гражданин“. Пак казвам, надявам се това да е пропуск и наш като общински съветници и на администрацията, но считам, че е нужно да отделим нужното внимание на Християн и на неговия треньор Евгени Игнатов. Господин Председател, апелирам към Вас, тъй като процедура има по Наредба за символиката на Община Русе, според която наградите ни са „Почетен знак на Община Русе“, плакет „Русе“, а званията са „Почетен гражданин на град Русе“. Нека заедно да преценим, кое според нас е нужното, за да отдадем внимание на този спортист и на неговия треньор и като заключение искам да кажа, че всички ние като русенци трябва да сме горди с постиженията на нашите спортисти, да ги поощряваме по някакъв начин като считам, че поощрявайки ги те ще бъдат удовлетворени и ще заслужат вниманието на нашата общественост. Благодаря.

**Г-н Иво Пазарджиев:** Благодаря на госпожа Кръстева. Думата има Кмета на Община Русе господин Пенчо Милков.

**Г-н Пенчо Милков:** Уважаеми общински съветници, скъпи русенци, не само поощряваме нашите спортисти ние им помагаме. Тук е и господин Игнатов треньор на спортисти много, не само на Християн, не веднъж бил при мен за награди, но ние сме общината, която изпрати своите олимпийци по предложение на администрацията с парични суми да се подготвят, да ви напомня, така че той получи подкрепа преди да отиде на олимпиадата. Той беше при мен два пъти преди да отиде на олимпиадата и преди това му връчих златна значка. Сега ще бъде…, написан е доклад до мен, отново ще бъде отбелязано неговата победа, както и на треньора. Фактически изпреварихте събитията. Аз следих, че Християн беше в Президентството и в Габрово и когато той е в нашия град, отново за пореден път ще бъде той при мен. Непрекъснато общувам с нашите спортисти, защото винаги след тяхното име и спортния клуб, пише „Русе“ и спортистите в най – чиста светлина правят Русе по – силен, името ни по – светло, така че да, напълно основателно Ви е предложението, но не мисля че сме го забравили и трябва да изпитваме притеснение съветниците и администрацията. Християн ще бъде подпомаган, както и всички други спортисти на град Русе интензивно чрез ремонт, чрез газоснабдяване, там където е обещано и не е изпълнено ние ще го изпълним и с много други средства. Благодаря ви.

**Г-н Иво Пазарджиев:** Благодаря на Кмета на Община Русе. Колеги, започваме по дневния ред, ще изчитам точките както са след преномерирането, което направихме по време на гласуването на дневния ред.

**ТОЧКА 1**

**К.Л. № 541 Одобряване на Окончателен проект на Подробен устройствен план – План за застрояване на Лесопарк “Липник” в землището на с. Николово, Община Русе**

**Г-н Иво Пазарджиев:** Кой ще докладва ? Госпожа Магдалина Илиева. Заповядайте, Госпожо Заместник – кмет.

**Г-жа Магдалина Илиева:** Уважаеми господин Председател, господа общински съветници най – накрая стигнахме до момента, в който ви предлагаме да приемете окончателния проект на подробния устройствен план на Лесопарк „Липник“, което на нас ще ни даде възможност да извършваме наистина кардинални промени в този парк като ремонти, осветления, нови съоръжения, имаме идеи за това. Приемането на този окончателен проект ще ни даде възможност за това, но смятам че най-добре ще ни представи проекта, възможностите които дава той, самия автор на проекта, заповядайте Архитект Алексиева. Ако нямате нищо против ?

**Г-н Иво Пазарджиев:** Не, нямам нищо против. Нека да спазим процедурата. Предлагам процедурно предложение за изслушване на Архитект Алексиева, позната на всички нас и бивш председател на Общински съвет, с удоволствие смятам че ще я чуем. Моля гласувайте колеги процедурното предложение за изслушване на Архитект Алексиева.

**Кворум – 43. С 43 гласа „за“, 0 „против“, 0 „въздържал се“ – Се прие предложението.**

**Г-н Иво Пазарджиев:** Заповядайте, Госпожо Алексиева. Колеги, моля да поставите маските си.

**Арх. С. Алексиева:** Благодаря Ви, господин Председател. Уважаеми господин Кмет, уважаеми общински съветници, дами и господа, за мен е удоволствие да представя от името на проектантския колектив, в който ние сме разработили подробния устройствен план на Лесопарк „Липник“. Тук е и колежката ми Мария Костадинова, с която сме работили по част архитектурна, съвсем логично е, тези които се занимават с инвестиционен проект знаят, че проектите се допълват и тука има материали по електроснабдяване, по вода и канали, има пътна част, има лесовъдство част тъй като сме в горски масив и част недвижимо културно наследство, тъй като тук има такива паметници. Ние сме комплектовали този проект, но за мен е важно да представя визията за развитието на самия парк. В петдесетте години на средата на двадесети век се разработва лесопарка като такъв. Тогава това е най – големият липов масив в България и естествено от това носи своето наименование „Липник“. Лесопарк „Липник“ дълги години е любимо място на русенци като зона за отдих и затова днес ви представяме наистина визията за развитие на зоната на отдих Лесопарк „Липник“. Това стана благодарение на в петнадесета година, когато общинския съвет прие решение да се направи една замяна на общинска земя с Държавния горски фонд и така предоставянето на тази територия тъй като тя беше преобладаваща и почти изцяло в Държавен горски фонд, стана възможно изработването на този проект. Трябва да ви кажа, че проекта концентрира в себе си едно балансирано участие на зони за отдих, за рекреация, зони за култура и спорт най вече. По този начин русенци ще намерят своето любимо място на своето хоби или просто ще имат тази възможност да се разхождат в този парк. За да може реализацията да се направи, аз съм сигурна че Общината в лицето на господин Кмета ще задействат бързо тези процедури. Ние сме предложили и етапно разработване на идеите, като тези етапи не означава че не могат и съвместимо някои с друг етап, макар че имат своята номерация да бъдат разработвани. И така, достъпа до Лесопарк „Липник“ се осъществява по трасетата, които са познати до болка на всички вас и ние стигаме. Сега да видим, всъщност няма да мога, защото няма да се чувам. Не знам, колежке Костадинова, Вие бихте ли могли да дойдете, така все пак символично да показвате (шум се в залата). Ама няма да мога да стигам, много съм ниска, не съм пораснала. Архитект Костадинова, извинявай, но ако може, с едно химикалче, дали ще стигне - не знам. И така достъпа чрез автобусна градска линия, която има автобусна спирка, тя ще покаже Архитект Костадинова автобусната спирка къде се намира и естествено с леки автомобили. За този превоз сме предвидили три буферни парко зони за паркиране места. Естествено ние сме номерирали броя им, но това зависи вече от конкретната разработка и от наличния горски масив. Обиколно е трасето, което е за леки автомобили. Да, благодаря, като може да се влиза и през главната алейна мрежа само за зареждане на обектите и за специалните превозни средства, знаете линейки, пожарни и други, не дай си Боже да се налага. По този начин ние обезпечаваме зоната за отдих със своята тишина, спокойствие и едно задължително рекреационно действие, което русенци имат нужда от него, да могат да релаксират пълноценно. В тази част трябва да разкажа, че има две зони, които са обособени – едната е рекреационна, а другата е зона за озеленяване. В рекреационната зона влизат ония всички обекти, които са налични, част от тях имаха действащи застроителни планове, а по-голяма част сега ние им предоставяме тази възможност като са посочени границите на застрояване. Мога да ви уверя, че частната собственост е защитена с достъп до всяко от тях, единствено ограничение има в линиите на застрояване и това да ви уверя, че ние действаме под нормативите за застрояване в този тип зони за отдих, което е нормално да може да остане повече място за спорт. В специфичните правила, които съпровождат проекта има много ограничения, едно от тях е и височината на застрояване и пристрояване на тези обекти. В случая ние смятаме, че това е достатъчно на този етап като зони за застрояване и не сме предвидили нови такива зони да бъдат предоставени. Най – важното е да започнем, да разясним проекта и той е свързан със зоната за отдих. Основно се залага на зоната за спорт, нормално логично след като язовира е в непосредствена близост, това са водните спортове, които имат своята съществуваща сграда за единия вид спорт, има две стоянки, които се предвиждат да може да има за развлечение, лодки, водни колела и други такива водни съоръжения, които могат да бъдат предоставени. Независимо, че язовира не влиза в територията на зоната за проектиране Лесопарк „Липник“, ние смятаме, че бреговата линия трябва да бъде предмет на вниманието на Община Русе и на Кмета, защото има нужда да бъде укрепен в определени участъци по начало, а вече във времето поетапно може би непрекъснатата цяла ивица. Вътрешното езеро, което вие също добре познавате, една прекрасна зона за отдих, тука има и редките блатни кипариси и обиколната алея, която оставя възможност да има тази зона за отдих. Ние сме предвидили две площадки около езерото, които да бъдат наситени с места за сядане, да може русенци да се любуват и на водата и на околната природа, която ги заобикаля. Едната площадка е свързана със съществуващия сега паркинг пред заведението „Овчарска лъка“, а другото място е непосредствено на изток от Гребната база. В зоната за отдих има велоалеи, които са с дължина пет километра, в това число имаме и трасе за екстремни велоспортове, те така са малко по в южната част тези трасета. Много пешеходни алеи, които са природосъобразни т.е. не нарушават природната среда. Спорта не се изчерпва само с това, тука се провеждат по традиция състезанията по корабомоделизъм, те ще се провеждат във вътрешното малко езеро и там ще бъдат и награждавани, малко по – късно ще кажа къде. Има зона за спортен риболов, което също дава добри възможности, тъй като езерото е любимо място за риболов на много русенци и не само на русенци разбира се и на жителите на съседните населени места. В случая ще премина към още един спорт, който може да се провеждат състезания. Аз се извинявам, че съм малко към вас с гръб, моля за извинение. Това е триатлон в трите спорта плуване, бягане и колоездене. Има специално трасе от два километра за това. В спортните зони трябва да сложим и три площадки, които са обособени – едната в южната част, другата така малко в североизточната, в западната извинете и още една, която е в края на зоната, тя е съвсем в западната част, където може да се развие в бъдеще и един плувен басейн. Там специално ще се спра, за да не се връщам във времето. Би могъл да бъде изграден и къмпинг при желание на Община Русе, да се провеждат по – големи масови събирания като на рокери и други, които да бъдат хем в добра среда, хем не съвсем в средата в центъра на Лесопарк „Липник“. Със спорта мисля, че до тук приключваме, ще мина към темата „Култура и развлечение“. В Лесопарк „Липник“ се провежда традиционния събор на Николово, той е на 2 –ри Август на празника на Св. Илия, така че ние сме предвидили два амфитеатъра, разбира се в техните ограничителни възможности единия малко по – голям със сцена, където да могат да участват всички участници в този събор. Аз искам да ви уверя, че последните години той се превърна в национален и почти от цяла Северна България и допълнителни разбира се участници има в този събор на 2 – ри Август и това ще даде възможност да има една сцена, на която да е по – благоприятно тяхното представяне и втори малък амфитеатър, който да бъде за локални събирания и сбирки, за представяне на книги, за награждаване, тука могат да бъдат награждавани всички съответно получили призове в състезанията, които се провеждат на място. То е до малкото езеро и е много благоприятно за тази цел. Това, което трябва да споделя е, че ние сме помислили за развлечения и атракции и предлагаме…(шуми се в залата).

**Г-н Иво Пазарджиев:** Колеги, моля за тишина.

**Арх. С. Алексиева:** …и предлагаме да бъдат построени, на които да бъдат като сцени, за да може всички присъстващи в Лесопарк „Липник“ да наблюдават от бреговата зона, която е доста ивично разположена и е характерна за тези места, по този начин това ще даде добра възможност за тези развлекателни събития, които ще се случват с ефекти и т.н., това мисля че е едно интересно предложение и си заслужава своето внимание за реализация. Понтоните са в централната част на езерото, за да бъдат възприемани от двете големи площадки за отдих. Естествено една връзка се предвижда, пропуснах да ви кажа, между, която е била започната да се изгражда. Тя е връзката реално на малкото езеро с язовира, който е, за да може да има обходно присъствие около малкото езеро и да се стига до цялата брегова ивица от изток на запад. Друго, което бих споделила, това е предвиждането на една горска класна стая, която да дава възможност на различни изнесени часове по Биология, Природознание, География, Горски масиви и всякакви други теми, които считат че са необходими и полезни, за да могат да излязат децата на въздух и да могат да проведат и целенасочени своите образователни функции. В този случай, само искам да добавя, че тука се предвиждат един параклис, който да напомня за старо теке, за стари паметници, ще се спра след малко и на тях по – подробно, това е полезно и за празника на Св. Илия едно чудесно добавление към всички дейности и функции, които се предлагат. В случая трябва да добавя още, че има зона за атракции, която ще е в частта на сега съществуващия зоо кът, а зоологическа градина с 50 хектара се предвижда в ей тази зона, която е на запад, тя може да бъде изградена разбира се със своите ограничителни възможности. Предвидени са начините на застрояване, големината на обектите отделните и т.н., там има също един паркинг. Обекти с временно застрояване ще обслужват всички тези обекти също са предвидени както към спортните площадки там, както към зоо къта, към една зона за атракции, която казах и не на последно място един атракцион една атракционна въжена линия, която е и за двете възрастови групи – „до 12“ и „след 12 години“, което също ще даде допълнителен интерес към посещение на лесопарка. Може да съм пропуснала нещо, защото идеите са много и разнообразни.

**Г-н Иво Пазарджиев:** Ако има въпроси… ?

**Арх. С. Алексиева:** Ей сега, няколко думи само да ви кажа. Тук се намират четири паметника от Недвижимото културно наследство на Република България и на Русенска област. Те са в сферата на археологията, те не са проучени, с изключение на единият който има сондиране в началото на 90 – те години. Единият се намира в зоната на язовира, това е едно селище от Халколита с голяма площ до сега неразработена, имаме един некропол, плосък некропол, който е в крайната източна част, той е по – малък и има още един некропол, който е с неустановен характер т.е. подлежи изцяло на проучване и последния обект, това е така нареченото „Теке“. Предполага се, че е бил първо в средновековието манастир, след това е дервишки храм, след това става християнски храм, който е в деветнадесети век преустановен, началото на двадесети век. Затова и той трябва да бъде проучен, а параклиса ще напомни за неговото съществуване, а дано да излязат и неговите останки, за да може допълнително тези обекти да привлекат туристи и гости на Русе. И завършвам с ограничителни действия, които трябва да бъдат информирани общинските съветници и всички, които имат намерение да имат инвестиционни дейности в този район да са партньори на общината по правилата на законовата уредба. Това е, че всяко нарушение на земен пласт на територията на лесопарка, става в присъствието на архиолог и всички монументални и декоративни по – големи обекти става със санкцията на Националния художествен съвет. Това естествено създава малко допълнително натоварване и напрежение, но то е в желанието да бъдат разкрити, явно има ненасищане в тази малка територия сто шестдесет и три и плюс няколко допълнителни обекта, които влязоха и седемдесет хектара, така че това гарантира защитата на Националното културно наследство. Благодаря ви за вниманието, ако има въпроси съм на ваше разположение.

**Г-н Иво Пазарджиев:** Благодаря на Архитект Алексиева за подробното презентиране на този така важен проект за града ни. Кмета на Община Русе Пенчо Милков също ще вземе отношение по точката. Заповядайте, господин Кмет.

**Г-н Пенчо Милков:** Благодаря на Архитект Алексиева. Скъпи колеги, русенци, през 2015 – та година бях общински съветник и подкрепих решението, което беше взето според мен по мои спомени единодушно за придобиване на тези територии от общината. Проектът, който бяха разработили Архитект Алексиева и екипът й, Архитект Костадинова и други колеги, заварихме дълбоко затиснат сред много други папки в Института за недвижимо културно наследство. Това беше едно от първите неща миналата година, които направихме да се задвижат всички преписки в Института за недвижимо културно наследство, което стана и факт . Всички русенци и вие трябва да знаете, че в лесопарка, както и в Парка на младежта, Парка на възрожденците всяко нещо, което се бутва отива в Института за недвижимо културно наследство. Вече проекта устройствения план е факт, обръщам се през медиите до всички активни и стопански субекти в Русе, Общината протяга ръка за сътрудничество. Когато се изграждат обекти там, нека да бъдат от русенци. Когато с изграждат обекти там, Общината няма да търси водещо да бъде заплащане на наем, ще търсим сътрудничество със стопанските организации за изграждане на тези елементи предвидени в подробния устройствен план, освен че и ние сами ще работим в тази насока. Това е едно от посланията, които отправям. През миналата година и през настоящата година лесопарка влязохме с много сили и средства в него, хората които отидат ще видят. Бяха окастрени дървета, храсти, които от години – години бяха оплели нашия лесопарк. Сменили сме осветлението, сложили сме колчета. Всичко, което Общината може да направи без Института за недвижимо културно наследство, го направихме. Отново да припомня, амбиция наша е развитието на цялата инфраструктура за гребните спортове. Освен Християн, ние имаме и европейски шампион знаете, имаме и пети на световното, пак в гребните спортове. Те го постигат при мизерни условия, Русе трябва да е център на гребните спортове и това нещо ще го развиваме в следващите години реално. Надявам се днес точката да получи същото единство на гласовете, както през 2015 – та и да покажем приемствеността в определени теми, които трябва да ни свързват. „Текето“ е нещо много хубаво за нашия град, още един път се обръщам към вас с молба да подкрепите точката.

**Г-н Иво Пазарджиев:** Благодаря на господин Кмета. Първо изказване Орлин Дяков, след него господин Александър Неделчев.

**Г-н Орлин Дяков:** Господин Председател, уважаеми господин Кмет, колеги, с голямо уважение към Архитект Алексиева искам само да припомня нещо и към е екипа, който е разработил проекта, така вижда ми се приемлив, много ви моля когато почнете да правите нещо за тези сцени, направете ги мултифункционални. Препатили сме от бетонни сцени, безсмислени и трудноизползваеми. Мястото е прекрасно, там ходят много русенци и се надявам, освен този събор за който няма нищо лошо разбира се, да се случват и други неща и това награждаване, да се случват и други неща на тези сцени, в градът има достатъчно капацитет да ги заредят със събития. Благодаря ви.

**Г-н Иво Пазарджиев:** Благодаря на господин Дяков. Господин Александър Неделчев.

**Г-н Александър Неделчев:** Благодаря, господин Председател, уважаеми господин Кмете, уважаеми колеги, аз първо искам да изкажа своята благодарност към тандема Архитект Алексиева и Архитект Костадинова, двама известни русенски архитекти, бивши наши колеги, всички може би ги познавате добре, хора с изключителен опит и визия. Направили са нещо наистина впечатляващо, аз съм удовлетворен. Много отдавна Община Русе работи по това лесопарка да се превърне в едно наистина благоустроено удобно за ползване място за отдих за русенци. Водихме битки за замяна на горите, да не разказвам историята, по – дългогодишните колеги съветници много добре си спомнят колко правителства се изредиха и колко областни управители и какви спънки и какво ли не беше. Най – после имаме този план, още веднъж благодаря, имам един конкретен въпрос Архитект Алексиева. Много правилно казахте, че ще се ограничава достъпа на автомобили до територията на парка, но не бива да се ограничава достъпа на рибари до брега с автомобилите си, защото ще ни взривят. Та, това ми е въпроса, има ли там предвидено някакво ограничаване ?

**Г-н Иво Пазарджиев:** Благодаря на господин Неделчев, нека Архитект Алексиева да отговори. Ако има други заявки за изказване, нека да ги направят колегите от пултовете си.

**Арх. С. Алексиева:** Реално два въпроса се поставиха и ще отговоря с удоволствие. Господин Дяков, знам че на Русе му липсва една голяма мултифункционална схема, за да ме разберете по – правилно ще ви покажа нашия летен театър, който в никакъв случай не върши тази дейност в съдържанието, което днес се влага. Представете си тази площ и ако трябва да я разположим в този парк или както и на кея имаше недоволство, че е мъничък този амфитеатър, няма територия за това, то просто е невъзможно. Русе би трябвало да търси нова площ подобаваща, за да реши по нормативи към днешна дата изискващи една съвременна многофункционална зала. Така че това са за по – камерни изяви, за по – индивидуални изяви, които могат да бъдат направени и аз мисля, че на кея вече се правят подобни изяви поне на голямата амфитеатрална сцена, колкото и да не е голяма. По въпроса за рибарите, да, помислили сме и тя Архитект Костадинова показа, че там където е зоната за риболов има и един паркинг. Разбира се, достига се до него по обиколното трасе на лесопарка. Това няма да ви затрудни, надявам се и вие ще продължите спокойно да практикувате своето хоби. Ако няма други въпроси, благодаря.

**Г-н Иво Пазарджиев:** Благодаря на Архитект Алексиева. Колеги, има ли други желаещи за изказвания ? Не виждам. В такъв случай процедура на гласуване по точката.

**Кворум – 42. С 42 гласа „за“, 0 „против“, 0 „въздържал се“ – се прие**

**РЕШЕНИЕ № 589**

На основание чл. 21, ал. 1, т. 11 и ал. 2 от Закона за местното самоуправление и местната администрация, чл. 62 от ЗУТ, във връзка с Решение № 1 от Протокол № 15/26.06.2019г. на разширен състав на ОЕСУТ при Община Русе и Решение № 1 от Протокол № 12/07.07.2021г. на разширен състав на ОЕСУТ при Община Русе, Общински съвет-Русе реши:

Одобрява ПУП – ПЗ на Лесопарк “Липник” в землището на с. Николово, с включени следните текстови и графични материали, неразделна част от настоящото решение:

1. Част Архитектура – ПЗ – обяснителна записка с баланс на територията, Специфечни правила и норми за прилагане на плана и графични материали: Местоположение – схема М 1:75000; Опорен план М 1:2500; План за застрояване М 1:2500; Функционално зониране –схема М 1:2500; Преместваеми обекти и Рекламно-информационни елементи по чл. 56 и чл.57 от ЗУТ – схема М 1:2500;

Културно-историческо наследство – недвижими културни ценности – схема М 1:4000; Етапност на реализация – схема М1:4000.

2. Част Пътна - обяснителна записка и графични материали: План-схема на комуникационно-транспортната мрежа – М 1:2000.

3. Част Паркоустройство - обяснителна записка и графични материали: Паркоустройство и благоустройство план-схема – М 1:2500.

4. Част Лесоустройство – обяснителна записка и схеми.

5. Част Електрически мрежи – обяснителна записка и графични материали: Електрически мрежи съществуващи – М 1:2500; Трасета и сервитутни зони – М 1:2500; Разположение на мрежите и трасетата – схема.

6. Част водоснабдяване и канализация – обяснителна записка и графични материали: Водопроводна мрежа план-схема – М 1:2500.

7. Част Геодезия – обяснителна записка и графични материали: Теренно-ситуационна снимка – М 1:2500; План-схема на идейната вертикална планировка М 1:2500.

8. Приложения: Схема 1 на допълнително включени горски територии към ПП; Схема 2 на имоти с определена устройствена зона; Списък на общинските горски територии – Приложение № 1; Списък на допълнително включените в ПУП-ПЗ на Лесопарк “Липник”- Приложение № 2; Списък на имоти с определена устройствена зона - Приложение № 3; Списък на поземлени имоти частна собственост, в това число държавна, общинска и изцяло частни с друго предназначение - Приложение № 4; Списък на всички имоти включени в ПУП-ПЗ - Приложение № 5.

Решението на Общински съвет да се изпрати за обнародване в „Държавен вестник“.

**ТОЧКА 2**

**К.Л. № 568 Приемане на декларация от Общински съвет – Русе за пълна подкрепа на идейния проект за построяване на нов мост над река Дунав, между град Русе, България и град Гюргево, Румъния и съответната му реализация**

**Г-н Иво Пазарджиев:** Господин Валери Иванов е вносител. Заповядайте, господин Иванов. Има внесена от него корекция, която е налична на разположение на общинските съветници на облака за информация.

**Г-н Валери Иванов:** Благодаря Ви, господин Председател. Уважаеми господин Кмете, колеги съветници, във връзка с внесения от мен проект на решение относно приемане на декларация от Общински съвет, правя следното изменение: като орган на местното самоуправление Общинския съвет организира и осъществява дейността си въз основа на Конституцията на Република България и Закона за местното самоуправление и местната администрация. В изпълнение на своите правомощия освен наредби, инструкции, решения и обръщения, Общински съвет приема и декларации свързани с общественозначими въпроси засягащи интересите на гражданите. Това са и причините поради които Общински съвет – Русе застава с името на всеки един общински съветник част от местния парламент за предложената декларация. Обединени в идеята речната столица на България да заема достойно място на Геополитическата карта се ражда идейния проект в настоящия му вид. Дунав мост „ Русе – Гюргево “ е обект с изключително стратегическо значение както за България, така и за Европа. От години се поставя акцент върху необходимостта от изграждане на втори мост над река Дунав при град Русе. Идейния проект за построяване на нов мост между град Русе – България и град Гюргево – Румъния и съответната му реализация има за цел да бъде изграден комбиниран железопътен и пътен мост над река Дунав. Този комбиниран железопътен и пътен мост над река Дунав ще бъде неразделна част от автомагистрала „ Дунав – Егея “. Чрез реализирането на този проект цели създаване на нова липсваща до момента съвременна транспортна връзка в източната част на Европейския съюз. Обхваща седем държави членки Гърция, България, Румъния, Унгария, Словакия, Полша и Швеция. Това ще доведе до цялостно интегриране на България и Румъния в международното транспортно и търговско партньорство. Автомагистрала „ Дунав – Егея “ е в съответствие с политиките на Европейския съюз, проектът е от ценен интерес за Румъния, България и Гърция, както и за останалите страни от източната част на Европейския съюз и е част от основната … мрежа. Магистралата ще доведе до намаляване със сто хиляди тона годишно генерирането на парникови газове. Благодарение на магистралата ще се развият мощни логистични и производствени центрове в Букурещ, Гюргево, Русе, Горна Оряховица, Стара Загора, Хасково, Комотини. По отношение на опазване на околната среда биоразнообразието само в участъка Русе – Велико Търново се предвиждат екодукти за преминаване на диви животни, седемнадесет на брой. Наред с традиционните горива по трасето са предвидени станции за зареждане с електроенергия, течен природен газ и водород. Автомагистрала „ Дунав – Егея „ се явява структуроопределящ фактор за социално – икономическото развитие както на Северна, така и на Южна България. Общинския съвет се обединява около идеята с построяването на втори мост, за да се постигне цялостно интегриране на двете държави – България и Румъния в международното транспортно търговско партньорство и по този начин да се намали изолацията на периферните райони. Без нов мост в трансграничен регион ще бъде възпрепятстван туризма, търговията и свободното пътуване на гражданите. Това решение открива пред публиката, че местното самоуправление на общинския съвет не е безразлично към това, което трябва да се случи. Предвид изложеното и на основание Чл. 63 Ал.1 от Правилника за организацията и дейността на Общински съвет – Русе неговите комисии и взаимодействието му с Общинска администрация, предлагам на Общински съвет – Русе да приеме следното решение : На основание Чл. 21 Ал. 2 във връзка с Чл. 21 Ал. 1 т. 23 от Закона за местното самоуправление и местната администрация, Общински съвет реши – първо приемат декларация за пълна подкрепа на идеен проект за построяване на нов мост над река Дунав между град Русе – България и град Гюргево – Румъния и съответната му реализация, както следва. Текста на декларацията е буквално в три реда, ние общинските съветници от Общински съвет – Русе напълно подкрепяме проекта за построяване на нов мост над река Дунав между град Русе – България и град Гюргево – Румъния и съответната му реализация.

**Г-н Иво Пазарджиев:** Благодаря на господин Валери Иванов. Доктор Теодора Константинова за изказване, заповядайте.

**Д-р Теодора Константинова:** Уважаеми господин Кмет, господин Председател благодаря, уважаеми колеги. Мисля, че не достатъчно добре разбрахте изказването на общинския съветник Юрий Георгиев в началото по повод на дневния ред и от името на групата вземам думата за следните разяснения. Мисля, че надали има някой в залата, който да се съмнява в пълната подкрепа, която всеки русенец включително и ние от нашата група и съм сигурна и всички в Общински съвет показват за това и са декларирали винаги в неформална среда, аз лично също по различни поводи и моите колеги, за това, че Дунав мост трябва да бъде при Русе. Не мога да си представя, че има човек от Русе, от Русенска община, който да не подкрепя тази идея. Какви са нашите аргументи за това да поискаме отлагане, преработване на декларацията и за гласуването й на следваща сесия, но аз смятам, че това може да се случи и на днешната сесия с някои промени, а именно принципно всички подкрепяме това, но забележете отбележете тъй като ние се постарахме и направихме това много подробно да прочетем всички материали по тази точка от дневния ред включително и тези, които щяха да бъдат подкрепени от изказванията на двамата граждани, за които решихме че няма да изслушаме, а именно в началото на материала за декларацията пише : относно забележете дебело подчертавам пълна подкрепа на идейния проект за построяване на нов мост и т.н., на идейния проект. След това по – нататък след реши пише „ Приема декларация за пълна подкрепа на идейния проект за построяване …“ и т.н., да не чета повече. Декларация три изречения, първото : „ Напълно подкрепяме проекта “. Писала съм декларации, гласувала съм декларации, била съм инициатор на декларации в далечни години, в които бях и в Народното събрание, както и като общински съветник тук и смятам, че това не е принципна позиция. Принципно трябва да има друг текст, предлагам да се променят и надявам се сте разбрали добре каква беше идеята на изказването, свършвам господин Председател.

**Г-н Иво Пазарджиев:** Имате още две минути. От името на група казахте, така че имате още две минути.

**Д-р Теодора Константинова:** Приключвам. На нашият колега, подкрепяме и винаги ще подкрепяме това, че Дунав мост 2 трябва да бъде между Русе и Гюргево. Идеите са чудесни, това което разгледахме като проект е много хубаво, но не е редно в декларация на Общински съвет да предопределяме проект който и фирма която е правила, нищо лично. Смятам, че това е почтеното поведение. Благодаря ви за вниманието.

**Г-н Иво Пазарджиев:** Благодаря на Доктор Константинова. Господин Бедрос Пехливанян.

**Г-н Бедрос Пехливанян:** Господин Председател, господин Кмет, колеги, първо ще започна с текста и духа на декларацията, аз мисля че няма тук в тази зала, дали е общински съветник или някой друг, който да е против идеята. Няма и русенец според мен, който да застане срещу това да има втори Дунав мост. Много добре знаете, че всички инфраструктурни проекти водят след себе си косвено след време много, много плюсове. Това го виждаме и в Пловдив какво стана, след като беше ограден целият град от такава инфраструктура, колко работни места се откриха и т.н. и с много други градове. Русе има уникалната просто териториална даденост да има три вида транспорт – сухопътен, воден и железопътен. Да, в декларацията наистина това е едно потвърждение за т. нар. „ втори Дунав мост “. Ето, нека да си припомним във времето, че стартира тази идея, казвам не множествено число, много са прави колегите от ДСБ. Идея още от 2016 – та и може би започнаха разговорите от 2017 – та година и позицията на България наистина да има втори Дунав мост, която в момента не е променена, но само да кажа на … граждани, може би на колегите, че проблемите, всъщност не проблемите, а двете лобита в Румъния, те са може би спънката да бъде този Дунав мост в Русе, а другото им лоби, което иска да бъде повече развит района около Констанца около тяхното пристанище да бъде около Силистра, но това са въпроси, които нас поне от 2017 – та година не касаят. Българското правителство предполагам и преди и сега винаги ще бъде, а още повече русенци „ ЗА “ да има в Русе втори Дунав мост, но съвсем правилната е вметката на колегата Георгиев, който още от правната комисия забеляза, че тук може би става дума за лобиране и т.н., затова аз може би предлагам, за да се изчисти това да не бъде членувано идейният, това е моето предложение, което сега го казвам, а да бъде идеен по принцип такъв проект, който да не бъде свързан с една, втора, трета или т.н. фирма, така че правя това, ако вносителите са съгласни да бъде идеен. Благодаря ви.

**Г-н Иво Пазарджиев:** От пулта, ако обичате заявете изказване. Господин Валери Иванов, заповядайте.

**Г-н Валери Иванов:** Разбирам притесненията от правна гледна точка и приемам просто да не се споменава идеен, идейна, идейни, а просто идеята да бъде построен втори мост.

**Г-н Иво Пазарджиев:** Да колеги, господин Валери Иванов направи корекция последно, като декларацията ще придобие следния вид : „ Ние, общинските съветници от Общински съвет – Русе, напълно подкрепяме идеята за построяване на нов мост над река Дунав между град Русе - България и град Гюргево – Румъния и съответната му реализация “ (шуми се в залата). Един път, един път я има идеята. Да. Колеги, аз чета декларацията, да, да. Няма други заявени изказвания. Подлагам на гласуване предложението с корекциите от господин Иванов.

**Кворум – 43. С 42 гласа „за“, 0 „против“, 1 „въздържал се“ – Се прие**

**РЕШЕНИЕ № 590**

На основание чл.21, ал.2, във връзка с чл. 21, ал. 1, т.23 от ЗМСМА, Общинският съвет реши:

1. Приема Декларация за пълна подкрепа на идеен проект за построяване на нов мост над река Дунав, между град Русе, България и град Гюргево, Румъния и съответната му реализация, както следва:

**Д Е К Л А Р А Ц И Я**

Ние, общинските съветници от Общински съвет – Русе напълно подкрепяме идеята за построяване на нов мост над река Дунав, между град Русе, България и град Гюргево, Румъния и съответната му реализация.

**Г-н Иво Пазарджиев:** Кмета на Община Русе иска думата. Заповядайте, господин Кмет.

**Г-н Пенчо Милков:** Искам да изразя своята радост и благодарност на Общински съвет за единодушно взетото решение. Единодушно взетото решение е изключително важно, защото Общински съвет са всички русенци и не съм съгласен, че от 2016 – 17 – та е ясна позицията на държавата. Позиция ясна на държавата до момента няма и вие в момента помагате и на областния управител и на кмета на града и на всеки русенец, за да има силна позиция пред, което и да е правителство в София, защото правителствата в София проявяват нерешителност по въпроса, това е моето мнение. Трябва решително да се заяви, че при Русе и Гюргево мост е абсолютния приоритет на държавата, след това да се подпише меморандум между двете държави. Инженерите, архитектите ще кажат точното местоположение и вид на съоръжението, така че благодаря на Общински съвет.

**Г-н Иво Пазарджиев:** Благодаря на кмета на Община Русе, продължаваме по дневния ред.

**ТОЧКА 3**

**К.Л. № 551 Инвестиция за изграждане на нов покрит пазар за плодове и зеленчуци на пазар „Сан Стефано“, гр. Русе**

**Г-н Иво Пазарджиев:** Кой ще докладва? Господин Кунчев.

**Г-н Кунчо Кунчев:** Уважаеми господин Председател на Общински съвет, уважаеми господин Кмет, уважаеми дами и господа, пазарът в кв. Възраждане „ Сан Стефано “ тъкмо е за ремонт в последните години и трябваше да ремонтираме навесите, които има там и търговските маси, но те реално не осигуряваха добра защита за работещите там и през зимата заради лошите метеорологични условия, течението и валежите нямаше хора там, които да продават там плодове и зеленчуци, оставаше само летния сезон където се работеше, затова именно направихме един проект. Той не е особено голям покрит пазар, в който ще има само търговски маси за плодове и зеленчуци, чешмичката която е там ще е в средата на този пазар, като той денем винаги ще бъде отворен и ще може да се ползва пак и от гражданите самата чешмичка. Традиционно конструкцията пак е метална, със сандвич панели най – бързото и най-евтиното, което открихме през годините да се правят пазари, така че инвестицията е около 140 000 лв. максимално. Пусковия срок ранна пролет би трябвало всичко да е наред, зависи от времето есента и възможностите за строителство. Благодаря.

**Г-н Иво Пазарджиев:** Благодаря на господин Кунчев. Не виждам заявени изказвания, режим на гласуване, моля. Колеги, моля стартираме гласуването сега.

**Кворум – 35. С 35 гласа „за“, 0 „против“, 0 „въздържали се“ – Приема**

**РЕШЕНИЕ № 591**

На основание чл. 21, ал. 2, във връзка с чл. 21, ал. 1, т. 23 от ЗМСМА и чл. 10, ал. 1, т. 9 от Наредба №9 за реда и условията за упражняване правата на Община Русе върху общинската част от капитала на търговските дружества на Общински съвет – Русе, Общинският съвет реши:

Дава съгласие общинско търговско дружество „Общински пазари” ЕООД, със собствени средства в размер на 140 000 лева да извърши изграждане на нов покрит пазар за плодове и зеленчуци на пазар „Сан Стефано“ в кв. „Възраждане“, гр. Русе.

**Г-н Иво Пазарджиев:** Моля, изключете звука на мобилните телефони.

**ТОЧКА 4**

**К.Л. № 560 Откриване процедура за провеждане на публичен търг с явно наддаване за продажба на недвижими имоти – частна общинска собственост, намиращи се в град Русе, кв. „Родина 3“, ул. „Панагюрище“ №46 и ул. „Вискяр планина“ №8**

**Г-н Иво Пазарджиев:** Госпожа Златомира Стефанова, заповядайте.

**Г-жа Златомира Стефанова:** Благодаря, господин Председател. Уважаеми господин Кмет, общински съветници, колеги, русенци. Контролен лист 560 касае откриване процедура за провеждане на публичен търг с явно наддаване за продажба на недвижими имоти, които се намират в кв. „Родина 3“, ул. „Панагюрище“ №46 и ул. „Вискяр планина“ №8. Това са два поземлени имота, чиито идентификатори имате описани в контролните листи, единият е от 321 кв.м., другият е от 278 кв.м. като те предполагат ниско застрояване до 10 м. , което е предложено според заявлението, което е постъпило от гражданина господин Апостолов. Разбира се това ще бъде търг с явно наддаване. Към тези имоти до сега не е имало заявен интерес към Общината, застроената площ при реализиране и обединение на двата имота би била прекалено малка, а евентуално обезщетение няма да реализира по – голям приход на Общината. С тези си характеристики се предполага, че имотите могат да бъдат обект на процедура и или на инвестиционно намерение. Поддържаме точката, благодаря ви.

**Г-н Иво Пазарджиев:** Благодаря на госпожа Стефанова. Госпожа Деана Тонева, заповядайте.

**Г-жа Деана Тонева:** Уважаеми господин Милков и уважаеми колеги, в приетата с Решение № 63 по Протокол № 5/10.02.2020 г. на Общински съвет – Стратегия за управление и разпореждане с общинска собственост за периода 2019 – 2023 година е заложено да се реализират инвестиционни намерения върху собствени имоти с цел подобряване на общинската собственост. В тази връзка не е ли по – целесъобразно вместо да се продават тези незастроени имоти, да се пристъпи към тръжна процедура за учредяване възмездно право на строеж срещу обезщетение в полза на Община Русе с жилища. Така би било по – добре да се обнови материалната база на общинските жилища.

**Г-н Иво Пазарджиев:** Благодаря на госпожа Тонева. Госпожа Златомира Стефанова.

**Г-жа Златомира Стефанова:** Благодаря за въпроса, госпожо Тонева. Всъщност тези два имота са включени в Годишната програма за разпореждане с общинската собственост точно за продажба и както преди малко уточних, направена е калкулация от колегите от Общинска собственост, че това е ниско застрояване дори да се обединят жилищната площ ще е по – малка, отколкото обезщетението ще е много по – малко от това, което Общината може да се разпореди с тях.

**Г-н Иво Пазарджиев:** Кмета на Община Русе иска думата, заповядайте.

**Г-н Пенчо Милков:** Уважаема госпожо Тонева, уважаеми общински съветници. Радетел съм за обновяване на жилищния фонд, като общински съветник съм се борил за това. По 5 млн. лв. от продажба на общинска собственост всяка година влизаха в бюджета на Община Русе години наред, по 5 млн. лв. В момента са заложени 1 600 000 да влязат от продажба. Когато някой ми говори, че разпродавам, нека да отвори бюджетите, които са били на Общински съвет само преди няколко години. По 5 млн. лв., какво е 5 млн. лв., какво е 1, 6 млн. от отчуждаване, но трябва хората да знаят, както и съветниците, че ние ще вървим ясно и видимо към увеличаване на новия жилищен фонд. Борил съм се за единственото, единственото решение, когато бях общински съветник тогавашното мнозинство да премине към обезщетение, а не за продажба. Знам как съм се борил и като станах кмет получих осем ключа. Какво е усещането ? Абсолютно са прави тези, които искат да има обновяване на жилищния фонд, но когато има, както обясни тук и Заместник – кмета необходимост от … Това първо е ниско застрояване, дори и да се свържат пак не може да се постигне тази цел. Второ, не трябва да се върви до абсолютизиране на другата крайност т.е. Общината има необходимост и от средства, с които да работи, не може да работи. Хората казват „ Аз си плащам данъците “ и данъците заминават за София. Местните такси покриват единствено стойността на услугите, има необходимост от средства, за да се изпълнят всички мечти и мащабни програми, за които и вие искате. Всеки иска нови неща, красиви неща, а в същия момент, ако се премине към пълно приемане на обратния принцип т.е. само с обезщетение, ще ви кажа и друго. Жилищния фонд в момента на Русе е 1900 апартамента, в три пъти по – голямата Варна е 800 апартамента, 20 % от апартаментите в Русе частните са празни. В крайна сметка трябва свободния пазар, в който вярваме да коригира цените и те да не са празни. Не може да се държат такива високи наеми при 20 % свободни жилища, затова казвам, че Общината е радетел на вашата идея, ще го покажем за напред. Основно принципа, който според мен трябва да следваме когато стойността на бъдещите апартаменти и местоположението е толкова високо и има такива трофейни места, които са в „ Алеи Възраждане “ и други, това няма нужда да е общинско жилище и да живее наемател на „ Жилфонд “ в такова жилище, тогава според мен трябва да се получат максимално възможните средства през търг. Когато жилището би било в „ Дружба “, в „ Родина “, в квартал жилищен, тогава ще ви предложим, даже на днешната сесия има такава точка, тогава е по – разумно да има апартаменти. Затова искам да ви кажа, радетел съм на идеята, но не трябва да избутваме в крайност, защото това „ ще завърже тотално ръцете на Общината “. Най – подробно го обясних, благодаря.

**Г-н Иво Пазарджиев:** Благодаря на господин Кмета. Има ли други желаещи за изказване по точката ? Не виждам. Процедура на гласуване, моля.

**Кворум – 39. С 25 гласа „за“, 2 „против“, 12 „въздържали се“.**

**Г-н Иво Пазарджиев:** Правя процедурно предложение за прегласуване на точката. Колеги, прегласуваме точката.

**Кворум – 38. С 24 гласа „за“, 2 „против“, 12 „въздържали се“ – не се прие предложението.**

**Г-н Иво Пазарджиев:** Кмета на Община Русе има думата, заповядайте.

**Г-н Пенчо Милков:** Искам да кажа на всички русенци, че в момента не се прие предложение за продажба на имот заложен в Програмата за разпореждане с общински имоти и това намалява средствата за пореден начин и път, които Общината има възможност да придобие, за да се грижи за хората. Това решение не кореспондира с интересите на хората и е абсолютно политически мотивирано. Необосновимо, освен с политически опортюнизъм вредно за гражданите на Русе. Поредно такова решение.

**Г-н Иво Пазарджиев:** Продължаваме по дневния ред.

**ТОЧКА 5**

**К.Л. № 561 Прекратяване на съсобственост чрез продажба частта на Община Русе, представляваща ¼ ид. части от поземлен имот с идентификатор 63427.6.331 по Кадастралната карта и кадастралните регистри на гр. Русе, с адрес гр. Русе, кв. „Чародейка-Г-Север“, ул. „Зорница“**

**Г-н Иво Пазарджиев:** Заповядайте, госпожо Стефанова.

**Г-жа Златомира Стефанова:** Благодаря, господин Председател. Уважаеми общински съветници, поддържаме точката както е внесена за прекратяване на съсобственост по заявката на господин Емил Калинов Георгиев. Общинската част е ¼ идеална част от целия имот като пазарната стойност на частта на Община Русе е определена от лицензиран оценител в размер на 53 360 лв. Благодаря.

**Г-н Иво Пазарджиев:** Благодаря на госпожа Стефанова. Не виждам заявени изказвания. Режим на гласуване, моля.

**Кворум – 39. С 38 гласа „за“, 1 „против“, 0 „въздържали се“ – Се прие**

**РЕШЕНИЕ № 592**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 36, ал. 1, т. 2, чл. 8, ал. 1 и ал. 9, чл. 41, ал. 2 от ЗОС, чл. 34, ал. 1, т.2 и чл. 34, ал. 3 от Наредба №1 за общинската собственост на Общински съвет – Русе, Заявление вх. №ОИ-04-2/19.05.2021 г. и извлечение от Протокол №19/01.07.2021 г. на Комисията по общинска собственост, Общинският съвет реши:

1.Допълва годишната програма за управление и разпореждане с имоти общинска собственост за 2021 г. с прекратяване на съсобственост чрез изкупуване дела на Общината, представляващ ¼ ид.части от правото на собственост спрямо поземлен имот с идентификатор 63427.6.331 по Кадастралната карта и кадастралните регистри на гр. Русе, с адрес град Русе, кв. „Чародейка-Г-Север“, ул. „Зорница“, целият с площ от 1 288 кв.м., трайно предназначение на територията: Урбанизирана, с начин на трайно ползване: Ниско застрояване (до 10 m), а съгласно Частично-застроителния и регулационен план на град Русе, одобрен със Заповед №151/08.02.2000 г. на Кмета на Община Русе – УПИ VIII-186пп в кв. 599.2, с адрес гр. Русе, кв. „Чародейка-Г-Север“, ул. „Зорница“, предмет на АЧОС №10192/17.06.2021 г., вписан под №119, том 19, н.д. 3944, ДВР 6918, вх.рег. №6980 от 23.06.2021 г. по описа на Службата по вписвания – Русе, с прогнозен приход от продажбата в размер на 53 360,00 лв.

2. Дава съгласие за прекратяване на съсобствеността между Община Русе и Емил Георгиев Калинов, чрез изкупуване дела на Община Русе, представляващ ¼ ид.части от правото на собственост спрямо поземлен имот с идентификатор 63427.6.331 по Кадастралната карта и кадастралните регистри на гр. Русе, с адрес град Русе, кв. „Чародейка-Г-Север“, ул. „Зорница“, целият с площ от 1 288 кв.м., трайно предназначение на територията: Урбанизирана, с начин на трайно ползване: Ниско застрояване (до 10 m), а съгласно Частично-застроителния и регулационен план на град Русе, одобрен със Заповед №151/08.02.2000 г. на Кмета на Община Русе – УПИ VIII-186пп в кв. 599.2, с адрес гр. Русе, кв. „Чародейка-Г-Север“, ул. „Зорница“, предмет на АЧОС №10192/17.06.2021 г., вписан под №119, том 19, н.д. 3944, ДВР 6918, вх.рег. №6980 от 23.06.2021 г. по описа на Службата по вписвания – Русе, от Емил Георгиев Калинов срещу заплащане на цена в размер на 53 360,00 лв., без включени дължими данъци и такси, които се дължат от Емил Георгиев Калинов.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**ТОЧКА 6**

**К. Л. № 535 Приемане на Наредба за изменение и допълнение на Наредба №6 за условията и реда за установяване на жилищни нужди, настаняване под наем и разпореждане с жилища – общинска собственост на Общински съвет – Русе**

**Г-н Иво Пазарджиев:** Кой ще докладва? Наредба 6, Искрен Илиев. Заповядайте, господин Илиев.

**Г-н Искрен Илиев:** Уважаеми общински съветници, на вашето внимание отново предложение за промяна на Наредба № 6 на Общински съвет – Русе. Както знаете от предишната сесия, наредбата беше изтеглена за доработване, беше проведена работна среща между представителите на различните групи на Общински съвет и на Общинската администрация. Бяха обсъдени всички предложения, които бяха направени на сесията, в следствие на което е предложения пред вас материал на тази сесия. Основните разлики с предходния са, че от кръга на жилищата, които ще се продават вече са изключени ведомствените жилища и също така и къщите. Мотивите за това са подробно описани в предложението. На второ място процента, който ежегодно може да определя Общински съвет за продажба стана от 1,5 на 3 % по предложение на общински съветници. На следващо място беше предвиден текст, който да гарантира съхранението на жилищния фонд, за да не намалее той прекомерно, където е записано, че броя на жилищата за настаняване под наем на граждани с установени жилищни нужди не може да бъде по – малък от 1400 жилища. На следващо място, не беше възприето предложението да бъде въведена такса за разглеждане на документите, която да покрива изготвянето на пазарните оценки, тъй като и при останалите имоти, които общината обявява за продажба макар и на търг такава такса за пазарни оценки не се събира. На следващо място не беше възприето от работната група от администрацията предложението да бъде предвидена възможност пазарната цена да бъде намалена до 25 % с оглед на това, че евентуално наемателите може да са направили подобрения в жилищата, в които живеят. Това е така, защото в самите договори за наем има заложена клауза, че подобренията без съгласието и разрешението на наемодателя са за сметка на наемателя, който ги е извършил. На следващо място беше обсъден и въпроса за създаването на фонд за постъпилите от продажбата средства, като в крайна сметка средствата, които са получени от продажбата на общински жилища ще … при спазване изискванията на Закона за публичните финанси като не по – малко от 80 % са за ремонт на общински жилища или придобиване на недвижими имоти и на следващо място беше разместена тежестта на предлаганите критерии, които ще бъдат предлагани при класиране в случай, че съвета е определил по – малък брой жилища в сравнение с бройката заявления получени от наемателите желаещи да купят. Сиреч, ако Общинския съвет за годината е определил десет жилища, а са постъпили 15 молби от наематели да закупят, тогава ще бъдат приложени тези критерии. В сравнение с предишното предложение тук вече по – голяма тежест има критерия „ възраст на жилището “, беше намалена тежестта на критерия „ срок на обитаване на жилището “ преди беше по една точка на година, а в настоящото предложение е по една точка за всеки пет завършени години. По този начин Общината ще има възможност да продаде по – старите жилища. Така, няколко думи, може би слушат и граждани, надявам се, много важно нещо е, че жилищата ще се продават на пазарна цена, така е записано в проектна наредба след извършване на пазарна оценка. Следващото важно нещо, което трябва да знаете, че право да закупят общински жилища ще имат тези наематели, които пожелаят, няма да се продават жилищата произволно, само по желание на наемателя и този, който трябва да е обитавал поне пет години жилището, което се предлага за продажба. Ако има въпроси … ?

**Г-н Иво Пазарджиев:** Благодаря на господин Илиев. Първо заявено изказване на госпожа Елеонора Николова.

**Г-жа Елеонора Николова:** Уважаеми господин Кмет, уважаеми господин Председател, уважаеми колеги. Първо искам да изразя моята удовлетвореност от обстоятелството, че ние се върнахме към правилната от процедурна гледна точка работа, в смисъл предходния път наредбата ни бе предложена единствено от Общинска администрация, в края на краищата става въпрос за наредба на Общински съвет в резултат на което се създаде работна група, в която имаше конструктивизъм и се достигна до едни много добри и разумни предложения. В голямата си част предложенията, които нашата група беше направила бяха възприети. Започвам с това, че за нас 1,5 % от общия брой на жилищата като темп на продаване годишно ни се струва недостатъчно, затова ние предложихме 3 % и ще се обоснова защо, защото дълги години в нарушение на закона в края на краищата Общински съвет и Община Русе не са извършвали продажби. Редно е хората, които са живели над пет години, които са превърнали това жилище в реален свой дом и са вложили средства в него, направили са подобрения, да могат да имат привилегията да закупят жилището разбира се по пазарни цени. Аз ще спра вниманието ви върху три предложения, които внесох при Председателя на Общински съвет, за които ще помоля да има разделно гласуване, а те са следните : с оглед значимостта на въпросите и предмет на разглеждане, ние предлагаме да се увеличи числеността на комисията, която Кмета на Общината назначава на основание Чл. 6 Ал. 1, както следва увеличава членове на комисия, един представител на Общинска администрация, един общински съветник от групата на СДС и коалиция, като конкретното ни предложение е за общинския съветник господин Деян Недков. Нашата група не е представена, въпросите които се разглеждат са жизнено важни за гражданите на Русе и е редно всички групи общински съветници да имат своето представителство, а за да има баланс, ние предлагаме да има и още един служител на Общината. По отношение на нашето предложение да може цената определена по реда на Чл. 41 Ал. 2 от Закона за общинската собственост да бъде намалявана до 25 %, ние поддържаме това предложение и ще се обоснова. Има хора, които извършват буквално погром в жилищата, в смисъл такъв, че се отнасят не като стопани и след тяхното излизане хората действително, ново настанените трябва да вложат десеткихиляди левове, за да го направят обитаемо. Има такива случаи, в които хората влизат със стени забравили, какво е това тапети, мазилка, с изпочупен фаянс и т.н. Има хора, които действително са имали грижата на добър стопанин, които дори са извършили подмяна на дограмата, направили са енергоспестяващи подобрения в жилището, направили са мокрите помещения. Ако ние им заявим ясно и категорично, че те ще платят пазарна цена, това значи ние да ги накараме тези подобрения да ги платят два пъти. Това от една страна, от друга страна с една такава привилегия за хората, които действително стопанисват жилищата както трябва, ние ще дадем сигнал и за останалите граждани, които имат перспективата и желанието да закупят жилищата, действително да извършат такива подобрения, а да не товарим Общината с едни разходи, които биха могли да бъдат спестени, затова аз предлагам в Чл. 36 от наредбата да се предвиди възможност да бъде намалявана пазарната цена с до 25 % в зависимост от стойността на направените подобрения. Имаме още едно предложение. Нашето предложение беше по принцип 100 % от цената, която се придобива от продажбите да отива във фонд и да отива по сметка, която да служи само за закупуването на нови жилища и за ремонти. В комисията отстъпихме от този максимализъм, който бяхме проявили и всички се обединиха 80 % от продажната цена да отива по предназначение, но тъй като не е записано по какъв начин ще се разпределят средствата, тези 80 %, ние предлагаме средствата от приходите да бъдат разпределени както следва : 75 % за придобиване на нови жилища и 25 % за извършване на ремонти. Говоря за 80 % от стойността да бъде разпределена след това по този начин, за да бъде ясно с какви средства Общината ще оперира за купуване на нови жилища и с какви средства ще оперира за извършване на ремонти и разбира се е редно ние да проявим един контрол в края на всяка календарна година по начина по който средствата са разпределени и усвоени. Благодаря. Правя предложение за разделно гласуване на тези предложения.

**Г-н Иво Пазарджиев:** Благодаря на госпожа Николова. След като е такова желанието Ви, няма да го подлагам дори на гласуване, ще гласуваме разделно. Първо заявено изказване, реплика, извинявайте на господин Неделчев.

**Г-н Александър Неделчев /реплика/:** Благодаря, господин Пазарджиев. Уважаеми колеги, госпожо Николова. Аз приемам Вашите мотиви с изключение на един аргумент. Това последващо разпределение на тези 80 % на 75 % за нови жилища и на 25 за ремонти не го приемаме и ще Ви кажа защо. Ние, като Общински съвет едва ли можем да прогнозираме в годините напред всяка годна какви ще бъдат потребностите от закупуване на нови жилища и от ремонти на досегашните. Те не са малко съществуващи жилища и аз не съм убеден, нека и Кмета да каже или госпожа Стефанова, дали 25 % само ще са достатъчни за поддържане на сега съществуващите ни жилища. Второ, методите за увеличаване на жилищния фонд не са само закупуване на нови жилища. Имаме методи отстъпване на право на строеж срещу придобиване на жилища и редица други, така че нека да не влизаме, според мен навлизаме в територията на изпълнителната власт и на кмета. Ние казваме 80 % за жилищата, сега конкретната година може да изисква различно съотношение на тези суми. Апелирам към вас в тази част предложението да не настоявате да го гласуваме.

**Г-н Иво Пазарджиев:** Колеги…, госпожо Николова, ако искате вземете думата, само през пулта ще помоля за дуплика. Дуплика да, дуплика за госпожа Николова и апелирам маските да бъдат слагани над носа.

**Г-жа Елеонора Николова /дуплика/:** Господин Неделчев, приятно съм изненадана от Вашия конструктивизъм и позитивизъм в изказването, защото обикновено Вие вземате друго отношение. Да, така е, но тук става въпрос за едни средства, които действително трябва да бъдат целево … Ние предлагахме нещо повече както знаете, ние искахме да се учреди специален фонд, да се обърне сериозна грижа, обстоятелство, че други общини, както каза Председателя на Общински съвет имат много по – малко жилища, не може да бъде добър пример. Добър пример е когато Общината има социална политика и желае да подпомогне своите граждани включително и специалисти, които привличаме в града, така че в този смисъл нашето предложение е една, как да кажа, един бонус към желанието на Общината да извършва социална политика. Ето защо сме направили това предложение, не сме водени от желанието да навлизаме в прерогативите на изпълнителната власт и да изземваме техни правомощия. Става въпрос за жилища, които се продават. След като се продават тези жилища, редно е с тези средства да се закупят нови. Имайки предвид, че голяма част от жилищата са в лошо състояние, което значи, че продажната цена от две жилища горе – долу ще послужи за закупуването на едно. Нека да не намаляваме жилищния фонд, защото това е нещо , което Общината е достигнала и ще бъде глупаво ние сега да го разрушим. Благодаря ви.

**Г-н Иво Пазарджиев:** Благодаря на госпожа Николова. Следващо заявено изказване на господин Асен Даскалов.

**Г-н Асен Даскалов:** Уважаеми господин Председател, уважаеми господин Кмет на Община, уважаеми колеги общински съветници, по време на заседанието пред месец Юли 2021 г. от групата ВМРО Патриотите внесохме предложение, в първият вариант за изменение и допълнение на Наредба № 6. Както знаете проекта за решение беше оттеглен за обсъждане между съветниците. По време на работната група нашето предложение не беше прието, като във връзка с него от администрацията предложиха да залегне един минимален брой жилища под които не може да се падне, 1400 ако не бъркам. Имайки предвид окончателно внесения проект от група „Патриотите - ВМРО“ правим следните предложения. В Параграф 5 т.3 от внесения материал да бъде със следното съдържание. Първоначалната ал. 3 : Ежегодно по предложение на кмета на общината, общинският съвет определя максимален брой жилища по ал. 1, т. 1 за продажба, но не повече от 3 % от общия брой на жилищата, включени в списъка по чл. 12, ал. 1, т. 1, с изключение на къщите, отредени за настаняване под наем на граждани с установени жилищни нужди.

**Г-н Иво Пазарджиев:** Колеги, моля за тишина в залата.

**Г-н Асен Даскалов:** Броят на жилищата за настаняване под наем на граждани с установени жилищни нужди не може да бъде по малък от 1400 жилища. И тази алинея да приключа до тук като отпаднат последните две изречения : „Заявленията за закупуване се подават от желаещите в тримесечен срок от приемане на решението на общинския съвет. Подадени след този срок заявления не се разглеждат“. Мотива ни за отпадане на тези изречения е, че все пак след дълги години мораториум считаме, че е необходимо време на гражданите да разберат, че има промяна и че могат да закупят жилищата и че могат да подадат заявления. Нова ал. 4 „Броят на жилищата за продажба по ал. 3 не може да бъде повече от сто и десет процента от придобитите през календарната година жилища от Община Русе чрез наследяване или правна сделка. При учредяване право на строеж върху недвижим имот – частна общинска собственост, с уговорена клауза по чл. 37, ал. 2 от Закона за общинската собственост за реално заплащане цената на учреденото право на строеж чрез предоставяне в собственост на общината на жилищни имоти броят на имотите, които ще придобие общината, се отчитат за целите на настоящата алинея в годината на сключване на договора“. Това реално е новото, което предлагаме, предишната ал. 4 става 5 и още едно изменение в § 11 от първоначалния проект. Накрая, значи : „Настоящата Наредба за изменение и допълнение Наредба № 6 за условията и реда за установяване на жилищни нужди, настаняване под наем и продажба на жилища – общинска собственост е приета с Решение № … по Протокол № …. на Общински съвет – Русе и влиза в сила от момента на нейното приемане, с изключение на § 5, т. 3 в частта, с която се приема нова ал. 4 на чл. 33, която алинея влиза в сила от 1 октомври 2022 г.“ Това е новата ал. 4, с която ви запознах, която е сходна до първоначалното ни предложение. Благодаря ви.

**Г-н Иво Пазарджиев:** Благодаря на господин Даскалов. Госпожа Наталия Кръстева има заявено изказване и реплика на госпожа Николова има.

**Г-жа Наталия Кръстева:** Уважаеми колеги, не вярвам някой в момента в зала да може да вземе отношение предполагам и администрацията и ние по всичко, което колегата Даскалов изчете в момента. След малко така или иначе предстои да излезем в почивка, предлагам от името на група десет минутна почивка, за да може всеки един от нас да огледа, това са сериозни решения, които би трябвало да бъдат осмислени и да можем информирано да вземем решението. Това е процедурно предложение, почивка десет минути от групата.

**Г-н Иво Пазарджиев:** Не се гласува щом е искано от името на група, давам десет минути почивка (шуми се в залата). Добре, нека да завършим репликата след което ще направим почивка. Имате ли против, госпожо Кръстева ? Добре. Госпожо Николова, направете си репликата, след което правим десет минути почивка.

**Г-жа Елеонора Николова /реплика/:** Госпожо Кръстева, господин Даскалов, от така сложно прочетения текст от господин Даскалов, аз всъщност реших, може би съм възприела неправилно, че есенцията на предложението е да се продават толкова жилища, колкото се закупуват. Аз категорично възразявам срещу това, защото това значи да обезсмислим цялото движение напред, което правим и цялото преодоляване на това вето, което дълги години незаконосъобразно сме налагали. За да се купи, първо трябва да се продаде. Това всеки го знае в семейството си, дори като купува нова кола или нов съд или т.н. Ние не можем да сложим наредбата в зависимост от дейността на изпълнителната администрация, защото може да се случи така, че за календарната година да не може да се купи нито едно жилище. Това значи ли, че ние ще преустановим продажбата отново в нарушение на закона, това е едно. Второ, ние бяхме направили една сметка, че ако остане процента 1,5 за продажба от общия брой на жилищата са необходими седемдесет години. Колеги, нали целта е да се продава и да се обновява ? Така че 1,5 води до седемдесет години. Три процента малко подобряват ситуацията, а всъщност господин Даскалов сега ни връща в изходна позиция, дори едно и половина не е много сигурно, че ще се случи по начина по който се прави предложението.

**Г-н Иво Пазарджиев:** Благодаря на госпожа Николова. Дуплика за господин Даскалов.

**Г-н Асен Даскалов /дуплика/:** Уважаема госпожо Николова, текста е същия, който трябва да сте гледали на работна група, само с господин Искрен Илиев коригирахме вчера нещо, тъй като го съгласувах все пак с него като колега юрист. В параграф 11 изменението, което предлагаме, тази ал. 4 е да влезе в сила от 1 - ви Октомври, т.е. след една година 01.10.2022 г. Другото, което сме направили, броят на жилищата да бъде не повече от 110 % т.е. примерно, ако Общината продаде десет да придобие единадесет. В крайна сметка има доста желаещи да се настанят в общински жилища, които отговарят на критериите и не са настанени т.е. жилищата не са достатъчно, това са мотивите. Благодаря.

**Г-н Иво Пазарджиев:** Благодаря на господин Даскалов. Колеги, десет минути почивка. Моля всички да бъдат тук в 11:00.

**ПОЧИВКА 10 МИНУТИ**

**Г-н Иво Пазарджиев:** Колеги, моля заемете местата си, стартираме проверка на кворума. Моля да се регистрирате с електронната система. Двадесет и девет души са се регистрирали по електронната система, имаме необходимия кворум да подновим нашата работа. Само че колеги, системата изтрива заявените изказвания след като направим проверка на кворума. Моля да заявите вашите желания за изказвания. Продължаваме с изказвания по точката, Д-р Теодора Константинова, заповядайте.

**Д-р Теодора Константинова:** Благодаря, господин Председател. По тази точка от дневния ред ще се изкажа по принцип и в частност…

**Г-н Иво Пазарджиев:** Моля за тишина в залата.

**Д-р Теодора Константинова:** По принцип съм се изказвала и друг път във връзка с това, че не съм била съгласна с идеята за продажба на жилища. Затова защото, в момента в който това, върху това действие беше наложен мораториум, в Русе беше абсолютно наложително и необходимо да се случи тъй като тогава жилищата се продаваха на безценица и хората ги придобиваха почти като подарък и нямаше достатъчно жилища. За разлика от изтъкнатите мотиви, че имаме прекалено много жилища в сравнение с другите общини, аз смятам, че трябва да се гордеем с това и да бъдем доволни, че имаме жилища. Те са много, но отново не достигат за желаещите. Мораториума, който се наложи тогава и сме следвали в годините до сега не е противозаконен, защото в закона пише, че може да се продават, но няма подчертано, че не може. Така че може да продаваме и не може, ние сме взели решение в него момент да не се продават, но факт е, че започна вече този процес и искам да подчертая следното, да се знае от хората, които слушат и ще се интересуват, че ведомствени и резервни жилища не се продават плюс решението къщи да не се продават докато се направи едно проучване и оценка на наличните къщи и терените и второ, един голям въпрос си задавам по отношение на двадесет и петте процента намаление на пазарната цена на жилища, там където са били поддържани добре. Дали ще можем да стимулираме всички с това да си поддържат добре жилищата и имали ли са предвид хората, които са правили тези големи вложения в жилищата си, че са подписали договор с общината, в който са приели факта и точката от договора, че всички подобрения са за тяхна сметка. Убедени ли сме, ако направим това, че ще бъде в плюс за общината или ще бъде в плюс за тези, които купуват, а що се отнася до броя на годините в които са живели съм член на комисията и смея да твърдя, че се срещат абсолютно незаконосъобразни несъстоятелни минали през малки или по – големи вратички хора, завършвам господин Председател, които живеят по двадесет и осем, по тридесет, по тридесет и две години поколенията им живеят там и в никакъв случай не мога да кажа и да приема, че всички са еднакво чисти и бели, за да се купуват жилища и то при някои с 25 % намаления, когато те са смятали, че това остава пожизнено и за поколенията. Благодаря за вниманието.

**Г-н Иво Пазарджиев:** Благодаря на Д-р Константинова. Следващото заявено изказване е от господин Траян Тотев.

**Г-н Траян Тотев:** Ние от ВМРО сме категорично против тези отстъпки от до 25 %, когато хората живеят дълги години в общински жилища на едни преференциални цени е нормално да правят подобрения. Когато го правят, то остава, тези активи остават в полза на общината, така че това е абсолютно нормално. С подобно решение за 25 % отстъпка при продажбата на жилища можем да дадем едно основание за взимане на лобистки решения, така че ние сме категорично против от ВМРО подобни отстъпки и няма да подкрепим подобно предложение.

**Г-н Иво Пазарджиев:** Благодаря на господин Тотев. Следваща заявена реплика на господин Деян Недков, заповядайте.

**Г-н Деян Недков /реплика/:** Господин Председател, господин Кмет, господин Тотев. Предложението с двадесет и петте процента е моето. Ще ви го обясня, че не влизам в никакви лобистки или каквито и да било договорки. Когато оценителят влезе в едно неподдържано жилище и го оцени да кажем на 500 евро/кв. м., когато влезе в едно поддържано жилище със сменени дограми, фаянс, подови настилки и го оцени на 600 – 650 Евро/кв. м., в крайна сметка излиза, че наемателя, който е платил и ремонта си плаща втори път ремонта през пазарната цена. Това е логиката с която съм го предложил и с това ще дадем пример към останалите, че когато поддържат ще им бъде приспаднато.

**Г-н Иво Пазарджиев:** Благодаря на господин Недков. Господин Галин Ганчев за изказване, заповядайте. Нямате заявено? Добре. Господин Александър Неделчев.

**Г-н Александър Неделчев:** Уважаеми господин Кмете, уважаеми колеги, абсолютно се присъединявам към казаното от Д-р Константинова за мораториума, който преди доста години Общински съвет прие, ние с нея сме така може би най – опитните да не кажа дългогодишни общински съветници и доста помним, но сега ситуацията е променена разбира се. Знаете с колко хиляди души намаля Русе като население, респективно процента на общинските жилища спрямо това население чувствително нарасна. На следващо място амортизацията, която се случи през тези тридесет години и повече преход е чувствителна и трябва да се вземат някакви мерки. Използвам изказването си още един път в дух на конструктивизъм, госпожо Николова да апелирам към Вас. Наистина сама казахте, че не сте имали за цел да се намесвате в правомощия на изпълнителната власт. Нека, ние имаме осемдесет процента казано да отиват за жилища отново, приемаме бюджет всяка година, в този бюджет има пера, които ние гласуваме ежегодно Общински съвет. Нека не залагаме нещо ей така в наредба. Според мен не е полезно, защото ситуацията е различна всяка година. Също, както каза колегата от ВМРО Тотев съм против тази двадесет и пет процентна отстъпка от пазарната оценка за направени подобрения. Ясно всеки наемател при наемането на жилище подписва договор, в който е записано направените подобрения са за негова сметка и остават в полза на общината, точка. От там насетне да се впускаме в такива, ама ще правим отстъпка, ама пазарлъци между оценител – наемател, между наемател – администрация, това е нещо, което ще утежни допълнително процеса и няма никаква гаранция за неговата обективност. На следващо място, аз приветствам работата, която администрацията и колегите съветници, които са правили предложение между предната сесия и днешната са свършили, много е подобрена предложената наредба. Специално аз адмирирам това, че срока за обитаване, който дава някакви точки и е един от критериите при определяне на кого кое жилище да се допусне за продажба, неговата тежест е намалена. Защо ? Защото ползването на общинско жилище е вид помощ от общината към наемателя. То не отива на свободния пазар, а получава едно жилище с много по – поносим наем. Той го е ползвал примерно не пет, а петнадесет, двадесет, двадесет и пет години, че и повече и това нещо да му дава допълнителен бонус според мен не е справедливо спрямо останалите, които са с по – големи нужди, но по от скоро са го ползвали. И накрая, с уговорката, че предложението го правя стига администрацията да го приеме, понеже извинявам се не съм го направил по време на обсъжданията между двете сесии, но мисля че ще бъде полезно, ще припомня само примерно колегите от ВМРО нееднократно са поставяли тук въпроса за шума, който се вдига от някои обитатели на общински жилища, скандалите които са по кварталите, жалбите и гражданите и как администрацията реално е с вързани ръце и не може да приложи нищо, което коренно да промени ситуацията. Има и други случаи, аз съм се занимавал шест години с общинските жилища, мисля че добре познавам материята, в които се нарушават договорите за наем отстрана на наемателите и затова предлагам в чл. 35, ал. 1, т. 3 на наредбата след израза „да нямат задължения към общинския бюджет“, да добавим „и да няма установени нарушения на договора за наем“. Мисля, че е резонно, когато един човек иска да си закупи жилището той да е бил така изряден наемател, да не е създавал проблеми, да си е плащал наема, да не е имало скандали и редица други нарушения. Това до голяма степен ще облекчи, както администрацията, така и ще даде право на коректните наематели да имат някакво предимство пред такива, които са били некоректни, ако администрацията го приема разбира се. Благодаря.

**Г-н Иво Пазарджиев:** Благодаря, господин Неделчев. Само ще помоля листчето да ми дадете, да го имам. Благодаря Ви. Следващото заявено изказване е от господин Бедрос Пехливанян.

**Г-н Бедрос Пехливанян:** Благодаря, господин Председател, господин Кмет, колеги. Темата за продаването или непродаването на нашите общински жилища си е наистина много важна точка. Да, това което каза Д–р Константинова, ние доста време имахме такава политика да има мораториум, въпреки че нищо незаконосъобразно нямаше през това време, за това съм и аз убеден, така че в момента ние трябва да изберем баланса между това да влизат постъпления в бюджета и между доста голямата бройка хора, които все още чакат такива жилища. Ще използвам думите на господин Неделчев, че наистина това си е една социална политика, даването на този тип общински жилища на нашите съграждани, с което те са на далеч по – ниски цени от свободния пазар, така че това е една социална политика и не е добре да сочим за пример общини, където примерно по – малко, по – добре те да ни сочат за пример, че имаме толкова на брой сграден фонд. Така, по отношение на тези предложения, които бяха направени, да ние подкрепяме колегите от СДС. Наистина има резон в това да бъде увеличена бройката на комисията и на другите техни предложения. По отношение на предложенията на ВМРО на колегата Даскалов, да, още повече че те ще влязат по – голяма част от 2022 – ра година доколкото разбрах, но в този си вид така, както ще стартира наредбата, според мен малко с хората, които ще искат да закупят, дано не се получи някакъв хаос по отношение на подредбата им, по отношение на класирането им, защото в този си вид както е, аз считам че има доста подводни камъни. По предната точка за която, господин Кмет и Вие така реагирахте, нарастването на броя на нашите общински жилища, на нашия общински фонд, можете това което ви казах не само групата на ДСБ, че има други начини, именно чрез публично частно партньорство, чрез тези точки, които ще ги изреждаме от тук нататък т.е. при едно нормално петнадесет процента обезщетяване, ние без да вкарваме наши пари, значи без да вкарваме пари, ние ще придобиваме такива жилища, така че това имаха предвид те. Благодаря ви.

**Г-жа Наталия Кръстева:** Реплика за господин Пазарджиев.

**Г-н Иво Пазарджиев /реплика/:** Уважаеми господин Пехливанян, аз също много внимателно изчетох, както и Вие сте направил наредбата и относно подводни камъни и всичко, което казвате, аз мисля, че нито ще има хаос, нито ще има някакъв проблем като започнем процедурите. Да, в началото уважаеми колеги ще има един по – голям наплив за закупуване на общински жилища и в един момент гражданите ще видят, че това не е някаква привилегия, няма да се случи така както е било преди много години да се продават на цени далеч под пазарните и в един момент може да има дори „моментът на неизгодната сделка“ именно поради причините, които господин Недков сподели по – рано, да си направил подобрения и втори път да трябва да си ги платиш. Така че нека и за всички граждани да е ясно, това е една възможност, но по никакъв начин няма да бъде, да не използвам жаргонни думи като „далавера“ или нещо такова, но по никакъв начин това няма да бъде нещо, което ще ощети общинския бюджет или ще постави в привилегировано положение някои граждани тъй като по два пъти ще минават жилищата през нас. Първо ще одобряваме кое да влезе в списъка и втория път вече ще одобряваме оценката му. Аз вярвам, че тук групите са, всички групи са активни по темата, всички ще внимаваме, така че общинския бюджет и обществен интерес няма да бъде нарушен. Благодаря.

**Г-жа Наталия Кръстева:** Не виждам други изказвания. Господин Кмета Милков, заповядайте.

**Г-н Пенчо Милков:** Уважаеми общински съветници и скъпи съграждани, взимам думата за да кажа, какъв е смисъла на точката с две думи и по кои предложения направени от колегите съветници ще изразя съгласие, кои не приема администрацията ще изразя защо. Понеже говорехте по принцип, по принцип аз съм радетел да не се разпродава общинската собственост, да се увеличава. Това е записано в двата стожера, които спазвам в местното самоуправление, но ние сме изправени пред няколко реалности. Едната е невземането години наред на правилните решения, а спускане по ски пистата на популярните решения. Какво имам предвид : заварих общински наеми на жилища, които не са коригирани от много години. С тези суми, които се взимат от общинските наеми е непосилно да се извършва ремонта на жилищата. Виждайки това си безсилие, администрациите преди мен са създали един вреден текст. Вкарали са задължение на бедните хора да поддържат апартаменти и къщи. Това е безсилието на една безсилна и страхлива власт, тя не е само от една политическа сила, това е в продължение на години. Властта трябва да взима не популярните, а правилните решения. Ние направихме корекция на размера на наемите, нещо което политически бяхме атакувани изключително много, но трябваше ли, не. Наем, който е за жилище от години от години е четиридесет и два лева или е станал петдесет и пет примерно или е бил шестдесет станал е седемдесет. За конкретния човек, който когато е получавал минимална заплата сто лева, сега получава шестстотин и шестдесет лева, тези няколко лева не са фатални, ние не увеличаваме цените да стигнат до пазарните за същия апартамент в панелен блок, наемът е двеста, двеста и петдесет лева. Ние сме запазили социалното, но се стремим да придобием мъничко повече средства, защото беднотата е огромна. Нещастието, днес бяхме приготвили снимки, но дебатът е съдържателен и не се налага да ги пускам да ги видите, беднотата е убийствена и това, което ние ви предлагаме е следното : с много мъничко от наличните апартаменти, затова моето предложение беше даже за процент и половина, защото това е нещо, което влиза в разрез с всичкото ми разбиране. Процент и половина върху целия жилищен фонд са двадесет и седем апартамента. Процент и половина без къщите, без ведомствените жилища, както вие съветниците предложихте и приемам да се намали от 1400 апартамента, процент и половина е двадесет, но ако продадеш двадесет на пазарна цена, на пазарна цена, не да разпродаваш и да правиш …, тогава с тези пари от десет от двадесет апартамента ти ще влезеш в десетки крайно нуждаещи се. Имаме справка на „Жилфонд“, която показва крайната беднота, в която живеят тези хора и моето послание към вас колеги е не седемдесет и пет, не осемдесет, това което зависи от мен, ние не попълваме бюджета с тези пари. Сто процента от сумата, която ще се вземе от продадени жилища, моето желание беше и е да влезе за ремонт на бедните хора на жилищата. Вземаш от няколко апартамента, поправяш десетки апартаменти. Това трябва да го чуят хората, това е част и беднотата гони хората, безсилието и безпътието, когато те чуят, че общината за напред ще има такава програма, мисля че това ще окаже благотворно влияние на чувството на хората за единство за това да останат тук. Това е смисъла, не е смисъла да попълваме бюджета, както примерно от продажба на друг общ парцел или имот, за което стана въпрос преди малко. Комисията нека бъде увеличена с двама души, както предложи колегата ми Елеонора Николова, но когато приемем да има такива продажби, „за“ съм, но когато се увеличи нейната работа да извършва оценка. Седемдесет и пет процента от сумата да се даде за нови жилища, не мога да го приема. Смисъла изобщо да отчуждаваш е, да ремонтираш жилищата на крайно нуждаещи се, а не да придобиваш нови и нови. Ние ще ги придобиваме, още на днешната сесия вие виждате, ще видите парцел в „Дружба“ срещу застрояване с апартаменти. Няколко са такива инвестиционни намерения при нас, в които ние сме казали в кварталите, че искаме жилища и ще видите следващите месеци. Подобренията да намаляваме с двадесет и пет процента, това нещо ще зацикли процедурата, защото първо ще трябва да се остойностява и ще има спор по оценката. Второ, абсолютно липсва яснота, кой е направил подобренията. Влизаш в едно жилище, установяваш, че там има плочки санитарни сменени, сменен душ. Част от тези подобрения по закон са за наемателя. Затова казвам, че първо ще нарушим договорите си с хората, които по договор всички подобрения са за тях. Второ, не е установено кой ги е направил и трето, според науката за оценяването, не е вярно, че подобренията ще вдигнат с 1/5 стойността. Няколко и то много малко процента се остойностява върху вида и стойността на имота и неговите подобрения и това ще ви го каже всеки оценител. Аз имам такъв в екипа, който това учи и затова ми е казал. Затова казвам, попитайте и вие специалисти, но самите подобрения дават много малък процент, оценява се имота, местоположение, конструкция, година на производство, така че това е следващия ни аргумент да не може да се намалява автоматично с 25 %. По отношение на предложението на Асен Даскалов, да, но нека да оставим срока, ние го говорихме и в почивката да го увеличим от три на четири месеца, да могат повече хора да осъзнаят какво им се предлага и да имат възможност да кандидатстват след което комисията в увеличения й състав, нека да направи класиране. Не съм съгласен, че ще настъпи хаос. Има абсолютно обективни критерии в наредбата, които вие в работната група имахте също възможност да оцените, ако считате че са необходими допълнителни. За мен те са обективни, няма място където кмета да посочи кой да купи и кой да не купи. Нека ни сочат за пример с едно, нека сме първата община, която прави мащабна програма, която прави ремонт на общинските си жилища, а не да се хвалим с брой абсолютно порутени бедни жилища, които даваме мухлясали, влажни с дограми по на четиридесет години, това не е за хвалба, но нека да кажат „В Русе започнаха мащабна програма за ремонт на общински жилища“, за това също съм „За“. В общи линии казах за кои предложения сме „За“. Така, по предложението на колегата Неделчев съм „За“. Не може човек, който е нарушавал договора си, това комисията в нейния увеличен състав ще трябва да прави също анализ по постъпилите заявления. То се подразбира, но нека да е абсолютно ясно казано за тези, които подават. Първо за администрацията трябва да е ясно, аз не мога да следя всеки договор, но някой нарушава ли договора, той трябва да бъде прекратен и лица, които нарушават спокойствието на съседите си и това е установено от полицията, от охранителите, трябва да се прекрати договора. Това е становището ми, нека да се обединим около предложението, нека да дадем старт на кампанията и да видим колко ще бъдат желаещите, какви корекции в решението ще ни се наложат да направим следващите месеци, но да започне кампанията хора да подават заявления, това ви моля днес да се обединим около решението и да вземем пари, които госпожо Николова сто процента от тях, от мен зависи в момента ще предоставя за ремонт на жилищата на крайно бедни и нуждаещи се хора. Благодаря ви.

**Г-н Иво Пазарджиев:** Благодаря на господин Кмета. Сега относно предложенията, които постъпиха, искам да изчистим становището на администрацията, относно предложението на група СДС и коалиция приемате комисията да се увеличи. Добре, в такъв случай, тъй като има внесено такова предложение, моля да посочите служител на Общинска администрация, който…Така (не се чува нищо от зала). Добре, уточнението, което ми направи господин Илиев е, че днес евентуално ще увеличим състава, състава броя, а поименния състав на следващото заседание на Общински съвет ще бъде изчистен. Имате ли против, госпожо Николова ? Не. Добре. Господин Искрен Илиев ще изчете текста за чл. 6, ал. 2.

**Г-н Искрен Илиев:** Във връзка с направеното предложение за промяна на броя на състава на комисията по чл. 6, изчитам точно как ще звучи самата промяна в наредбата чл.6, ал.2 става : Комисията се състои от тринадесет члена, до сега бяха единадесет от които Председател, Ресорния заместник – кмет, трима от Общинска администрация, преди бяха двама, двама от ОП „Управление на общинските имоти“ и седем общински съветника, преди бяха шест общински съветника. Да е ясно за протокола.

**Г-н Иво Пазарджиев:** Добре. Възприемаме, че администрацията приема този текст, който господин Илиев прочете, ще помоля да ми го даде все пак. Можеш ли да ми го дадеш? Дай да стои при мен. От там нататък имам да подложа на гласуване само две от предложенията, които са на групата СДС и коалиция. Ще ги изчитам и ще ги подлагам на гласуване. Първото предложение, чл. 36 от наредбата, да се направи следното допълнение : оценката направена от чл. 41, ал. 2 от ЗОС, моля да бъде намалявана до 25 % в зависимост от стойността на подобренията направени от наемателя – кандидат за закупуване на жилището. Режим на гласуване по това предложение, моля.

**Кворум – 43. С 17 „За“, 16 „Против“, 10 „Въздържали се“ – Не се прие предложението.**

**Г-н Иво Пазарджиев:** Следващо предложение, в чл. 37 да се направи следното допълнение : средствата получени от продажбата на жилища в размер на 80 % от общо получените приходи, да бъдат разпределени както следва – 75 % за придобиване на нови жилища и 25 % за извършване на ремонти. Режим на гласуване по предложението, моля.

**Кворум – 42. С 19 „За“, 10 „Против“, 13 „Въздържали се“ – Не се прие предложението.**

**Г-н Иво Пазарджиев:** Относно предложението на Асен Даскалов, стана ясно, че администрацията го приема с корекцията, която той възприе да бъде направена, а именно заявленията за закупуване, това е в параграф 5, т. 3, ал. 3 накрая, да има следния текст : „Заявленията за закупуване се подават от желаещите в четиримесечен срок от приемане на решението от Общински съвет. Подадени след този срок заявления не се разглеждат. Няма да го подлагам на гласуване, тъй като е прието от администрацията, както и предложението на господин Александър Неделчев също няма да го подлагам на гласуване, тъй като то беше прието от администрацията. Има ли други желаещи за изказване по точката ? Да. Господин Искрен Илиев ще уточни относно комисията.

**Г-н Искрен Илиев:** Относно комисията, текста, който прочетох преди малко. Ще бъде в параграф 3 на предложението, ще се създаде нова т. 2, който ще бъде текста, а съществуващата т. 2 ще стане 3. Ей тъй, вече ще имаме …

**Г-н Иво Пазарджиев:** Благодаря на господин Илиев. Гласуваме материала като цяло с направените корекции и приетите бележки от администрацията. (в залата се ръкопляска)

**Кворум – 43. С 43 „За“, 0 „Против“, 0 „Въздържали се“ – Се прие**

**РЕШЕНИЕ № 593**

На основание чл. 21, ал. 2, във връзка с чл. 21, ал. 1, т 8 от Закона за местното самоуправление и местната администрация, чл. 47, ал. 1, т. 3 и ал. 3 от Закона за общинската собственост, чл. 8 от Закона за нормативните актове и чл. 79 от Административнопроцесуалния кодекс, **Общинският съвет реши**:

Приема Наредба за изменение и допълнение на Наредба №6 за условията и реда за установяване на жилищни нужди, настаняване под наем и разпореждане с жилища – общинска собственост на Общински съвет – Русе, както следва:

**§ 1.** В чл. 3, ал. 1, т. 3 след думата „съсобственост“ се поставя запетая и се допълва текста **„**при коeто идеалните части са прехвърлени на съсобственик и лицето не придобива реална част от съсобствения имот**“;**

**§ 2.** В чл. 5, ал. 2, т. 5 отпада текста „интеграция на“;

**§ 3.** В чл. 6 се правят следните изменения и допълнения:

1. Текстът на ал. 1 се изменя така „Кметът на общината назначава комисия с компетентност по въпросите, посочени в чл. 6, ал. 4.“

2. ал. 2 на чл. 6 придобива следната редакция: „ Комисията се състои от 13 члена, от които председател-ресорния зам.-кмет, трима от общинска администрация, двама от ОП “Управление на общински имоти” и седем общински съветници.“

3. В ал. 4 досегашната точка 5 става точка 7 и се създават нови т. 5 и 6, както следва:

„5. извършва класиране по чл. 33, ал. 4 и предлага кои жилища да преминат в списъка на общинските жилища, отредени за продажба;”

“6. дава становища доколко наемателите, подали заявления за закупуване отговарят на условията по чл. 35, ал. 1 от настоящата наредба и дава становище относно извършването на продажба на общинските жилища.“

**§ 4.** В чл. 12, ал. 1 се приема нова т. 2 с текст „за продажба“;

**§ 5.** В чл. 33 се правят следните изменения и допълнения:

1. Текстът на ал. 1 придобива следната редакция: **„**Общинският съвет по предложение на кмета на Община Русе определя:

1. общинските жилища за продажба на наемателите, настанени в тях по административен ред;

2. общинските жилища за продажба на правоимащи по ЗУПГМЖСВ;

3. общинските жилища, за продажба на граждани, чиито жилища се предвижда да бъдат отчуждавани по реда на глава III от ЗОС“

2. В ал. 2 точка 6 придобива следната редакция: „Къщите, отредени за настаняване под наем на граждани с установени жилищни нужди“.

3. Допълват се нови ал. 3, 4 и 5, както следва:

„(3) Ежегодно по предложение на кмета на общината, общинският съвет определя максимален брой жилища по ал. 1, т. 1 за продажба, но не повече от 3 % от общия брой на жилищата, включени в списъка по чл. 12, ал. 1, т. 1, с изключение на къщите, отредени за настаняване под наем на граждани с установени жилищни нужди. Броят на жилищата за настаняване под наем на граждани с установени жилищни нужди не може да бъде по малък от 1400 жилища. Заявленията за закупуване се подават от желаещите в четиримесечен срок от приемане на решението на общинския съвет. Подадени след този срок заявления не се разглеждат.

(4) Броят на жилищата за продажба по ал. 3 не може да бъде повече от сто и десет процента от придобитите през календарната година жилища от Община Русе чрез наследяване или правна сделка. При учредяване право на строеж върху недвижим имот – частна общинска собственост, с уговорена клауза по чл. 37, ал. 2 от Закона за общинската собственост за реално заплащане цената на учреденото право на строеж чрез предоставяне в собственост на общината на жилищни имоти броят на имотите, които ще придобие общината, се отчитат за целите на настоящата алинея в годината на сключване на договора.

(5) В случаите, когато са постъпили по-голям брой заявления от максимално определения от общинския съвет брой жилища за продажба, комисията по чл. 6 от наредбата определя кои жилища да преминат във списъка на общинските жилища, отредени за продажба, като класира жилищата в низходящ ред, съобразно следните критерии:

1. Срок на обитаване на общинското жилище от заявителя – 1 точка за всеки 5 завършени години и

2. Възраст на жилището – 1 точка за година и

3. Вид на конструкцията – 3 точки за панелно жилище, 1 т. за ЕПК и 2 т. за тухлено.“

**§ 6.** Приема се нов чл. 35, както следва:

**„ Чл. 35.** (1) Наемател/и на общинско жилище може да го закупи/ят, ако отговаря/т на следните условия:

1. Да е наемател на общинско жилище на основание на настанителна заповед, не по-малко от 5 години. Това условие не е задължително за онези наематели настанени по административен ред, поради това че жилищата им са отнети на основание на влязло в сила решение по чл. 7 от ЗВСВОНИ (ДВ, бр. 15/1992 год.);

2. Да е отправил писмено искане за закупуване на това жилище до кмета на общината;

3. Да няма задължения към общинския бюджет и установени нарушения на договора за наем.

(2) След извършване на класирането по чл. 33, ал. 4 и преценка дали наемателите отговарят на условията по ал. 1 или 2 комисията по чл. 6 от настоящата наредба дава становище на кмета на общината. Въз основа на това становище той прави предложение до общинския съвет за преминаване на жилищата в списъка на общинските жилища, отредени за продажба и за тяхната продажба.

(3)Предложението за решение по ал.3 се внася в общинския съвет от кмета на общината, с приложени актове за частна общинска собственост, данъчни и пазарни оценки на имотите, становища на комисията по чл. 6 от наредбата и комплектованите им заявления за продажба.

**§ 7.** Приема се нов чл. 36, както следва:

**„**Чл. 36**.**(1)Общинският съвет се произнася с решение за прехвърляне на жилищата в списъка на общинските жилища, отредени за продажба и за извършване на продажбите.

(2) Продажните цени на жилищата се определят от Общинския съвет по пазарни оценки по реда на чл. 41, ал. 2 от ЗОС, но не по-ниски от актуалните им данъчни оценки.

(3) Въз основа на решението на общинския съвет се издава заповед на кмета на общината, в която се посочват видът, административният адрес на жилището, купувачът, цената, други дължими плащания, начинът и срокът на плащане.

(4) Купувачът заплаща в тримесечен срок от влизане в сила на Заповедта по предходната алинея, цената, и дължимите данъци и такси. Неплащането на цената и определните по заповедта дължими данъци и такси в 3-месечния срок, се счита за отказ от страна на лицето за закупуване на жилищния имот, и преписката се прекратява.

(5) Когато преписката бъде прекратена, кметът прави предложение пред общинския съвет за връщане / преместване на общинското жилище от списъка на общинските жилища, отредени за продажба в списъка за настаняване под наем на граждани с установени жилищни нужди.

(6) Продажбата се счита за извършена след заплащането на цената, таксите и данъците, посочени в заповедта по ал. 3 от наредбата и сключването на договор за продажба на имота.“

**§ 8.** Приема се нов чл. 37, както следва:

**„Чл. 37** (1) Договорът за продажба се вписва от купувача в Агенцията по вписвания.

(2) На основание на вписания Договор за продажба имотът се отписва от актовите книги за общинска собственост.“

**§ 9.** Приема се нов чл. 37а, както следва:

„Чл. 37а. Средствата, получени от продажбата на общински жилища се разходват при спазване на изискванията на чл. 127, ал.2 от Закона за публичните финанси, като не по-малко от 80 % са за ремонт на общински жилища и/или придобиване на недвижими имоти.“

**ЗАКЛЮЧИТЕЛНИ РАЗПОРЕДБИ**

**§ 10**. В чл. 27, ал. 1 от Наредба № 1, на Общински съвет – Русе, за общинската собственост, съществуващият текст се запазва, като се добавя ново последно изречение както следва: „Комисията по общинска собственост не разглежда и не се произнася по заявленията за закупуване на жилища, собственост на Община Русе“.

§ 11. Настоящата Наредба за изменение и допълнение Наредба № 6 за условията и реда за установяване на жилищни нужди, настаняване под наем и продажба на жилища – общинска собственост е приета с Решение № 593 по Протокол № 25/13.09.2021 г. на Общински съвет – Русе и влиза в сила от момента на нейното приемане, с изключение на § 5, т. 3 в частта, с която се приема нова ал. 4 на чл. 33, която алинея влиза в сила от 1 октомври 2022 г.

**ТОЧКА 7**

**К. Л. № 556 Откриване на процедура за провеждане на публичен търг с явно наддаване за продажба на недвижим имот - частна общинска собственост, намиращ се в с. Червена вода, Община Русе, ул. „Шкодра“ №25**

**Г-н Иво Пазарджиев:** Госпожа Златомира Стефанова ще … (шуми се в залата). Госпожо Стефанова, заповядайте.

**Г-жа Златомира Стефанова:** Уважаеми общински съветници, Контролен лист № 556 е по инициатива на господин Петков, който изявява желание да закупи регулиран поземлен имот в с. Червена вода с площ 898 кв.м., имаме положително становище на Комисията по общинска собственост и поддържаме точката.

**Г-н Иво Пазарджиев:** Благодаря на госпожа Стефанова. Не виждам заявени изказвания. Режим на гласуване, моля.

**Кворум – 39. С 39 „За“, 0 „Против“, 0 „Въздържали се“ – Се прие**

**РЕШЕНИЕ № 594**

На основание чл. 21, ал. 2, във връзка с чл. 21, ал. 1, т. 8, чл.52, ал.5 от Закона за местното самоуправление и местната администрация, във връзка с чл. 8, ал. 1 и ал. 9, чл. 35, ал. 1 и чл. 41, ал. 2 от Закона за общинската собственост, във връзка с чл. 30 от Наредба №1 на Общински съвет - Русе за общинската собственост, Общинският съвет реши:

1. Допълва „Годишната програма за управление и разпореждане с имотите - общинска собственост за 2021 г.“ с продажбата на урегулиран поземлен имот (УПИ) I – 1874, в квартал 97 по регулационен и застроителен план на с. Червена вода, Община Русе, ЕКАТТЕ: 80460, с площ 898 кв.м., намиращ се в с. Червена вода, Община Русе, ул. „Шкодра“ №25, отреден за Жилищно застрояване, при граници и съседни имоти: УПИ Х от кв. 97, улица, УПИ II от кв. 97. За имота е съставен Акт за частна общинска собственост №6145/08.12.2009 г., вписан под №178, том 43, н. д. 9368, парт. №17 798, вх. рег. №77 от 17.12.2009 г. по описа на Службата по вписвания - Русе, с прогнозен приход от продажбата в размер 9 900,00 лева (девет хиляди и деветстотин лева), без данъци и такси.

2. Дава съгласие за продажба чрез публичен търг с явно наддаване на урегулиран поземлен имот (УПИ) I – 1874, в квартал 97 по регулационен и застроителен план на с. Червена вода, Община Русе, ЕКАТТЕ: 80460, с площ 898 кв.м., намиращ се в с. Червена вода, Община Русе, ул. „Шкодра“ №25, отреден за Жилищно застрояване, при граници и съседни имоти: УПИ Х от кв. 97, улица, УПИ II от кв. 97. За имота е съставен Акт за частна общинска собственост №6145/08.12.2009 г., вписан под №178, том 43, н. д. 9368, парт. №17 798, вх. рег. №77 от 17.12.2009 г. по описа на Службата по вписвания - Русе, с начална тръжна продажна цена в размер на 9 900,00 лева (девет хиляди и деветстотин лева), без дължими данъци и такси.

30% от приходите от реализираната продажба да се да се използват за реализиране на дейностите по чл.52, ал.5 от Закона за местното самоуправление и местната администрация на територията на съответното населено място.

Дължимите данъци и такси се определят след провеждане на търга и са за сметка на спечелилия участник - купувач.

Решението подлежи на оспорване чрез Общински съвет - Русе пред Административен съд - Русе, по реда на АПК, в 14-дневен срок от съобщаването му.

**ТОЧКА 8**

**Изказване на Мариян Димитров**

**Г-н Иво Пазарджиев:** Следваща точка десета, изказване на господин Мариян Димитров. Заповядайте, господин Димитров да се изкажете.

**Г-н Мариян Димитров:** Уважаеми общински съветници, уважаеми господин Председател, уважаеми господин Кмете, правя изказване по точка от дневния ред - „Приемане на „Правилник за изменение и допълнение на Правилника за организацията и дейността на обществения посредник на територията на Община Русе“. Напълно споделям всички мотиви на вносителя г-н Асен Даскалов. Проведените до сега за 9 години 4 неуспешни конкурса за избор на обществен посредник на територията на Община Русе през 2013 г., 2014 г., 2017 г. и 2020 г. ви задължават да промените нещо в процедурата, за да има Русе най-после избран обществен посредник. Това нещо, което според мен, както казват и математиците, е необходимото, но разбира се не е достатъчното условие, е начина на гласуване. Достатъчното условие е постигането на консенсус за избора на обществен посредник между политическите партии представени в Общински съвет – Русе. Необходимото условие е промяната в „Правилника за организацията и дейността на обществения посредник на територията на Община Русе“ и провеждане на избор с тайно гласуване. Така всички общински съветници ще имат възможността да заявят волята си изцяло и само по вътрешно убеждение и в полза на русенци, без да бъдат притеснявани от партийни решения или лични взаимоотношения с кандидатите. На една от комисиите г-н Орлин Дяков заяви, че той винаги и по всички точки гласува по съвест. Не оспорвам казаното от него, но как да си обясня примерно факта, че в предната процедура, две дами, членове на комисията по допускане на кандидатите до избор, гласуваха и за двамата кандидати да бъдат допуснати, тоест харесаха и двамата кандидати. Две седмици по-късно, същите съветнички при избора на обществен посредник бяха в залата, но умишлено не участваха в процедурата в резултат на оказан им партиен натиск. Няма друга причина, поради която само за две седмици тези дами, членове на една и съща политическа група, да променят радикално личното си убеждение. Уважаеми общински съветници, съгласно чл. 8 от вашия „Правилник за дейността и организацията на Общински съвет – Русе, неговите комисии и взаимодействието му с общинската администрация“, цитирам: „На първото си заседание Общинският съвет избира от своя състав с тайно гласуване председател на Общинския съвет.“ и съгласно чл. 10, ал. 6 „За избран се смята кандидата получил повече от половината от гласовете от общия брой на съветниците.“, т.е. поне 26 гласа, а не 34 гласа, каквито са изискванията за избор на обществен посредник. Очевидно е, че най-демократичен и единствено възможен избор е, което се постига само с тайно гласуване. Несъстоятелен е и аргумента, че този избор ще отнеме много време на съветниците, защото обществен посредник, както и председателя на Общински съвет - Русе, се избират веднъж на 4 години. За постигането на достатъчното условие – консенсус между политическите партии, считам, че някой трябва да направи компромис и да гласува закриването на „Комисията за взаимодействие с гражданското общество“, която за 2 години е разгледала само 3 жалби, една от която беше моята жалба. Вместо нея общественият посредник ще взаимодейства с гражданското общество и с гражданите ежедневно и с много по-малък разход от общинския бюджет. И не на последно място искам да ви уверя, че съм разговарял и с другите трима кандидати за обществен посредник, допуснати в последната процедура до предстоящия избор, които категорично споделят моето мнение за тайно гласуване. Благодаря ви за вниманието.

**Г-н Иво Пазарджиев:** Благодаря на господин Димитров.

**ТОЧКА 9**

**К.Л. № 539 Приемане на Правилник за изменение и допълнение на Правилника за организацията и дейността на обществения посредник на територията на Община Русе**

**Г-н Иво Пазарджиев:** Кой ще докладва? Господин Даскалов, заповядайте.

**Г-н Асен Даскалов:** Уважаеми господин Председател, уважаеми господин Кмет на Община Русе, уважаеми колеги общински съветници. Ще бъда кратък. Предложението ми е продиктувано от четири или пет, ако не бъркам вече неуспешни процедури. Считам, че тайния вот дава най – голяма възможност на гласуващия да заяви своя глас по вътрешно убеждение. Не случайно за Президент на Републиката, за органите на местна власт ние гласуваме тайно и ще внеса едно предложение в първоначалното, тъй като имаше вероятност на днешната сесия да избираме обществен посредник и да гласуваме промени в „Правилника за организацията и дейността на обществения посредник на територията на Община Русе“, правя предложение в Параграф 2 от Предложението да отпадне изречение 2, което гласи : „Конкурсът за избор на обществен посредник започнал от преди влизането в сила на този правилник се извършва по досегашния ред“. Тоест, живот и здраве на следващата сесия, която ако не бъркам е на 14 – ти Октомври, ние би трябвало този правилник за изменение и допълнение да е влязъл в сила и да гласуваме тайно, ако разбира се вие приемете да бъде изменен правилника на поредната процедура през миналата седмица комисията изслушахме кандидатите – четирима са кандидатите. Слушахме техните концепции и гласуването ще бъде на следващата сесия, допуснати са и четиримата с редовни документи, така доста добре се представиха по мое мнение. Благодаря.

**Г-н Иво Пазарджиев:** Благодаря на господин Даскалов. Имате ли я корекцията нанесена ? Да, благодаря. Не виждам желаещи за изказвания. С направената корекция от господин Даскалов, подлагам на гласуване предложението.

**Кворум – 38. С 29 „За“, 3 „Против“, 6 „Въздържали се“ – Се прие**

**РЕШЕНИЕ № 595**

На основание чл. 21, ал. 2, във връзка с чл. 21а, ал. 3 от ЗМСМА Общински съвет – Русе реши:

Приема Правилник за изменение и допълнение на Правилника за организацията и дейността на обществения посредник на територията на Община Русе, както следва:

§ 1. Чл. 8, ал. 1 се изменя така:

„Общинският съвет – Русе дава възможност на класираните от комисията кандидати да изложат накратко концепциите си, след което избира обществения посредник с тайно гласуване с мнозинство 2/3 от общия брой на общинските съветници“.

§ 2. Настоящият Правилник за изменение и допълнение на Правилника за организацията и дейността на обществения посредник на територията на Община Русе влиза в сила от момента на неговото приемане.

**ТОЧКА 10**

**К.Л. № 540 Приемане на Решение за изменение на Правилника за организацията и дейността на Общински съвет Русе, неговите комисии и взаимодействието му с общинската администрация**

**Г-н Иво Пазарджиев:** Кой ще докладва от вносителите? Госпожа Елеонора Николова, заповядайте.

**Г-жа Елеонора Николова:** Уважаеми господин Кмет, уважаеми колеги, материала е раздаден. Нашето предложение не е ново. Вие знаете, че много трудно, ние приехме въобще да има такава комисия. Първоначално беше отхвърлена в работната група, мисля че дори и в зала беше отхвърлено и след това беше наложено, защото това е идея на господин Милков. Сега, аз няма да правя разбор, какво е свършила комисията, изказването на гражданина преди мен, мисля че бяха коректно споменати бройките на разгледаните предложения, т.е. това не е една комисия, която работи ефективно и която изпълва със съдържание наименованието си. Твърдението на администрацията, че видите ли наличието на такава комисия задължително поставя общината в една по – привилегирована група на общините, които работят прозрачно и против корупцията е само един как да кажа, едно мото, един текст. Ние сме уверени, всеки един от нас, че тази комисия не е свършила нищо. Освен това, аз държа да подчертая, че това предложение е свързано, то е обвързано с идеята да имаме омбудсман, защото омбудсмана работи индивидуално с граждани и група от граждани върху проблема, който се поставя и сътрудничи този проблем да бъде решен, т.е. омбудсмана по дефиниция е „непартийна, необвързана с групите общински съветници с администрацията личност“. Комисията, която ние сме избрали тук е всъщност съставена на партийна квота. Не е тайна, че предложението за Председател на комисията пак беше наложено от управляващата група в Общински съвет, т.е. това са хора, които са партийно обвързани, те са в една партийна организация с Кмета и с останалата част от управляващата администрация. Не можем да очакваме всички въпроси да бъдат решавани, аз говоря неконкретно, а говоря по принцип, да бъдат решавани безпристрастно и действително в полза на гражданите. Наличието на фигура на омбудсман, ние подкрепяме и ще гласуваме за омбудсман, но считам че връзката с гражданското общество е задължение на целия общински съвет, на всички групи общински съветници и на администрацията. Мисля, че до тук Общинска администрация и ние даваме достатъчно аргументи в посока на това, че работим открито и прозрачно и в тази връзка ще подкрепим увеличаването на бюджета в частта за закупуване на камери за излъчване на комисиите, защото това беше преустановено. Сега, по отношение на писмото получено от Transperance International. Аз имам моите забележки и те гласят, се състоят отново в тази партийна зависимост. Понеже съм на повече години и помня повече, председателя на Transperance International беше Заместник – министър на вътрешните работи в правителството на господин Сергей Станишев, след това дълго време му търсиха работа и го трудоустроиха като Председател на Transperance International, поради което тази връзка по някакъв начин ми дава отговор за тази бърза реакция, защото едва ли някой от Transperance си преглежда дневния ред на сесиите на общините. Бих подкрепила всяка инициатива на Кмета, всяка инициатива на администрацията за публичност и за прозрачност, бихме съдействали по всякакъв начин в тази посока действително Община Русе да може да се класира и да заеме едно място като община бореща се срещу корупцията, лишена от корупция и т.н., но в края на краищата комисиите на Общински съвет, не е работа на Общинска администрация, не е работа на Кмета, това е наша работа. С оглед на това, аз поддържам направеното предложение и го обвързвам действително с избирането на една фигура, която ще бъде активна и ще работи в полза на гражданите. Благодаря ви.

**Г-н Иво Пазарджиев:** Благодаря на госпожа Николова. Александър Неделчев, след него Деница Иванова. Заповядайте, господин Неделчев за изказване.

**Г-н Александър Неделчев:** Благодаря, господин Пазарджиев. Уважаеми господин Кмете, уважаеми колеги. Ще оставя без коментар тези неща в предложението, които за мен са емоционално украсени, термини като „…структура“, „реализация на активистка на БСП“. Отдавам го на така, характериологични особености на авторите. По – важно е за мен по същество, какво е това предложение и дали то следва да бъде подкрепено. Един от аргументите, който вносителите изтъкват е, че комисията няма правомощия и компетенции. Аз бих задал въпроса, с какво нейните правомощия и компетенции са по - малко, отколкото тези на останалите постоянни комисии ? Или какви правомощия и компетенции имат повече те, отколкото тази нова комисия ? Отговора е ясен. Вторият аргумент, който вносителите изтъкват : „се предават по компетентност проблемите, сигналите на гражданите до администрацията“. Резонен е въпроса, а другите комисии до кого ги подават ? До Министерски съвет ли, до Прокуратура, до кого ? Пак до администрация. А омбудсмана, бъдещия евентуално, до кого ще ги подава ? Пак до администрацията. Това е Закона за местното самоуправление и местната администрация. Има си изпълнителна власт и тя решава конкретните въпроси. Твърдят вносителите, че с избирането на омбудсман, те сигурно могат да гарантират, че ще се събере 2/3 мнозинство. Аз не мога да го гарантирам имайки предвид гласуванията до сега за омбудсман на вашите партньори тука в местния Общински съвет, които винаги са гласували против. Няма никаква гаранция, че омбудсман Община Русе ще има скоро при този състав на Общински съвет и това е гласуване на някоя от групите, 2/3 мнозинство. Но избирането на омбудсман щяло да осъществи най – накрая връзката на администрацията с гражданите. Уважаеми съветници, аз си мисля, че ние сме също хора, които правим тази връзка и знам колко много от вас ежедневно се срещат с граждани, изслушват проблемите, които стоят пред тях и реагират. Включително днес, ето аз пак занимавах Кмета с една лека кола, спряна на тротоара, половината тротоар заела и той веднага реагира. Та да се твърди, че до сега видите ли връзка няма между гражданите и администрацията е нелепо, да не кажа по – тежка дума. Мога да говоря още много дълго, времето изтече доколкото чувам.

**Г-н Иво Пазарджиев:** Изтече времето.

**Г-н Александър Неделчев:** Смятам, че принципно съдържанието на писмото, което всички получихме от Transperance International и което приветства наличието на такава комисия, няма какво да ги дебатираме. Ако не е имало толкова сигнали до нея, колкото и се е искало на госпожа Николова, за мене означава само едно, че администрацията работи добре. Да, да, не (шуми се), че администрацията работи добре.

**Г-н Иво Пазарджиев:** Благодаря, господин Неделчев.

**Г-н Александър Неделчев:** Колкото сигнали има, толкова сигнали разглежда комисията, но ние сме провеждали срещи със структурите на гражданското общество например, за да чуем техните проблеми, техните намерения и съдействието, което им е нужно. Коя комисия има този ресор, друга ?

**Г-н Иво Пазарджиев:** Господин Неделчев, благодаря.

**Г-н Александър Неделчев:** Да, благодаря. Та, аз няма да подкрепя това предложение.

**Г-н Иво Пазарджиев:** Реплика на госпожа Наталия Кръстева.

**Г-жа Наталия Кръстева /реплика/:** Уважаеми колеги, репликата ми е провокирана от това, че от тази трибуна не може да се говорят неистини. Нито една постоянна комисия в Общински съвет не препраща сигнали към администрацията. Изпълнителната власт в лицето на Общинска администрация разпределя точките, които се гледат по постоянните комисии и всяка една комисия с нейния председател гласува по предварително обявения дневен ред. Единствената комисия, която препраща сигнали до изпълнителната власт е „Комисията за взаимодействие с гражданското общество“. Още Ноември месец миналата година ние категорично се противопоставихме против създаването й и ще си позволя от тази трибуна да припомня на уважаемите ни съграждани, че за две години тя коства близо 27 000 лв., с които можеше да се облагороди някоя улица, междублоково пространство, детска площадка или нещо друго в полза на гражданите.

**Г-н Иво Пазарджиев:** Благодаря на госпожа Наталия Кръстева. Искате дуплика ли ? Само натиснете му, госпожо Досева, натиснете на колегата Ви само за дуплика, да не се връща. Да. Заповядайте, господин Неделчев.

**Г-н Александър Неделчев /дуплика/:** Госпожо Кръстева, уважаема госпожо Кръстева. Нямам навика да говоря неистини, още по – малко от тази най – висока трибуна за Община Русе. Комисиите всичките работят по дневен ред определен от Председателят, включително и тази. И всичко комисии до които Председателя е разпределил сигнал от граждани, говоря за такава точка „Сигнал от граждани“, примерно до „Комисията за комунални дейности“ за дупки по пътя, примерно или за нередности в градския транспорт, комисията я отнася до администрацията, която да реагира. Това имах предвид. Какви неистини видяхте ?

**Г-н Иво Пазарджиев:** Благодаря на господин Неделчев. Следващо заявено изказване на Деница Иванова.

**Г-жа Деница Иванова:** Уважаеми господин Председател, уважаеми господин Кмет, колеги общински съветници. Няма да коментирам по същество изпратения материал, тъй като за мен лично като човек, като общински съветник и като мое верою, през всичките тези години е било, че политиката е сблъсък на идеи, а не нападане срещу личността. За мен материала първо е насочен към конкретна личност, не към конкретна политика. От трибуната чухме варианти, в които тя е била създадена по партийна линия, че в нея са партийни активисти. Колеги, Кмета Пенчо Милков спечели изборите през 2019 – та, логично е в неговите предизборни обещания и разговори с гражданите е да представи общината като едно прозрачно място. Мисля си, че „Комисията за взаимодействие с гражданското общество“ беше началото. Разбирам, че като вариант, всяко ново нещо то не се приема. Ние нямаше да извървим еволюцията си като хора, като граждани, като общество търсещи демократичния избор, ако ние не бяхме направили постъпките, които трябваше да ги направим до сега. Аз не мога да приема начина по който се отхвърля всичко това. Отхвърляме тогава, когато не разбираме. Бих приела аргумента на всеки един от колегите, ако някой беше дошъл в комисията, беше правил предложения и когато искаме да работим чисто, откровено отиваме, виждаме какъв е проблема, сядаме на разговор. Аз такъв разговор не съм видяла от нито един общински съветник, нито с Председателя на комисията, нито със Заместник – председателя, нито в самата комисия да бъдат направени предложения. Това нещо може да бъде работещо на много високо ниво така както ние очакваме като граждани и не мога да приема изказвания от сорта, че някой нещо си правил вътре заради някакви „казал – рекъл – бешал“. Призовавам, не само …, които имаха желание да се изказват по темите „Обществен посредник“ и „Комисия за взаимодействие с гражданското общество“ да спрат да работят на принципа „казал – рекъл – бешал“. Мисля си, че трябва да се коментира с аргументи. Това, което е в политиката най – важното нещо е аргумента. От там нататък всичко е голословие и ако ние като граждани и всеки ден възмущаващи се от ситуацията, в която се намираме в страната от 45 –то, от 46 – то Народно събрание, повярвайте ми със словоблудство и начина по който обиждаме колеги, заприличваме не по – малко на тези хора и само да довърша. Ще кажа, ще завърша с един цитат, който не е мой и той е, че : „Демокрацията свършва там, където няма свободен избор и протегната ръка“. Благодаря ви.

**Г-н Иво Пазарджиев:** Благодаря на госпожа Иванова. Реплика за госпожа Николова. След като приключи репликата, Кмета на Община Русе. Имаме после заявени изказвания от Асен Даскалов, Бедрос Пехливанян, Станимир Станчев, Росица Георгиева. Заповядайте, госпожо Николова за реплика.

**Г-жа Елеонора Николова /реплика/:** Първо, господин Неделчев. Който следи за чистотата на българският език трябва да знае, че като се спрегне, като се спрегне глагола „бях“, „бил“, няма такова време „бешало“. А по отношение на твърдението, че има лични нападки, аз изложих фактология за начина по който се случи комисията. В никакъв случай не съм имала намерение и нашата група няма намерение да атакува персонално колега, защото ние работим много добре със същия този колега по редица работни групи, които са се създаваха и ценим качествата като юрист, така че такова твърдение не можем да приемем. Ние твърдим, че тази комисия не е активна. Това е квинт – есенцията на предложението и твърдим също така, че след като ще избираме омбудсман имаме едно дублиране на функции. Това е твърдението. Благодаря ви.

**Г-н Иво Пазарджиев:** Благодаря. Дуплика за Деница Иванова

**Г-жа Деница Иванова /дуплика/:** Госпожо Николова, ако трябва да съм пунктуационна и във фактология, комисията беше създадена още преди Председателя да бъде заклет като общински съветник, това е истината. Госпожица, вече госпожа Биляна Кирова – Иванова се закле на втората сесия или на третата след отстъпване на място, така че не мога да се съглася и второто, което е няма да прочета текста от уважение към предложението, защото мисля си, че тази трибуна не заслужава да прочета подобно нещо и аз няма да си го позволя да вляза в тона на декларацията. Благодаря.

**Г-н Иво Пазарджиев:** Благодаря на Деница Иванова (шум в залата). Господин Станчев, репликите се заявяват още по време на изказването. Мина времето за реплики. Следващото заявено изказване – Асен Даскалов.

**Г-н Асен Даскалов:** Благодаря, господин Председател. Аз всъщност правя една процедура. Предлагам гласуването на настоящата точка да бъде на следващата сесия. Благодаря.

**Г-н Иво Пазарджиев:** Благодаря на господин Даскалов. Да, процедура на отлагане за следващо заседание. Следващото, господин Бедрос Пехливанян.

**Г-н Бедрос Пехливанян:** Благодаря, господин Председател. Господин Кмет, колеги, аз просто още наистина не мога да разбера още от първия момент, когато я създадохме тази комисия, много ясно казахме и то не само ние, ами и други групи, че тя е „ялова“, така по стар български термин. Знаете ли, с това, което в момента разискваме, ако тази комисия се закрие, първо това което каза госпожа Кръстева, тя до момента коства близо 26 – 27 000 лв. За двугодишното си съществуване ще бъдат долу – горе колкото една малка улица да бъде асфалтирана. Второ, нашите членове, които са в нея колкото са отивали и присъствали на тази комисия, просто се чудят какви ли не точки трябва да бъдат в дневния й ред и страшно много ще улесним господин Председателя, който през пръсти се чуди какви контролни листи да сложи там, за да се оправдаят тези. Така че, колеги, може би наистина говорим за някакъв инатлък или не знам каква друга дума да употребя, но дайте да погледнем малко прагматично. Русенци толкова пари биха ли дали за нещо, което, в момента се чуха и от колегата Неделчев, че този въпрос, който Кмета го е решил, нали става дума за репатриране, не за нещо друго, не можах да разбера. Не му ли е мястото точно на този сигнал, на тази жалба или каквото и да е, да се стигне до съответния ресор в Общинска администрация, така както е било. Веднага да се реагира, а не примерно да чакаме един месец - месец и половина особено през лятото, че и повече, за да се стигне дадена такава, такъв казус или проблем до въпросната в кавички комисия. Не е ли по – добре бързото реагиране, както е било на такъв тип сигнали, да минава точно в съответните ресори и колко всъщност, може ли някой да отговори от тази комисия, колко са въпросите които, така наречени препращания към Общинска администрация са решени и не е ли по – добре първо тя да ги решава Общинска администрация, а не първо комисията или поне страшно се обърках. Благодаря ви.

**Г-н Иво Пазарджиев:** Благодаря на господин Пехливанян. Кмета…, а извинявайте, реплика на Деница Иванова първо.

**Г-жа Деница Иванова /реплика/:** Господин Пехливанян, ако ние изберем обществен посредник примерно, защото много, цитира се …

**Г-н Иво Пазарджиев:** Господин Станчев, моля Ви, недейте от място. Ще Ви дам думата, имате заявено изказване, моля Ви за спокойствие. Госпожо Иванова, продължете с репликата.

**Г-жа Деница Иванова /реплика/:** Господин Пехливанян, коментираме обществен посредник, „Комисия за взаимодействие с гражданското общество“. Показа се или по – точно за мен лично се показа, че вече не знам колко години не може да бъде избран този обществен посредник, който всички ние се бием в гърдите, колко много го искаме. Не можем да съберем силата да излъчим такава личност. Това също ми изглежда по начина, респективно с тази комисия. Не искаме да повярваме, че тя може да решава проблеми. Не искаме да помогне, не искаме да реализираме и това ми е същия инатлък, който е десет години за омбудсмана. И ако трябва да съм честна, понякога ми се иска кандидатите за омбудсман, какъвто имаме такъв в залата, по – малко да бъдат емоционални, защото доста често гасят пожари с бензин.

**Г-н Иво Пазарджиев:** Благодаря на госпожа Иванова. Втора реплика за Александър Неделчев.

**Г-н Александър Неделчев /реплика/:** Благодаря уважаеми колеги, уважаеми господин Пехливанян. Никога популизма не е бил от полза за която и да е политическа формация. Недейте игра на тази струна, недейте. Имаше много партии за тридесет години преход, които играха само на тази струна и отидоха е небитието, да не ги изброявам. Ще сбъркате много. Нима тази комисия получава някакво по – различно възнаграждение от всички останали ? За какво говорим, Вие целта Ви тука каква е ? Да спестите пари на бюджета ли ? Ми дайте да обединим „Бюджет и финанси“ и „Икономическа политика“ или „Образование и култура“ и „Религиозни въпроси“ или „Здравеопазване“ и „Спорт и младежта“, ако това Ви е целта. Що не го предложите ?! Загрижихте се за Председателя на Общински съвет. То ако има проблем, може сам да го каже. Такова самарянство от Ваша страна едва ли е необходимо. Извинявайте, нека бъдем малко по – сериозни и отговорни към съгражданите си.

**Г-н Иво Пазарджиев:** Благодаря на господин Неделчев. Само натисни. Натисни. Дуплика за господин Бедрос Пехливанян.

**Г-н Бедрос Пехливанян:** Да, благодаря, господин председател. Първо на госпожа Иванова. В моето изказване, аз много внимателно слушам кой какво говори и наистина така и асимилирам. В моето изказване, можете ли да видите някъде една думичка, казах ли аз за обществен посредник. Споменах ли нещо за обществен посредник ? В момента ние имаме материал за тази въпросна комисия. Една дума не съм казал, че има връзка между едното и другото. Това са коренно различни неща. Ние говорим за ефективността, за КПД – то на една комисия, която две години почти нищо не прави. Да, господин Неделчев, никой не говори, че е взела повече или че т.н. членовете на тази комисия. Ние в момента говорим дали въобще трябва да я има, а не дали има повече или по – малко възнаграждения, защото КПД – то й е почти нула. Благодаря ви.

**Г-н Иво Пазарджиев:** Благодаря на господин Пехливанян. Кмета на Община Русе, след което продължаваме с изказванията. То се гласува накрая.

**Г-н Пенчо Милков:** Вземам думата, въпреки че става дума за точка за комисия на Общинския съвет, защото съм бил член на Общинския съвет, защото съм бил член на Народното събрание, защото съм слушам част от съветниците тук многоуважавани от мен, когато съм бил дори момче, когато са вземали отношение по отношение въвеждане на демократични институти в нашата страна. Какво е грижата за хората ? Грижата за хората е да им дадеш възможност да имат демократични институти, които дори още не са се научили да използват. Писмото, което получихте от Transperance International и подигравката днес, която ще бъде вписана в протокола на Общински съвет – Русе, подигравката днес, че становището на Transperance е, защото някой от ръководителите е бил някога някъде Заместник – министър. Transperance International е световна организация, която съм се обърнал към нея за подкрепа не само към нея, а и към други организации, към които Кмета на Община Русе се е обърнал, за да почерпи опит, защото няма училище за кметове, както виждам няма училище и за общински съветници. Не само прозрачност без граници, антикорупционния фонд също беше лице към което се обърнахме. Програма „Достъп до информация“, също, също, „Център за изследване на демокрацията“ също и може би ви е смешно, но това всичкото са неправителствени организации, които ни най малко имат тангентиране с партията на която аз съм най – обикновен член, защото съм бил работник, в ръководството на Община Русе няма други партийни членове, но явно от чутото от днес виждам, че вие съдите за нашата организация от днес по аршина и по спомените, когато вие и голяма част от вас са били членове и партийни секретари, но не е. Не, нашата организация не е тази, която събира в пълна спортна зала хора и там се гласува 1086:0 и се наричат демократи. Не, не, в нашата организация се спори по цял ден, накрая се гласува и не винаги този, който е ръководител е печелил гласуването и това я прави демократична организация и затова аз, като кмет искам да въведа такива принципи, затова се отчитам всяка седмица, затова има в сайта бутон в който всеки гражданин може да види колко точно отдел или дирекция забавя сигнала му или това никъде никога не е било в Община Русе или в България. Това, което са наши достижения или прочетете внимателно писмото, защото там също има и класация по отношение работата и на кмета и на общинските съвети. Да дадеш достижение на хората да влязат в институциите, смисъла на тази комисия е гражданите да не стоят в Интернет, а да дойдат когато има наболял обществен проблем, да говорят вътре в институцията. Това е достижение на световната демокрация, не е нечия приумица, но пак, за да се грижиш за хората, първо трябва да усъвършенстваш себе си като общественик, да прочетеш и да видиш кои институти са добри. Аргументите ви, как щели хората да отговорят, ако им кажем, че 27 000 лв. до сега. Ами да кажем на хората, че всеки съветник взема 1000 лв. и да ги попитаме, те какво биха казали. Ако това ви е аргумента, това, ако това ви е аргумента, ако това ви е… Господин …Дяков.

**Г-н Иво Пазарджиев:** Колеги, моля за тишина в залата.

**Г-н Пенчо Милков:** Искам да си довърша. Не е лъжа. Искам да ви …(шуми се в залата)

**Г-н Иво Пазарджиев:** Моля за тишина в залата. Колеги, моля без реплики от място, има си начин.

**Г-н Пенчо Милков:** Има си брой на Общинския съвет, има си брой на общинските съветници, има разходи, които могат да не се превеждат по карта, но те са част от бюджета на Общината за дейността на института и това може ли да е аргумент, дали е полезен Общинския съвет или не ? Не, полезен е и колкото са повече общинските съветници, толкова е по – демократичен съвета. Такива аргументи изобщо не могат да се слушат. По отношение обидите в материала към общинския съветник, който е Председател на комисията, има процедура, която може да поискате – смяна на председателя. Обсъждане на работата, всеки един от вас е общественик, петдесет и един души могат да подканят хората да участват в работата на Общинския съвет като дойдат в тази комисия, а не да констатираме, че хората не им е известен този институт, затова пак ви казвам прочетете внимателно, ако нямате вяра на думите моите, вижте в писмото на тази световна организация нещо, което би било полезно да вземете предвид. Всъщност комисията е достижение на гражданите на Русе. Махайки комисията вие ще вземете, ще затворите една врата хората да влизат в институцията. Освен изказване пред Общинския съвет, те имат право да поставят точки за обсъждане, така че според мен именно демократичните сили в града ни от всички партии трябва да са стожер, комисиите които ползват гражданите да останат да съществуват. Благодаря ви.

**Г-н Иво Пазарджиев:** Благодаря на господин Кмета. Господин Станчев за изказване. Тъй като имаме технически проблем за момента, когато кмета говори, моля да ми давате знак с ръка, когато искате реплика на кмета. От следващата сесия ще го решим този въпрос. Заповядайте госпожо Николова за реплика.

**Г-жа Елеонора Николова /реплика/:** Уважаеми господин Кмет, уважаеми колеги. Всъщност с изказването на господин Милков се потвърди едно от твърденията в нашето предложение, че това е идея на кмета и аз пак повтарям пред вас, структурата в комисиите в Общинския съвет са работа на Общинския съвет. Да, кметът като спечелил изборите може чрез своите общински съветници да внушава свои идеи и виждания за демократичното развитие на общината, но лично той да прави предложения, аз смятам че не е уместно, най – малкото, защото има разделение между изпълнителна власт и Общински съвет и това е по дефиниция. Това господин Милков много добре знае, защото аз не мога да си представя в Народното събрание Министър – председател да предложи състав на комисия или пък нова комисия. Толкова по този въпрос, защото аз не искам да се дебатира допълнително. Още веднъж казвам, че като сме изброили фактите, които сме видели по никакъв начин не сме имали личен упрек към когото и да е и това няма как да е така. Господин Милков, аз бих Ви казала следното : хубаво е човек да може да слуша и безкрайно много подкрепям Вашите усилия. Радвам се на това, че като млад човек искате да има инициативи и действително общината да е много демократично и открито място, както Ви казах, във всеки един случай ще Ви подкрепим. Радваме се за това, че Вие отваряте интернет – комуникация с гражданите, за това, че имате приемни дни, за това, че правите обръщения към гражданите, за това, че сесиите се предават, това всичко е много добре и ще имате нашата подкрепа в това отношение. Но създаването на, пак казвам синекурни комисии, които всъщност само да заместят липсата на съдържание. Това със създаването на кухи структури, никога не бих могла да го приема. Благодаря.

**Г-н Иво Пазарджиев:** Благодаря на госпожа Николова. Реплика, реплика на кой? На кмета? Заповядайте.

**Г-н Александър Неделчев /реплика/:** Благодаря, господин Председател. Уважаеми господин Кмете, за съжаление аз не чух във Вашето изказване напомнянето, че тази комисия Общинския съвет е гласувал нейното съществуване, приемайки правилника си за работа, който е отбелязвам тука за госпожа Николова и „Правилник за взаимодействие с Общинската администрация“, ако е забравила да й напомня. Второ, имах честта да бъда избран за Председател на тази комисия по правилника, в която госпожа Елеонора Николова участваше и комисията излезе с такова предложение, в Общинския съвет то беше прието. Кой как е гласувал тогава и с какви аргументи е нещо, което е минало. От тук насетне, можем да чуем само аргументи, които касаят само дейността на комисията за определен период от време и смея да твърдя, като неин член, че комисията е работила много активно и ефективно по всеки сигнал получен от гражданите. Тука синекурни длъжности да говорят колеги, имаше една институция … ли се казваше ? (шуми се в залата)

**Г-н Иво Пазарджиев:** Колеги, моля за тишина.

**Г-н Александър Неделчев /реплика/:** За кого говорим, господин Кмете?

**Г-н Иво Пазарджиев:** Благодаря на господин Неделчев. Следващо заявено изказване.

**Г-н Станимир Станчев:** Уважаеми, господин Председател, уважаеми господин Кмет, уважаеми колеги. Започвайки днешната сесия, наглед имаше едно спокойствие. С няколко наши решения видяхме, как демонстрирахме едно единение, както казва кмета, но дойдохме до тази точка и започнаха да се леят поетични словосъчетания под звуците на заря. Тъй като колега каза, че трябва фактология, отварям последния дневен ред на въпросната комисия и тук съм засипан от сигнали на граждани и тяхното решение предполагам вече към днешна дата. Точка първа : „Приемане на изменение на Наредба 6“. Питам, това сигнал от гражданин ли е и връзка с гражданското общество ли е ? Точка две : „Приемане на Наредба № 14“. Това предполагам е същото. Ясно, ние тези работи другите комисии не сме ги гледали. И така мога да цитирам още други точки от всеобхватния и широк дневен ред от цели десет точки. Това по фактология, черно на бяло, колегите могат да отворят всички дневни редове и да видят какво голямо действие, каква голяма работа е свършила тази комисия. Може би лапсуса ми щеше да бъде правилен – комедия и защо трябва да продължим да я поддържаме. Започвам отзад напред. Когато беше създадена тази комисия един от аргументите на колегите беше, нека да видим да й дадем шанс една година, да видим как ще заработи, какво ще свърши, може пък и да е нещо хубаво. Да, добре. Дадохме й шанс не една година, уважаеми колеги. Дадохме й шанс две години. За две години три сигнала, както каза господин Димитров преди малко, единия е негов. Това са фактите. За мен по – притеснителното е друго, че в предизборната кампания на кмета Милков се казва, че Русе ще има омбудсман. Така е записано, имам добра памет, мога да ви предоставя също и печатните издания където го пише това нещо. Обаче …

**Г-н Иво Пазарджиев:** Времето изтече, господин Станчев.

**Г-н Станимир Станчев:** Може ли да завърша, дайте ми две секунди.

**Г-н Иво Пазарджиев:** Да.

**Г-н Станимир Станчев:** Излизат обаче двама колеги и дават индиректни сигнали, как може би да не бъде избран омбудсман и аз питам, вие няма ли да подкрепите кмета, ние ще го подкрепим за омбудсман. Първо. И дълбоко не разбирам, защо трябва да има едно изнудване, ако има омбудсман, трябва ли да има сега последно комисия или не ? Не, тази комисия няма нищо общо с омбудсмана по същество, защото тя е доказала своята неефективност, нецелесъобразност. Това е, колеги. Благодаря ви.

**Г-н Иво Пазарджиев:** Благодаря на господин Станчев. Реплика за Деница Иванова.

**Г-жа Деница Иванова /реплика/:** Господин Станчев, тука наистина може да сме по поетичните, но аз със сигурност не съм по комедийните изказвания. Искам да заявя следното. Тъй като във Вашето изказване имахте кратка препратка към моето изказване относно омбудсмана и „Комисията за гражданско общество“. Ако си спомняте преди няколко месеца, аз съм човека, който най много е защитавал тази идея.

**Г-н Иво Пазарджиев:** Малко по – далеч от микрофона, само. Не, не, моля ви се …

**Г-жа Деница Иванова /реплика/:** Аз ще продължа да я защитавам тази идея и няма да спра да се боря да има Русе качествен и истински омбудсман, но толкова по темата „Омбудсман“. Аз съм човек, който е подкрепил и кандидатурите и решението да го има това нещо. За мен гражданите трябва да имат възможност и аз пак казвам, когато има избор и протегната ръка, тогава можем да говорим за истинска демокрация, а дали комисията пак я свързвам с омбудсмана и пак се връщам на едно мое изказване, когато се създаде омбудсман, говоря на Република България, един Константин Пенчев, може би в началото трудно трудноизвървимо като приемане в обществото със сигурност е положил много усилие, но следващите надградиха и го направиха национален инструмент. По същия начин аз разглеждам и тази комисия, тази която трябва да извърви пътя си и чрез всички нас да я направи работеща. Защо Вие, като човек с предложения, мнения и позиция, не сте направили до сега предложение към Председателя на комисията, Вашата визия какво можем да направим по – добро за гражданите. От там нататък за мен е инат.

**Г-н Иво Пазарджиев:** Благодаря на госпожа Иванова. Дуплика за господин Станчев.

**Г-н Станимир Станчев /дуплика/:** Аз искам да благодаря на госпожа Иванова, че ми даде възможност, тъй като времето от три минути преди това не ми стигна. Уважаема госпожо Иванова, не приемам тезата, която започнахте да развивате от последните двадесет минути с Ваши колеги, че ако няма такава комисия – няма демокрация. Тази комисия е панацеята на демокрацията, просто това не е вярно. Извинявайте много ! Само преди малко, уважаемия кмет Милков призна, че той лично е помолил организацията да пусне писмо за подкрепа на комисията. Вие това чухте ли го ? Има го на запис. Сега, значи нормално е да си защитавате вашите деца, няма лошо, само че какви предложения да направим ние като от самото начало на тази комисия, казваме, че тази комисия не е нужна и не е работеща и ние да направим предложение на председателя й. Това е някакъв ноусенс, но ние сега пак продължаваме да го правим на инат.

**Г-н Иво Пазарджиев:** Благодаря Ви.

**Г-н Станимир Станчев /дуплика/:** Трябва да има. Що?! Не е ясно защо. Благодаря ви.

**Г-н Иво Пазарджиев:** Благодаря на господин Станчев. Процедура за господин Неделчев, заповядайте. Колеги, моля за тишина (шуми се в залата). Колеги, моля за тишина в залата, моля за спокойствие.

**Г-н Александър Неделчев:** Уважаеми господин Председател, мисля че на шеста точка в дневния ред сме, не помня колко бяха.

**Г-н Иво Пазарджиев:** На девета.

**Г-н Александър Неделчев:** На девета. Имаме още тридесет и няколко мисля, четиридесет и няколко, часът е вече близо един, мисля че се изразиха достатъчно аргументи, мнения, становища, по тази причина предлагам да прекратим разискванията по точката.

**Г-н Иво Пазарджиев:** Добре. Има само още едно заявено изказване на Росица Георгиева, която е от група от която не е правено изказване. Нека първо да си спазим правилника, ще гласуваме предложението за прекратяване на дебатите и ако бъдат прекратени, само госпожа Георгиева ще се изкаже, ако не, всички други, които имат желание, имат право. Процедура по прекратяване на дебатите, моля за гласуване. Колеги, извинявам се, не съм забелязал, но на пулта го има, Йовчо Смилов е заявил реплика на Станимир Станчев. Аз не съм, не съм го обявил. Моля наистина да реагирате на момента, когато е, защото сега става некоректно спрямо господин Станчев. Той си направи дупликата вече. Не, не, не, няма нужда да прави той дуплика. Не, не, не. Колеги, стартираме гласуване за прекратяване на дебатите. За прекратяване на дебатите гласуваме.

**Кворум – 35. С 33 „За“, 1 „Против“, 1 „Въздържали се“ – Се прие предложението.**

**Г-н Иво Пазарджиев:** Госпожа Росица Георгиева, заповядайте за изказване. Тя е от групата от която няма правено изказване, съгласно правилника може да го направи.

**Г-жа Росица Георгиева:** Уважаеми господин Председател, уважаеми господин Кмет, уважаеми колеги общински съветници. Много харесах още в предния мандат определението, че общинските съветници са старейшините на този град. За съжаление в разлютените спорове старейшините забравят да се вслушват в предложенията на част от колегите си и това беше предложението на колегата от нашата група, господин Асен Даскалов за отлагане на точката. Ще ви припомня много набързо книга трета „Царе“ във „Стария завет“, Соломоновите решения. Аз мисля, че в един такъв задълбочен дебат това дали да я има или да я няма тази постоянна „Комисия за взаимодействие с гражданското общество“ господин Даскалов даде това Соломоново решение, което той е направил с детето на двете жени. Да отложим точката тъй като в правилника на Общински съвет – Русе в Глава 6 „Комисии на Общински съвет“ чл. 39 са дадени комисиите, които могат да съществуват – постоянни, временни и комисии създаването на които са определени с определен закон или определен нормативен акт. Аз мисля, че тази комисия би мога да бъде във временните, в 54 – ти чл., ал. 1 е даден статута на „временна комисия по проучване на определени въпроси“ и след като тук и едните и другите имат своите „за“ и „против“, които ние подкрепяме, аз мисля, че ние можем да помислим върху това и призовавам и от ляво и от дясно, в следващото отлагане да поработим върху това и да предложим, когато има по определен въпрос сигнализиране на Общински съвет от гражданите тази временна комисия и тогава ще се гледат конкретните предложения. Така че ви призовавам към това Соломоново предложение на господин Даскалов за отлагане на точката и разумно като едни старейшини на този град да направим най – доброто. Благодаря ви.

**Г-н Иво Пазарджиев:** Благодаря на госпожа Георгиева. Всъщност на принципа на „Комисията по етика“ предлагате. Както тя заседава при сигнал. Реплика за госпожа Наталия Кръстева, обаче не ми се виждат тук, пулта …

**Г-жа Наталия Кръстева /реплика/:** Уважаема госпожо Георгиева. Ще си позволя от тази трибуна и тук съм си извадила мое изказване при конституиране на тази комисия още изтъквайки аргументите на нашата група, че сме против създаването й, но тогава още предложих алтернативно решение, като съм казала, че предлагам комисията да бъде конституирана като специализирана и да заседава само при необходимост. Припомням ви обаче, че това мое предложение беше отхвърлено с ваши гласове и с гласовете на БСП, на ДПС и на Атака. Благодаря, че дойде времето, в което така да сте солидарни с нашите размисли по темата.

**Г-н Иво Пазарджиев:** Втора реплика за Деница Иванова.

**Г-жа Деница Иванова /реплика/:** Използвайки способа за реплика, аз се радвам, че още в самото начало не беше направено предложението за дебат, за прекратяване на дебата. Знаете ли защо ? Защото госпожо Георгиева, Вие сте абсолютно права за Соломоновите решения, но знаете ли ние какво направихме ? Решихме, да обсъждаме закриване на една комисия без председателя му да бъде даже в залата, да можем да чуем аргументите и затова си мисля, че е добър вариант … (шуми се в залата).

**Г-н Иво Пазарджиев:** Колеги, моля за тишина в залата.

**Г-жа Деница Иванова /реплика/:** Извинявайте много, но това повече ми изглежда … Господин Станчев, съжалявам, че Ви говоря от трибуна, но когато става въпрос и за Вас или за всеки един колега, за мен няма никакво значение, кой от коя партия е. За мен е важна личността. Чудесно, ако трябва да го спомена още два пъти. Мисълта ми е, благодаря за направеното изказване от госпожа Росица Георгиева, но не е ли време Соломоновите решения да ги вземем като мъдри хора, а не на база личността. Благодаря ви.

**Г-н Иво Пазарджиев:** Благодаря на госпожа Иванова. Лично обяснение след края на изказванията и евентуалните обяснения на отрицателния вот. Уважаеми колеги, дуплика на госпожа Георгиева. Извинявайте, дуплика.

**Г-жа Росица Георгиева /дуплика/:** Госпожо Кръстева, благодаря за напомнянето, но тъй като аз не съм юрист и затова излизам с правилника. В чл. 39, ал. 1 няма понятие „специализирана комисия“, затова групата общински съветници тогава го е отхвърлила. Има постоянни, има временни и създадени такива, които са въз основа на даден закон. Иначе благодаря за това, че ни напомнихте и благодаря за това, че се обединяваме върху идеята да помислим върху правилника.

**Г-н Иво Пазарджиев:** Благодаря на госпожа Георгиева. Имахме процедура за прекратяване на дебатите, престъпваме към гласуване. Първо на предложението на господин Даскалов за отлагане на точката за разглеждане на следващото заседание. Процедура на гласуване, моля.

**Кворум – 43. С 23 „За“, 7 „Против“, 13 „Въздържали се“ – Се прие**

**РЕШЕНИЕ № 596**

На основание чл.33, ал.1, т.2 от ЗМСМА и чл.21, ал.3 от ЗМСМА, общинският съвет реши:

1. Отлага за следващо заседание приемане на решение за промяна на Правилника за организацията и дейността на Общински съвет -Русе, неговите комисии и взаимодействието му с Общинска администрация.

**Г-н Иво Пазарджиев:** С обикновено мнозинство. Продължаваме по дневния ред.

**ТОЧКА 11**

**К.Л. № 585 Закриване на ДГ „Ралица“ – гр. Русе и промяна в адресите на сградите, в които се провежда обучението в ДГ „Чучулига“**

**Г-н Иво Пазарджиев:** Господин Енчо Енчев. Заповядайте. Извинявам се, Станчев, ще правите ли обяснение на отрицателния вот? Не, лично обяснение имахте. Господин Енчев, само извинявайте, тъй като имаше заявено.

**Г-н Станимир Станчев:** Госпожо Иванова, след всяко едно ваше изказване ми давате така основание да се активираме по една или друга причина, защото казвате доста, как да кажа, противоречиви неща. И накрая вече в момент на безсилие използвахте това, че го няма председателя. Всички знаем, защо го няма и аз й пожелавам всичко да мине безпроблемно и да са живи и здрави тя и тяхното семейство. Но това не трябва да бъде аргумент в един политически дебат. Разбирам, че Вие много сте се подготвили политически, но явно не толкова за сега, за този момент. Благодаря ви.

**Г-н Иво Пазарджиев:** Благодаря, господин Станчев. Продължаваме по дневния ред. Господин Енчо Енчев по т. 11., Контролен лист 585. Заповядайте, господин Заместник – кмет.

**Г-н Енчо Енчев:** Благодаря, господин Председател. Уважаеми общински съветници, на мен се падна изключително тежката съдба като Заместник – кмет…

**Г-н Иво Пазарджиев:** Напомням за маските.

**Г-н Енчо Енчев:** … на Общинска администрация, да стана и да заявя пред вас, че Общинска администрация подкрепя направеното предложение и то за закриване на структура, на образователна структура. В моят живот това се случва за втори път. От този микрофон и от тази трибуна преди малко повече от десет години, общинските съветници взеха решение за преструктуриране на общинската образователна мрежа тогава и за „сливане“ и „вливане“ на едногрупните детски градини тогава, основно в малките населени места към големите градски детски градини. Това се оказа много удачно добре работещо решение, което и до момента продължава да работи. Днес сме в подобна ситуация в Детска градина „Ралица“. Тук факторите, които са довели до сегашното състояние са както обективни, така и субективни. За обективните фактори, за намаляване на населението, за демографските процеси, които в момента вървят в цялата страна и в частност и в нашия град и в някои други райони, това е повече от ясно. Тук при мен, в ръката си държа едно писмо, което обаче ще ни обясни част от субективните неща. Това е писмо, което е подписано от тогавашния кмет на 31.07.2015 г.. Една година преди влизане на сегашния закон, 2016 г. влезе новия Закон за предучилищното и училищно образование. И тук в писмото на господин кмета тогава, са посочени доста неща, които могат да ни дадат отговор, защо се стига днес до това положение. И тук се говори за просрочени и неразплатени задължения на ЦДГ „Ралица“, за преструктуриране на персонала, за намаляване на щатни бройки, за разформироване на нощуваща група, за намаляване на стопански проблеми, оптимизиране на разходи и харчене само при спазване на определени приоритети. Разбира се това е изпълнено само частично, за да стигнем до днешното състояние в момента. Смятам, че днес при положение, че бъде подкрепено предложението на Общинска администрация, децата в момента от трите групи на ДГ „Ралица“ ще се обучават на същите места, в които се обучават и до момента, от същите учители по начина по който искаха родителите на децата. Те ще влязат в условията на управление на ДГ „Чучулига“, която има сериозен капацитет за това, проговорили сме го това нещо и бюджетно цялата тази ситуация на това реално сливане на двете детски градини ще осигури нормалното функциониране и обгрижване на всички деца от двете сегашни градини, защото неслучването по първото писмо е довело до дофинансиране от страна на общинския бюджет за няколко години на 43 000 лв. Ако това не се случи от настоящия бюджет тази година, трябва около 50 000 лв. трябва да дофинансираме и понеже децата по – голямата част от тях, значителна част от тях ще преминат в първи клас догодина, това означава, че догодина ние отново ще бъдем изправени пред подобна ситуация. Затова с тези аргументи, аз ви призовавам да подкрепите направеното предложение. Благодаря.

**Г-н Иво Пазарджиев:** Благодаря на господин Енчев. Заявки за изказване от Деана Тонева, заповядайте.

**Г-жа Деана Тонева:** Уважаеми господин Енчев, по моя информация, филиала, който се намира в бл. „Огоста“ се закрива. Вярно ли е това нещо? Ако е вярно, там са 28 деца или 25, нещо такова и те щели да се изместят на други места, да попълнят други групи, където ще надвишават бройките на децата, които трябва да са най много 22, а те ще отидат към 30. И вярно ли е, че нощната смяна вече няма да съществува, която е в бл. „Лом“. Там нощуват 18 деца от 28 по принцип деца и тя се закрива и защо се закрива и ако тази директорка, която е била толкова години не си е вършила добре работата, защо тя е имала началници и не са взели мерки след като Вие сте две години вече и нещо управляващи, можели сте да направите така да не се стига до това положение.

**Г-н Иво Пазарджиев:** Господин Енчев, ще отговаряте ли на въпроса? Заповядайте.

**Г-н Енчо Енчев:** Вярно е, че ние от две години сме управляващи и идентифицирахме проблема и сме работили в тази връзка за неговото решаване. Обаче проблема аз ви казах, в 2016 г. още е бил съвсем ясен, в 2015 г. и от 2015 –та до 2019 – та година има 5 години, когато нещата не са мръднали на ... Значи аз преди малко, извинявам се г-н Председател, но Вие имате едно допълнение към предложението, в което искам да посочим добавяме блок „Огоста“ към имотите, които трябва да се прехвърлят към детската градина, запазваме имота в блок „Огоста“. И искам да, разбира се, разбира се, нощуващи групи в този вид, в който те са съществували във времето, днес е недопустимо и няма как да съществуват нощуващи групи. И тук искам просто да обясня, че няма как един родител да остави в понеделник сутринта детето си за обгрижване и да отиде да го вземе в петък вечерта. Тук вече влизаме в условията и на други закони. Ако има някакъв друг проблем, държавата е помислила и в рамките на Закона за закрила на детето, също така и за Закона за социалното подпомагане. Там можем да направим друго, включително и приемно семейство, но да лишиш детето от майчина ласка ежедневно и от семейно огнище ежедневно за обгрижване изпращайки го понеделник сутринта и евентуално взимайки го в петък вечерта, няма как в момента да се случи това нещо. За броя на децата миналата година с госпожа Георгиева бяхме на националното съвещание, стана въпрос на постоянните комисии за това, на която бившия министър Красимир Вълчев, който на образованието, който е много наясно, също заяви пред всички нас, че всички много добре знаем, че, за да може да се изпълнят всички изисквания на закона, на наредбата за финансиране, на работните заплати, за да могат да се изпълнят всички изисквания по колективен трудов договор, реално списъчния състав на броя на децата би следвало да бъде между 28 и 30. Средно дневната посещаемост при нас обаче, което е важно, средната посещаемост не надвишава 22 деца. Благодаря.

**Г-н Иво Пазарджиев:** Благодаря на господин Енчев. Следващото заявено изказване е на Росица Георгиева.

**Г-жа Росица Георгиева:** По отношение на въпроса на госпожа Тонева за нощуващата група, искам да уточня нещо. Влизането на Закона за предучилищното и училищното образование от 01.08.2016 г. е приета Наредба за предучилищно образование от същата година. Тази наредба регламентира реда и условията за организиране на предучилищно образование. По чл. 16 на същата наредба е записано, че организацията в предучилищно образование е целодневна, полудневна, почасова и самостоятелна форма. Това, което беше преди влизането на този закон, нощуващите седмични градини така наречените, няма възможност с прилагането на новия закон и с прилагането на държавните образователни стандарти. Така че тази група е предстояло нейното закриване още с приемането на закона и това е съществен пропуск.

**Г-н Иво Пазарджиев:** Благодаря на госпожа Георгиева. Следващо заявено изказване на Деница Иванова.

**Г-жа Деница Иванова:** Уважаеми господин Председател, уважаеми господин Кмет, уважаеми колеги общински съветници. Аз съжалявам, че така е поднесена точката за разглеждане и тя стана много сериозен дебат в обществото като се нарича „закриване“ на ДГ „Ралица“. Нека да внеса малко повече яснота за гражданите най вече. Говорим за административно закриване, а не за физическо. Ако до сега децата от ДГ „Ралица“ са посещавали филиалите в бл. „Лом“, на улица „Алеи Възраждане“ в „Братя Миладинови“ от 1 –ви Ноември ли беше решението, отпред ще пише ДГ „Чучулига“, а не ДГ „Ралица“. Този подвеждащ вариант настана след доста недобро представяне и по социални мрежи по неразбиране, може би заради пропуски от страна на ръководството на детската градина, което не беше взело под внимание предстоящите реформи, не беше събрало родителите, не беше събрало персонала, за да им обясни какво се случва с градината. От там нататък липсата на информация доведе до сериозно напрежение. Аз бях потърсена от родители точно от детските градини, направихме срещи с тях, беше им разяснено, благодаря на администрацията за бързата реакция. Детска градина „Ралица“ се закрива административно, не физически. Пожелавам под новото ръководство на ДГ „Чучулига“, това място отново да стане желано за родители и за деца, защото виждаме колко повече се стопяваме, колко повече намаляваме и нека да се спре със спекулацията. Не закриваме детска градина, закриваме административно. Благодаря.

**Г-н Иво Пазарджиев:** Благодаря, госпожа Иванова. Не виждам други заявени изказвания. Режим на гласуване по точката, моля.

**Кворум – 37. С 37 „За“, 0 „Против“, 0 „Въздържали се“ – Се прие предложението.**

**Г-н Иво Пазарджиев:** Колеги, ако не е отчетен гласа на Иван Иванов, ръчно. Ръчно „за“. Отчетен ли му е гласа? Да, нека да… Няма гласуване. Добре, в такъв случай обявявам резултата.

**Кворум – 38. С 38 „За“, 0 „Против“, 0 „Въздържали се“ – Се прие**

**РЕШЕНИЕ № 597**

На основание чл. 21, ал. 1, т. 23 и ал. 2, във връзка с чл. 17, ал. 1, т. 3 от ЗМСМА и чл. 310, ал. 5 и чл. 311, ал. 2, т. 3 от ЗПУО и чл. 14, ал. 1, т. 1, във връзка чл. 10, ал. 2, т. 2, б. „б“ и т. 3 от Наредба №9 за институциите в системата на предучилищното и училищното образование (посл. изм. и доп. ДВ, бр. 87 от 09.10.2020 г.), Общински съвет – Русе реши:

1. Дава съгласие за закриване на ДГ „Ралица“ – гр. Русе, считано от 01.11.2021 г.

2. Записаните деца в ДГ „Ралица“ – гр. Русе бъдат пренасочени в ДГ „Чучулига“ – гр. Русе.

3. Да се извърши промяна в адресите на сградите, в които се провежда обучението в ДГ „Чучулига“, чрез допълване на следните адреси:

3.1. гр. Русе, ул. „Доростол“ №135, бл. „Лом“, ет. 1;

3.2. гр. Русе, ул. „Алеи Възраждане“ № 58;

3.3. гр. Русе, ул. „Доростол“ № 147, ж.б.“Огоста“.

4. Задължителната документация на детската градина да се приеме и съхранява в ДГ „Чучулига“ – гр. Русе.

**Г-н Иво Пазарджиев:** Колеги, обявявам един час почивка. Моля всички да бъдат на местата си в 14 ч.

**ПОЧИВКА 13:00 – 14:00**

**Г-н Иво Пазарджиев:** Стартираме проверка на кворума. Колеги, моля проверка на кворума, моля да се регистрирате през системата. Двадесет и седем души са се регистрирали. Продължаваме по дневния ред.

**ТОЧКА 12**

**К.Л. № 558 Даване на съгласие за учредяване възмездно право на прокарване и сервитут на техническа инфраструктура - водопровод през ПИ 65348.216.32 и ПИ 02796.101.487 с НТП - пасище, публична общинска собственост**

**Г-н Иво Пазарджиев:** Госпожа Златомира Стефанова, заповядайте.

**Г-жа Златомира Стефанова:** Благодаря, господин Председател, уважаеми общински съветници. Става дума за прокарване на водопровод в землището на с. Басарбово, описано е всичко в контролния лист и поддържаме точката.

**Г-н Иво Пазарджиев:** Благодаря на госпожа Стефанова. Не виждам желаещи за изказвания. Режим на гласуване, моля. Колеги, аз ще направя искане за …, 29 гласа са „за“, 34 са необходими. Аз ще направя искане за …Не, проверка на кворума няма нужда, за прегласуване като моля да проверим дали има колеги в коридора които са и да ги поканим най – любезно да влязат в залата. Ние ще изчакаме любезно така, преди да направим прегласуването (движение на хора в залата). Не, не, ние сме в процедура на гласуване в момента, на прегласуване по точката. Прегласуваме точката. Браво …

**Кворум – 34. С 34 „За“, 0 „Против“, 0 „Въздържали се“ – Се прие**

**РЕШЕНИЕ № 598**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 25, ал. 5, във връзка с чл. 25, ал. 4 и ал. 3, т. 1 на същия член от Закона за собствеността и ползването на земеделските земи, чл. 2, ал. 4, чл. 17а, ал. 2 от Закона за опазване на земеделските земи, чл. 7, ал. 2 и чл. 8, ал. 1 от Закона за общинската собственост, Общинският съвет реши:

Дава съгласие за учредяване на право на прокарване и сервитут на техническа инфраструктура – захранващ водопровод за захранване на новообразуван имот №502.1 по плана на новообразуваните имоти на местност „Шейтаница“, с. Басарбово, Община Русе и ПИ с идентификатори 63427.216.233, 63427.216.265, 63427.216.94, 63427.216.234, 63427.229.82, 63427.216.125, 63427.216.227, 63427.216.262, 63427.216.121 по КККР на гр. Русе, Община Русе, Област Русе, през ПИ 63427.216.32 и и 02796.101.487 – пасища, собственост Община Русе. Сервитутната ивица е с ширина по 0,70 м. (седемдесет сантиметра) от двете страни на водопровода и с дължина на водопровода през обслужващите имоти – 187,00 м. и сервитут - 0,261 дка

**ТОЧКА 13.**

**К.Л. № 559 Съгласие за продажба на общински терен от 3 кв.м. по улична регулация, приобщен към УПИ XV-54 в кв. 4 по регулационния план на село Николово, Община Русе**

**Г-н Иво Пазарджиев:** Госпожа Златомира Стефанова ще докладва.

**Г-жа Златомира Стефанова:** Благодаря, господин Председател. Става дума за продаваем терен по улична регулация с площ от 3 кв. м. от заявител в с. Николово. Поддържаме точката.

**Г-н Иво Пазарджиев:** Благодаря на госпожа Стефанова. Не виждам заявки за изказване. Режим на гласуване моля по точката.

**Кворум – 34. С 34 „За“, 0 „Против“, 0 „Въздържали се“ – Се прие**

**РЕШЕНИЕ № 599**

На основание чл. 21, ал. 1, т. 8 и чл. 21, ал. 2 от ЗМСМА, чл. 8, ал. 9 от ЗОС, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2 от ЗОС, Протокол №19/01.07.2021 г. на Комисията по общинска собственост, скица-предложение за придаваемо място по улична регулация, Общински съвет реши:

1. Допълва годишната програма за управление и разпореждане с имотите – общинска собственост за 2021 г. с продажба на терен, общинска собственост, представляващ придаваема част от 3 кв.м. по улична регулация от поземлен имот №0.7126 – ул. „Хан Кубрат“, село Николово, Община Русе, приобщен към УПИ XV-54 в кв. 4 по регулационния план на село Николово, ЕКАТТЕ 51679, Община Русе, с прогнозна цена в размер на 86,00 лева (осемдесет и шест лева), без дължими данъци и такси.

2. Обявява придаваем терен от 3 кв.м. по улична регулация от поземлен имот №0.7126 – ул. „Хан Кубрат“, село Николово, Община Русе, придаван към УПИ XV-54 в кв. 4 по плана на село Николово, ЕКАТТЕ 51679, Община Русе, за частна общинска собственост.

3. Да се продаде терен, общинска собственост, представляващ придаваема част от 3 кв.м. по улична регулация от поземлен имот №0.7126 – ул. „Хан Кубрат“, село Николово, Община Русе, приобщен към УПИ XV-54 в кв. 4 по регулационния план на село Николово, ЕКАТТЕ 51679, Община Русе, на Александър Петров Цветанов, след заплащане на Община Русе цена в размер на 86,00 лева (осемдесет и шест лева) и дължимите данъци и такси.

30% от постъпленията от продажбата на посочения придаваем терен да се използват за дейности, съответно посочени в чл. 52, ал. 5, т. 1 и т. 2 от ЗМСМА.

4. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**ТОЧКА 14**

**К.Л. № 562 Откриване на процедура за провеждане на публичен търг с явно наддаване за продажба на самостоятелни обекти в сграда, представляващи гаражи, с адрес гр. Русе, кв. „Родина 3“, ул. „Ибър“ №26, блок №7**

**Г-н Иво Пазарджиев:** Госпожа Стефанова.

**Г-жа Златомира Стефанова:** Благодаря, господин Председател. Става дума за гаражи, които в предишно заседание на Общински съвет, тяхната продажба е гласувана и поетапно администрацията ги продава. До сега са продадени два гаража. Предлагат се на вашето внимание да се продадат тези два със съответните идентификатори. Благодаря.

**Г-н Иво Пазарджиев:** Благодаря на госпожа Стефанова. Не виждам заявки за изказване. Режим на гласуване, моля.

**Кворум – 34. С 34 „За“, 0 „Против“, 0 „Въздържали се“ – Се прие**

**РЕШЕНИЕ № 600**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 35, ал. 1, чл. 41, ал. 2 от ЗОС, чл. 26, ал. 1, т. 1 и чл. 30 от Наредба №1 за общинската собственост на Общински съвет – Русе и извлечение от Протокол №13/15.01.2021 г. на Комисията по общинска собственост, Общинският съвет реши:

Дава съгласие за откриване на процедура за провеждане на публичен търг с явно наддаване за продажба на следните недвижими имоти – частна общинска собственост:

1. СОС с идентификатор 63427.5.1059.5.3 по КККР на гр. Русе, представляващ гараж №15, с площ от 17,59 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2163% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 2, етаж 0, предмет на АЧОС №9965/12.02.2021 г., вписан под №101, том 4, Н.Д. 745, ДВР 1483, вх.рег. №1472 от 18.02.2021 г. по описа на Службата по вписвания – Русе, при начална тръжна продажна цена 16 449,00 лева, без дължими данъци и такси.

2. СОС с идентификатор 63427.5.1059.5.24 по КККР на гр. Русе, представляващ гараж №4, с площ от 18,17 кв.м., с предназначение на самостоятелния обект: Гараж в сграда, брой нива на обекта: 1, заедно с прилежащите 0,2350% идеални части от общите части на сградата, с адрес гр. Русе, кв. „Родина 3“, ул. „Ибър“ №26, блок №7, вход 3, етаж 0, предмет на АЧОС №9973/17.02.2021 г., вписан под №11, том 5, Н.Д. 882, ДВР 1690, вх.рег. №1719 от 24.02.2021 г. по описа на Службата по вписвания – Русе, при начална тръжна продажна цена 16 991,00 лева, без дължими данъци и такси.

Дължимите данъци и такси да се определят след провеждане на тръжните процедури и са за сметка на спечелилите участници – купувачи.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**ТОЧКА 15.**

**К.Л. № 563 Учредяване безвъзмездно право на ползване върху част от недвижим имот – частна общинска собственост, с адрес: град Русе, Източна промишлена зона, ул. „Потсдам“ №1 (бивш Хлебозавод)**

**Г-н Иво Пазарджиев:** Госпожа Златомира Стефанова ще докладва. Заповядайте.

**Г-жа Златомира Стефанова:** Благодаря, господин Председател. Уважаеми общински съветници, това е искане от госпожа Антоанета Ябанозова, която е Директор на секретариата на областния съвет на БЧК с искане да се удължи срока на договора за безвъзмездното ползване на БЧК на имота до края на 2027 г. Благодаря ви.

**Г-н Иво Пазарджиев:** Благодаря на госпожа Стефанова. Не виждам заявки за изказване. Режим на гласуване, моля.

**Кворум – 36. С 36 „За“, 0 „Против“, 0 „Въздържали се“ – Се прие**

**РЕШЕНИЕ № 601**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 39, ал. 2 и ал. 4, чл. 8, ал. 1 и ал. 9 от ЗОС, чл. 44, ал. 2 и ал. 4 от Наредба №1 за общинската собственост на Общински съвет – Русе и Протокол №20/16.08.2021 г. на КОС, Общински съвет – Русе реши:

1. Допълва годишната програма за управление и разпореждане с имоти общинска собственост за 2021 г. за учредяване безвъзмездно право на ползване върху част от първи етаж с площ 500 кв.м. от сграда с идентификатор 63427.8.1152.14 по Кадастралната карта и кадастралните регистри (КККР) на гр. Русе, цялата със застроена площ от 1006 кв.м., брой етажи: 2, с предназначение: Друг вид производствена, складова, инфраструктурна сграда, разположена в поземлен имот с идентификатор 63427.8.1152 по КККР на гр. Русе, с адрес: гр. Русе, кв. „Източна промишлена зона“, ул. „Потсдам“ №1 (бивш Хлебозавод), предмет на АЧОС №7438/12.05.2015 г., вписан под №166, том 15, н.д. 2969, ДВР 5796, вх. рег. №5856/15.05.2015 г. по описа на Службата по вписвания – Русе, в полза на Сдружение „Български Червен Кръст“, за срок от 6 (шест) години, от 01.01.2022 г. до 31.12.2027 г.

2.Дава съгласие за учредяване безвъзмездно право на ползване върху част от първи етаж с площ 500 кв.м. от сграда с идентификатор 63427.8.1152.14 по Кадастралната карта и кадастралните регистри (КККР) на гр. Русе, цялата със застроена площ от 1006 кв.м., брой етажи: 2, с предназначение: Друг вид производствена, складова, инфраструктурна сграда, разположена в поземлен имот с идентификатор 63427.8.1152 по КККР на гр. Русе, с адрес: гр. Русе, кв. „Източна промишлена зона“, ул. „Потсдам“ №1 (бивш Хлебозавод), предмет на АЧОС №7438/12.05.2015 г., вписан под №166, том 15, н.д. 2969, ДВР 5796, вх. рег. №5856/15.05.2015 г. по описа на Службата по вписвания – Русе, на Сдружение „Български Червен Кръст“, ЕИК: 000703415, за нуждите на Областния съвет на Български Червен Кръст – Русе, за срок от 6 (шест) години, от 01.01.2022 г. до 31.12.2027 г., която част да се използва от сдружението като склад и раздавателен пункт.

Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**ТОЧКА 16.**

**К.Л. № 564 Учредяване безвъзмездно право на управление върху общински недвижими имоти, находящи се в град Русе**

**Г-н Иво Пазарджиев:** Госпожа Стефанова, заповядайте.

**Г-жа Златомира Стефанова:** Благодаря, господин Председател, уважаеми общински съветници. Постъпило е искане от Дирекция „Социално подпомагане“ да бъдат подновени договорите на пет имота, които те ползват и към момента. Искането е за срок от десет години. Поддържаме точката. Благодаря.

**Г-н Иво Пазарджиев:** Благодаря на госпожа Стефанова. Не виждам заявки за изказване. Режим на гласуване, моля.

**Кворум – 36. С 36 „За“, 0 „Против“, 0 „Въздържали се“ – Се прие**

**РЕШЕНИЕ № 602**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 12, ал. 3 и ал. 4 от ЗОС, във връзка с чл. 10, ал. 3 и чл. 13, ал. 2 от Наредба №1 за общинската собственост на Общински съвет – Русе, и извлечение от Протокол №20/16.08.2021 г. на КОС, Общински съвет – Русе реши:

Дава съгласие за учредяване безвъзмездно право на управление върху недвижими имоти – общинска собственост, а именно:

1. Самостоятелен обект в сграда с идентификатор 63427.2.5669.1.3 по Кадастралната карта и кадастралните регистри (КККР) на гр. Русе, с площ от 252 кв.м., с предназначение: За делова и административна дейност, брой нива на обекта: 1, заедно с прилежащите 10,48% идеални части от общите части на сградата, с адрес гр. Русе, ул. „Ангел Кънчев“ №1, етаж 2, предмет на АПОС №10270/13.08.2021 г., вписан под №182, том 27, Н.Д.5683, ДВР 9711, вх. рег. №9845/17.08.2021 г. по описа на Службата по вписвания – Русе.

2. Самостоятелен обект в сграда с идентификатор 63427.2.464.1.27 по КККР на гр. Русе, с площ от 325,65 кв.м., с предназначение: За делова и административна дейност, брой нива на обекта: 1, заедно с прилежащите две избени помещения с площи от 23,52 кв м. и от 22,20 кв.м., и 16,90% идеални части от общите части на сградата, с адрес гр. Русе, ул. „Цар Калоян“ №24-А, етаж 1, предмет на АЧОС №9279 от 19.07.2019 г., вписан под №117, том 25, н.д.5165, ДВР 9825, вх. рег. №10060/02.08.2019 г. по описа на Службата по вписвания – Русе.

3. Част с площ 73,79 кв.м., представляваща три помещения, коридор и санитарен възел от първи етаж на сграда с идентификатор 63427.5.482.1 по КККР на гр. Русе, цялата със застроена площ от 106 кв.м., с предназначение: Административна, делова сграда, брой етажи: 2, с адрес гр. Русе, ул. „Вискяр планина“ №6-6А, предмет на АЧОС №8775 от 07.01.2019 г., вписан под №65, том 1, н.д.65, ДВР 222, вх. рег. №222/11.01.2019 г. по описа на Службата по вписвания – Русе.

4. Част с площ 105 кв.м., представляваща четири броя канцеларии от самостоятелен обект в сграда с идентификатор 63427.7.268.1.5 по КККР на гр. Русе, целият с площ от 204,08 кв.м., с предназначение на самостоятелния обект: За делова и административна дейност, брой нива: 1, с адрес гр. Русе, ул. „Котовск“ №2, ет. 2, предмет на АЧОС №7474 от 06.08.2015 г., вписан под №153, том 27, н.д.5396, ДВР 10377, вх. рег. №10544/12.08.2015 г. по описа на Службата по вписвания – Русе.

5. Самостоятелен обект в сграда с идентификатор 63427.1.163.2.129 по КККР на гр. Русе, с площ от 85,97 кв.м., с предназначение: Друг вид самостоятелен обект в сграда, брой нива на обекта: 1, с адрес гр. Русе, кв. „Възраждане“, ул. „Плиска“ №4, вход 1, етаж 0, предмет на АЧОС №10268 от 11.08.2021 г., вписан под №173, том 27, Н.Д.5674, ДВР 9694, вх. рег. №9794/16.08.2021 г. по описа на Службата по вписвания – Русе, на Дирекция „Социално подпомагане“ – Русе – териториална структура към Агенция за социално подпомагане, за срок от 10 (десет) години, които имоти да се използват от дирекцията за осъществяване на административната й дейност.

Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**ТОЧКА 17.**

**К.Л. № 565. Безвъзмездно придобиване на право на собственост от страна на Община Русе, върху имот – публична държавна собственост, представляващ УПИ I- 196 с площ от 6210 кв.м., ведно с построените в него сгради по регулационния план на с. Долно Абланово, община Русе, по реда на чл. 54 от Закона за държавната собственост**

**Г-н Иво Пазарджиев:** Госпожа Стефанова, заповядайте.

**Г-жа Златомира Стефанова:** Уважаеми общински съветници, този контролен лист касае НЧ „Напредък“ 1928 в с. Долно Абланово, като са предприети действия за безвъзмездно придобиване в собственост на имот публична държавна собственост. Имотът е бил с предоставени права за управление на Помощно училище – интернат „Васил Левски“ като след закриването му всички активи и пасиви са преминали за управление на Помощното училище в с. Осенец, общ. Разград. Същия не се стопанисва от няколко десетилетия и не съществува необходимост от горепосочения имот за системата на предучилищното и училищното образование. В сгради № 2 и 3 се помещава народното читалище на с. Долно Абланово, общ. Русе. Същите са в изключително лошо експлоатационно състояние и се рушат. С писмо от …

**Г-н Иво Пазарджиев:** Да, благодаря.

**Г-жа Златомира Стефанова:** Добре, ясно ви е.

**Г-н Иво Пазарджиев:** Да, благодаря Ви. Заявки за изказване не виждам. Режим на гласуване, моля.

**Кворум – 37. С 37 „За“, 0 „Против“, 0 „Въздържали се“ – Се прие**

**РЕШЕНИЕ № 603**

На основание чл. 21, ал. 2, във връзка с чл. 21, ал. 1, т. 8 от Закона за местно самоуправление и местна администрация, във връзка с чл. 34, ал. 1 от Закона за общинската собственост, във връзка с чл. 6, ал. 1 от Наредба №1 за общинската собственост на Общински съвет – Русе, във връзка с чл. 54 от Закона за държавната собственост, Общинския съвет – Русе реши:

Дава съгласие Община Русе да придобие безвъзмездно правото на собственост върху имот - публична държавна собственост, предмет на Акт №6584/21.12.2018 г. за публична държавна собственост, представляващ:

Поземлен имот №196 по кадастралния план на с. Долно Абланово, с площ 6 196 кв.м., за който е образуван УПИ I в кв. 26 по регулационния план на с. Долно Абланово, с трайно предназначение на територията: урбанизирана и начин на трайно ползване: за друг обществен обект комплекс, заедно с изградените в него сгради:

1.Сграда №196.1 по кадастралния план на с. Долно Абланово с площ 349 кв.м., двуетажна, масивна, с предназначение: сграда за образование;

2.Сграда №196.2 по кадастралния план на с. Долно Абланово с площ 147 кв.м., едноетажна, масивна, с предназначение: сграда за образование;

3.Сграда №196.3 по кадастралния план на с. Долно Абланово с площ 81 кв.м., едноетажна, масивна, с предназначение: сграда за образование;

4.Сграда №196.4 по кадастралния план на с. Долно Абланово с площ 213 кв.м., едноетажна, масивна, с предназначение: сграда за образование;

5.Сграда №196.5 по кадастралния план на с. Долно Абланово с площ 197 кв.м., едноетажна, масивна, с предназначение: сграда за образование,

след обявяването им за частна държавна собственост.

**ТОЧКА 18.**

**К.Л. № 570 Застраховане на жилищни имоти – частна общинска собственост**

**Г-н Иво Пазарджиев:** Госпожа Стефанова докладва.

**Г-жа Златомира Стефанова:** Благодаря, господин Председател. Уважаеми общински съветници, този контролен лист касае застраховането на новоизградените социални жилища, идентификаторите са описани, всъщност това 28 броя апартаменти, които да бъдат застраховани през 2022 г.

**Г-н Иво Пазарджиев:** Благодаря на госпожа Стефанова. Не виждам заявки за изказване. Режим на гласуване, моля. Да, извинявайте. Да, режим на гласуване, моля.

**Кворум – 37. С 37 „За“, 0 „Против“, 0 „Въздържали се“ – Се прие**

**РЕШЕНИЕ № 604**

На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, във връзка с чл. 9, ал. 2 от Закона за общинската собственост, Общински съвет – Русе реши:

Утвърждава Списък на имотите частна общинска собственост – социални жилища, подлежащи на задължително застраховане през 2022 г., срещу застрахователните рискове природни бедствия и земетресения.

**ТОЧКА 19.**

**К.Л. № 571 Съгласие за продажба на общински терени от 3 кв.м. и 13 кв.м. по улична регулация, приобщени към УПИ IX-614 в кв. 170 по регулационния план на кв. „Средна кула“, град Русе**

**Г-н Иво Пазарджиев:** Заповядайте, госпожо Стефанова.

**Г-жа Златомира Стефанова:** Благодаря, господин Председател. Уважаеми общински съветници, става дума за прилагане на улична регулация с площ от 3 и 13 кв. м. в Средна кула по заявление. Поддържаме точката.

**Г-н Иво Пазарджиев:** Благодаря на госпожа Стефанова. Не виждам заявки за изказване, режим на гласуване, моля.

**Кворум – 35. С 35 „За“, 0 „Против“, 0 „Въздържали се“ – Се прие**

**РЕШЕНИЕ № 605**

На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2, чл. 8, ал. 9 от ЗОС, Протокол №20/16.08.2021 г. на Комисията по общинска собственост, скица-предложение за придаваеми места по улична регулация, Общински съвет реши:

1. Допълва годишната програма за управление и разпореждане с имотите – общинска собственост за 2021 г. с продажба на терени, общинска собственост, представляващи:

1.1. Придаваема част от 3 кв.м. по улична регулация от поземлен имот с идентификатор 63427.10.1123 – ул. „Къкрина“, кв. „Средна кула“, град Русе, придаван към УПИ IX-614 в кв. 170 по плана на кв. „Средна кула“, град Русе, с прогнозна цена в размер на 103,00 лева (сто и три лева), без дължими данъци и такси.

1.2. Придаваема част от 13 кв.м. по улична регулация от поземлен имот с идентификатор 63427.10.1141 – ул. „Колю Фичето“, кв. „Средна кула“, град Русе, придаван към УПИ IX-614 в кв. 170 по плана на кв. „Средна кула“, град Русе, с прогнозна цена в размер на 448,00 лева (четиристотин четиридесет и осем лева), без дължими данъци и такси.

2. Обявява придаваем терен от 3 кв.м. по улична регулация от поземлен имот с идентификатор 63427.10.1123 – ул. „Къкрина“, кв. „Средна кула“, град Русе, придаван към УПИ IX-614 в кв. 170 по плана на кв. „Средна кула“, град Русе, за частна общинска собственост.

Обявява придаваем терен от 13 кв.м. по улична регулация от поземлен имот с идентификатор 63427.10.1141 – ул. „Колю Фичето“, кв. „Средна кула“, град Русе, придаван към УПИ IX-614 в кв. 170 по плана на кв. „Средна кула“, град Русе, за частна общинска собственост.

3. Да се продадат терени, общинска собственост, представляващи:

3.1. Придаваема част от 3 кв.м. по улична регулация от поземлен имот с идентификатор 63427.10.1123 – ул. „Къкрина“, кв. „Средна кула“, град Русе, приобщена към УПИ IX-614 в кв. 170 по регулационния план на кв. „Средна кула“, град Русе, на Теодор Вечеславов Манолов, след заплащане на Община Русе цена в размер на 103,00 лева (сто и три лева) и дължимите данъци и такси.

3.2. Придаваема част от 13 кв.м. по улична регулация от поземлен имот с идентификатор 63427.10.1141 – ул. „Колю Фичето“, кв. „Средна кула“, град Русе, приобщена към УПИ IX-614 в кв. 170 по регулационния план на кв. „Средна кула“, град Русе, на Теодор Вечеславов Манолов, след заплащане на Община Русе цена в размер на 448,00 лева (четиристотин четиридесет и осем лева) и дължимите данъци и такси.

4. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**ТОЧКА 20.**

**К.Л. № 572 Откриване на процедура за провеждане на публичен търг с явно наддаване за продажба на недвижими имоти – частна общинска собственост, с адрес: гр. Русе, ул. „Доростол“ №125 и ул. „Доростол“ №127**

**Г-н Иво Пазарджиев:** Госпожа Златомира Стефанова, заповядайте.

**Г-жа Златомира Стефанова:** Да, уважаеми общински съветници, касае се за два имота с посочените идентификатори на ул. „Доростол“, които предлагаме да бъдат продадени с публичен търг с явно наддаване. Общината по Закона за публичните финанси могат да се осъществят дейности с голяма обществена полза. Застроената площ при реализиране и обединение на двата имота би била прекалено малка, евентуално обезщетение няма да реализира по – голям приход за общината. Поддържаме точката. Благодаря.

**Г-н Иво Пазарджиев:** Благодаря на госпожа Стефанова. Господин Иван Петров Иванов за изказване. Заповядайте.

**Г-н Иван П. Иванов:** Уважаеми господин Председател, уважаеми колеги. След доста дебати в Комисията по общинска собственост, искам да благодаря на администрацията за това, че взеха под внимание моето предложение за, за да могат общинските съветници да имат по така информиран избор. Да могат да се правят анализи и за обезщетения, не само предложения за продажба. В конкретния случай според мен, нещата опират до това, дали сега да вземем образно казано 10 лв. или след определен период от време след извършване на всички процедури и евентуалното застрояване на терените да вземем примерно 12 лв.. Благодаря ви.

**Г-н Иво Пазарджиев:** Благодаря на господин Иванов. Не виждам други заявени изказвания. Режим на гласуване, моля.

**Кворум – 36. С 20 „За“, 2 „Против“, 14 „Въздържали се“ – Не се прие предложението.**

**ТОЧКА 21.**

**К.Л. № 573 Предоставяне безвъзмездно за управление на част от общински недвижим имот – публична общинска собственост, представляваща част от сграда с идентификатор 63427.1.94.2 по Кадастралната карта и кадастралните регистри на гр. Русе, разположена в недвижим имот – общинска собственост, с идентификатор 63427.1.94 по Кадастралната карта и кадастралните регистри на гр. Русе, с административен адрес: гр. Русе, ул. “Алея Възраждане“ № 58**

**Г-н Иво Пазарджиев:** Господин Енчо Енчев ще докладва, заповядайте.

**Г-н Енчо Енчев:** Уважаеми общински съветници, Контролен лист 573 касае предоставянето на една класна стая на територията на ОУ „Братя Миладинови“ на Средното училище за европейски езици за устройване на половин … група на деца от Средното училище за европейски езици. Групата е вече формирана и очаква вашето положително решение. Благодаря.

**Г-н Иво Пазарджиев:** Ами аз не виждам има ли заявки в момента. Владо Владов, заявка ли имате? Не? Да. Заповядайте.

**Г-н Владо Владов:** Уважаеми господин Кмет, уважаеми господин Председател, колеги. Имам само един въпрос. Помислено ли е за транспортирането на децата от едната сграда до другата тъй като идва и зима, три главни улици се пресичат и това ще е ежедневие. Благодаря. Само занималня …До обяд, ако …

**Г-н Иво Пазарджиев:** Моля, не влизайте в диалогов режим, колеги. После в протокола всичко изглежда много странно. Заповядайте, господин Енчев.

**Г-н Енчо Енчев:** Преди сесията, аз разговарях с госпожа Елка Симеонова, която е Помощник - директор. Разбрах, че няма проблем, но ще я помоля госпожа Симеонова да отговори на този въпрос.

**Г-н Иво Пазарджиев:** Разбира се. Извинявайте, първо има реплика от господин Станчев. Извинявайте, господин Станчев. Реплика ли имаш? Може ли само да натиснете за изказване, за да …да. Заповядайте, госпожо Симеонова.

**Г-жа Елка Симеонова:** През лятото се събраха много заявления с желаещи родители децата да посещават така наречената занималня или целодневна организация на учебния ден и поради тази причина се наложи да потърсим класна стая в съседното на нас училище, което отстои твърде близко до нас и три главни улици не е, пресичат се „Доростол“ и „Плиска“.

**Г-н Иво Пазарджиев:** Господин Владов, моля без реплики от място.

**Г-жа Елка Симеонова:** „Студентска“ не е главна улица, но и на трите улици има светофари. Плюс това, децата няма да се транспортират сами. След приключване на учебните им занятия, те си имат възпитатели, които ще ги придружават, така както ги придружават възпитателите от частните занимални, които ежедневно прибират деца от училищата и ги отвеждат в помещенията, където се провеждат техните занятия. Това е било нашето съображение. Училището е близко, разполага с класна стая, две общински училища, затова и молбата ни е за безвъзмездно ползване на това помещение.

**Г-н Иво Пазарджиев:** Благодаря на госпожа Симеонова. Реплика ще правите ли? Заявете го от пулта. Заповядайте, господин Владов за реплика.

**Г-н Владо Владов /реплика/:** Сега, улиците са си три и са главни. Светофарите са два, а „Студентска“ е достатъчно натоварена, да не влизам в тази полемика. Говорим за зимния период, когато е студено. Тези деца излизайки от училище, сега, нямам нищо против, но ще групираме децата и те ще ходят пеша. После отговорност, път, има ли някакъв друг вариант ? Въпрос към Вас, във Вашето училище ?

**Г-н Иво Пазарджиев:** Благодаря на господин Владов. Дуплика за госпожа Симеонова.

**Г-жа Елка Симеонова /дуплика/:** Зимния сезон не е причина живота да спре, както ви е известно. Децата ходят на училище, родителите им ходят на работа. Така че зимния сезон не е предпоставка нещо кой знае какво крайно да се случи. Ако не приеме Общинския съвет ползването на тази стая, ще се наложи тези родители да си потърсят алтернативни мерки, тоест да отидат в частни занимални, които също не са на територията на училището.

**Г-н Иво Пазарджиев:** Благодаря на госпожа Симеонова. Не виждам други заявени изказвания. Режим на гласуване, моля.

**Кворум – 39. С 38 „За“, 1 „Против“, 0 „Въздържали се“ – Се прие**

**РЕШЕНИЕ № 606**

На основание чл. 21, ал. 1, т.8 и чл. 21, ал. 2 от ЗМСМА, чл. 12, ал. 3 от ЗОС, във връзка с чл. 10, ал. 3 от Наредба №1 за общинската собственост на Общински съвет – Русе, Общински съвет – Русе реши:

Дава съгласие за предоставяне безвъзмездно за управление на Средно училище за европейски езици /СУЕЕ/ „Свети Константин – Кирил Философ“, ЕИК по БУЛСТАТ 000522240 върху част от сграда – публична общинска собственост, с идентификатор 63427.1.94.2 по Кадастралната карта и кадастралните регистри на гр. Русе, с предназначение: Сграда за образование, а именно „класна стая №38“, с площ от 49.59 кв.м., намираща се на етаж 3, в сградата разположена в поземлен имот с идентификатор 63427.1.94 по Кадастралната карта и кадастралните регистри на гр. Русе, с административен адрес: гр. Русе, ул.“Алея Възраждане“ №58, предмет на Акт за публична общинска собственост №7074/04.10.2013г., вписан под №55, том 37, н.д.7247, дв.вх. 14206, вх. №14487 от 10.10.2013 г. по описа на Службата по вписванията – Русе, за срок от 3 /три/ години.

**Г-н Иво Пазарджиев:** Госпожа Георгиева е искала да направи изказване ли?

**ТОЧКА 22.**

**К.Л. № 574 Учредяване безвъзмездно право на ползване върху недвижими имоти, общинска собственост, намиращ се гр.Русе на „Водоснабдяване и канализация“ ООД – Русе**

**Г-н Иво Пазарджиев:** Госпожа Стефанова, заповядайте.

**Г-жа Златомира Стефанова:** Уважаеми общински съветници, постъпило е искане от „Водоснабдяване и канализация“ ООД , да бъдат разположени безвъзмездно рекламно – информационни елементи върху части имоти общинска собственост във връзка с реализирането на проекта по ОП „Околна среда“ по дейност „Информация и публичност на проекта“ за периода на строителството до 31.12.2024 г.. Благодаря ви.

**Г-н Иво Пазарджиев:** Благодаря на госпожа Стефанова. Не виждам заявени изказвания. Режим на гласуване, моля.

**Кворум – 37. С 37 „За“, 0 „Против“, 0 „Въздържали се“ – Се прие**

**РЕШЕНИЕ № 607**

На основание чл. 21, ал. 1, т. 8 и чл. 21, ал. 2 от ЗМСМА, чл.57, ал. 3 от ЗУТ, чл. 39, ал. 4 , чл. 8, ал. 9 от ЗОС, и чл. 44, ал. 4 от Наредба №1 на Общински съвет - Русе за общинската собственост, и писмо с вх. № 06-01-139/21.07.2021 г. от „Водоснабдяване и канализация“ ООД – Русе, чрез Общински съвет – Русе, Общински съвет - Русе реши:

1. Допълва годишната програма за управление и разпореждане с имотите – общинска собственост за 2021 г. с учредяване на безвъзмездно право на ползване спрямо части от недвижими имоти – частна общинска собственост, представляващи:

1.1. Част от общински поземлен имот с идентификатор 63427.4.2403 по КККР на гр. Русе, с площ от **3,77 кв.м.,** съгласно Координатна система 2005 г., заключена между точка **1** с координати X 4855258.82 и Y 536757.87; точка **2** с координати X 4855261.91 и Y 536754.31; точка **3** с координати X 4855262.51 и Y 536754.83; точка **4** с координати X 4855259.43 и Y 536758.39, онагледена съгласно одобрена схема за поставяне на РИЕ за срок до 31.12.2024 г.;

1.2. Част от общински поземлен имот с идентификатор 63427.6.44 по КККР на гр. Русе, с площ от **3,77 кв.м.,** съгласно Координатна система 2005 г., заключена между точка **1** с координати X 4855890.19 и Y 538123.45; точка **2** с координати X 4855890.69 и Y 538122.82; точка **3** с координати X 4855894.39 и Y 538125.72; точка **4** с координати X 4855893.90 и Y 538126.35, онагледена съгласно одобрена схема за поставяне на РИЕ за срок до 31.12.2024 г.;

1.3. Част от общински поземлен имот с идентификатор 63427.7.641 по КККР на гр. Русе, с площ от **3,77 кв.м.,** съгласно Координатна система 2005 г., заключена между точка **1** с координати X 4857265.12 и Y 538242.45; точка **2** с координати X 4857263.00 и Y 538238.25; точка **3** с координати X 4857263.71 и Y 538237.89; точка **4** с координати X 4857265.83 и Y 538242.09, онагледена съгласно одобрена схема за поставяне на РИЕ за срок до 31.12.2024 г.;

1.4. Част от общински поземлен имот с идентификатор 63427.8.443 по КККР на гр. Русе, с площ от **3,77 кв.м.,** съгласно Координатна система 2005 г., заключена между точка **1** с координати X 4860098.41 и Y 541500.23; точка **2** с координати X 4860103.11 и Y 541499.88; точка **3** с координати X 4860103.16 и Y 541500.68; точка **4** с координати X 4860098.47 и Y 541501.03, онагледена съгласно одобрена схема за поставяне на РИЕ за срок до 31.12.2024 г.;

1.5. Част от общински поземлен имот с идентификатор 63427.2.5004 по КККР на гр. Русе, с площ от **3,77 кв.м**., съгласно Координатна система 2005 г., заключена между точка **1** с координати X 4856100.77 и Y 537031.11; точка **2** с координати X 4856104.30 и Y 537027.99; точка **3** с координати X 4856104.83 и Y 537028.59; точка **4** с координати X 4856101.29 и Y 537031.71, онагледена съгласно одобрена схема за поставяне на РИЕ за периода на строителството до 31.12.2024 г.

2. Дава съгласие за учредяване на безвъзмездно право на ползване на „Водоснабдяване и канализация“ ООД, ЕИК 827184123, за разполагане на рекламно-информационни елементи – билборди, върху метална рамка, двустранни, с размери 4/3 метра изобразителна площ на територията на гр. Русе, върху части от имоти, частна общинска собственост, както следва:

2.1 .Част от общински поземлен имот с идентификатор 63427.4.2403 по КККР на гр. Русе, с площ от **3,77 кв.м.,** съгласно Координатна система 2005 г., заключена между точка **1** с координати X 4855258.82 и Y 536757.87; точка **2** с координати X 4855261.91 и Y 536754.31; точка **3** с координати X 4855262.51 и Y 536754.83; точка **4** с координати X 4855259.43 и Y 536758.39, онагледена съгласно одобрена схема за поставяне на РИЕ за срок до 31.12.2024 г.;

2.2. Част от общински поземлен имот с идентификатор 63427.6.44 по КККР на гр. Русе, с площ от **3,77 кв.м.,** съгласно Координатна система 2005 г., заключена между точка **1** с координати X 4855890.19 и Y 538123.45; точка **2** с координати X 4855890.69 и Y 538122.82; точка **3** с координати X 4855894.39 и Y 538125.72; точка **4** с координати X 4855893.90 и Y 538126.35, онагледена съгласно одобрена схема за поставяне на РИЕ за срок до 31.12.2024 г.;

2.3. Част от общински поземлен имот с идентификатор 63427.7.641 по КККР на гр. Русе, с площ от **3,77 кв.м.,** съгласно Координатна система 2005 г., заключена между точка **1** с координати X 4857265.12 и Y 538242.45; точка **2** с координати X 4857263.00 и Y 538238.25; точка **3** с координати X 4857263.71 и Y 538237.89; точка **4** с координати X 4857265.83 и Y 538242.09, онагледена съгласно одобрена схема за поставяне на РИЕ за срок до 31.12.2024 г.;

2.4. Част от общински поземлен имот с идентификатор 63427.8.443 по КККР на гр. Русе, с площ от **3,77 кв.м.,** съгласно Координатна система 2005 г., заключена между точка **1** с координати X 4860098.41 и Y 541500.23; точка **2** с координати X 4860103.11 и Y 541499.88; точка **3** с координати X 4860103.16 и Y 541500.68; точка **4** с координати X 486098.47 и Y 541501.03, онагледена съгласно одобрена схема за поставяне на РИЕ за срок до 31.12.2024 г.;

2.5. Част от общински поземлен имот с идентификатор 63427.2.5004 по КККР на гр. Русе, с площ от **3,77 кв.м**., съгласно Координатна система 2005 г., заключена между точка **1** с координати X 4856100.77 и Y 537031.11; точка **2** с координати X 4856104.30 и Y 537027.99; точка **3** с координати X 4856104.83 и Y 537028.59; точка **4** с координати X 4856101.29 и Y 537031.71, онагледена съгласно одобрена схема за срок до 31.12.2024 г.

Решението подлежи на оспорване чрез ОбС – Русе пред Административен съд – Русе в 14-дневен срок от съобщаването му.

**ТОЧКА 23.**

**К.Л. № 586 Съгласие за продажба на общински терен от 17 кв.м. по улична регулация, приобщен към УПИ XIV-1703 в кв. 236 по регулационния план на град Русе**

**Г-н Иво Пазарджиев:** Госпожа Стефанова.

**Г-жа Златомира Стефанова:** Благодаря, господин председател. Поддържаме точката за продаваемия терен по улична регулация с площ от 17 кв. м. по заявлението на господин Росен Петков. Благодаря.

**Г-н Иво Пазарджиев:** Благодаря на госпожа Стефанова. Не виждам заявки за изказвания. Режим на гласуване, моля. Стартирана е системата. Моля, гласувайте.

**Кворум – 39. С 39 „За“, 0 „Против“, 0 „Въздържали се“ – Се прие**

**РЕШЕНИЕ № 608**

На основание чл. 21, ал. 1, т. 8 и чл. 21, ал. 2 от ЗМСМА, §22, ал. 1, т. 1, буква „б“ от ПЗР от ЗУТ, чл. 6, ал. 1 и ал. 3 и чл. 41, ал. 2, чл. 8, ал. 9 от ЗОС, Протокол №20/16.08.2021 г. на Комисията по общинска собственост, скица-предложение за придаваемо място по улична регулация, във връзка със Заповед №РД-01-1427/31.05.2021 г. на Кмета на Община Русе за одобряване на ПУП-ПЗР и РУП за поземлен имот с идентификатор 63427.2.1703 в кв. 236 по плана на град Русе, Общински съвет реши:

1. Допълва годишната програма за управление и разпореждане с имотите – общинска собственост за 2021 г. с продажба на терен, общинска собственост, представляващ придаваема част от 17 кв.м. по улична регулация от поземлен имот с идентификатор 63427.2.1707 – ул. „Перник“, град Русе, придаван към УПИ XIV-1703 в кв. 236 по плана на град Русе, с прогнозна цена в размер на 12 480,00 лева (дванадесет хиляди четиристотин и осемдесет лева), без дължими данъци и такси.

2. Обявява придаваем терен от 17 кв.м. по улична регулация от поземлен имот с идентификатор 63427.2.1707 – ул. „Перник“, град Русе, придаван към УПИ XIV-1703 в кв. 236 по плана на град Русе, за частна общинска собственост.

3. Да се продаде терен, общинска собственост, представляващ придаваема част от 17 кв.м. по улична регулация от поземлен имот с идентификатор 63427.2.1707 – ул. „Перник“, град Русе, придаван към УПИ XIV-1703 в кв. 236 регулационния план на град Русе, на Росен Димитров Петков, след заплащане на Община Русе цена в размер на 12 480,00 лева (дванадесет хиляди четиристотин и осемдесет лева), и дължимите данъци и такси.

4. Решението подлежи на оспорване чрез Общински съвет – Русе пред Административен съд – Русе в 14-дневен срок от оповестяването му.

**ТОЧКА 24.**

**К.Л. № 587 Откриване процедура за провеждане на присъствен публичен търг с тайно наддаване, за учредяване възмездно право на строеж върху общински поземлен имот, с адрес гр. Русе, ж.к. „Дружба 1“, ул. „Гео Милев“, при условията на чл. 37, ал. 2 от ЗОС**

**Г-н Иво Пазарджиев:** Към предложението има и допълнение, което е налично на общинските съветници. Госпожа Стефанова ще докладва. Заповядайте.

**Г-жа Златомира Стефанова:** Благодаря, господин Председател. Уважаеми общински съветници, господин Кмета малко по – рано при обясненията и при разискванията за Наредба 6, коментира този контролен лист. Това е предложение на Община Русе, всъщност да получи чрез обезщетение определен брой апартаменти според квадратурата, която е посочена. В изменението може да видите, това което сме ви внесли като допълнение тъй като данъчната оценка беше променена в последствие по – висока, съответно и затова втора точка от изменението става 227, 46 кв. м. Общинския имот е подходящ за изграждане на жилищна сграда от частен инвеститор и за стартиране на тръжна процедура за учредяване на възмездно право на строеж срещу обезщетение чрез предоставяне в полза на Община Русе на жилища, които са собственост на лицето спечелило тръжната процедура за учредяване правото на строеж при условията на чл. 37, ал. 2 от ЗОС. Благодаря.

**Г-н Иво Пазарджиев:** Благодаря. Няма заявени изказвания. Предложението с допълнението към него, гласуваме.

**Кворум – 39. С 39 „За“, 0 „Против“, 0 „Въздържали се“ – Се прие**

**РЕШЕНИЕ № 609**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 8, ал. 1 и ал. 9, чл. 37, ал. 1 и ал. 2, чл. 41, ал. 2 от ЗОС, чл. 26, ал. 1, т. 3, чл. 36, ал. 1 и ал. 2, чл. 49, ал. 3, и чл. 50, ал. 2, т. 10 от Наредба №1 на Общински съвет – Русе за общинската собственост, Общински съвет - Русе реши:

1. Допълва годишната програма за управление и разпореждане с имоти общинска собственост за 2021 г. на Община Русе, с учредяване на възмездно право на строеж за изграждане на осеметажна жилищна сграда, с обществено обслужващ партерен етаж, със застроена площ от 712,80 кв.м., и с разгъната застроена площ (РЗП) от 2 673 кв.м. на всички надземни етажи, включително и партерния етаж, с подземен етаж (сутерен) на едно ниво със застроена площ от 891 кв.м., с обща площ на застройката от 3 564 кв.м., включваща надземни и подземен етажи, с основна височина на застрояване до 26 м., върху общински поземлен имот с идентификатор 63427.4.338 по КККР на гр. Русе, с площ от 891 кв.м., трайно предназначение на територията: Урбанизирана, с начин на трайно ползване: Високо застрояване (над 15 m), а съгласно действащия Регулационен план на гр. Русе, представляващ УПИ XIII-2423 в кв. 850, с адрес гр. Русе, ж.к. „Дружба 1“, ул. „Гео Милев“, предмет на АЧОС №7193/28.02.2014 г., вписан под №124, том 7, Н.Д. 1311, ДВР 2757, вх.рег. №2782 от 10.03.2014 г. по описа на Службата по вписвания – Русе, с прогнозен приход от учредяването на правото на строеж в размер на 365 073,00 лв., без дължимите данъци и такси, възмездени реално чрез предоставяне в собственост на Община Русе на жилищна застроена площ (без идеални части от общите части на сгради в режим на етажна собственост, мази и гаражи) в общ размер на минимум 227,46 кв.м., под формата на жилища с площ до 70 кв.м., които са собственост на лицето, в полза на което ще бъде учредена суперфицията.

2. Дава съгласие за провеждане на присъствен публичен търг с тайно наддаване, за учредяване възмездно право на строеж за изграждане на осеметажна жилищна сграда, с обществено-обслужващ партерен етаж, със застроена площ 712,80 кв.м., и с разгъната застроена площ (РЗП) от 2 673 кв.м. на всички надземни етажи, включително и партерния етаж, с подземен етаж (сутерен) на едно ниво със застроена площ от 891 кв.м., с обща площ на застройката от 3 564 кв.м., включваща надземни и подземен етажи, с основна височина на застрояване до 26 м., върху общински поземлен имот с идентификатор 63427.4.338 по КККР на гр. Русе, с адрес гр. Русе, ж.к. „Дружба 1“, ул. „Гео Милев“, с площ от 891 кв.м., трайно предназначение на територията: Урбанизирана, с начин на трайно ползване: Високо застрояване (над 15 m), а съгласно действащия Регулационен план на гр. Русе, представляващ УПИ XIII-2423 в кв. 850, предмет на АЧОС №7193/28.02.2014 г., вписан под №124, том 7, Н.Д. 1311, ДВР 2757, вх.рег. №2782 от 10.03.2014 г. по описа на Службата по вписвания – Русе, на стойност 365 073,00 лева, без дължими данъци и такси. Заплащането на цената на учреденото право на строеж да се извърши чрез предоставяне в собственост в полза на Община Русе на апартаменти/жилища със застроена площ до 70 кв.м. (в друга/и сграда/и), които са собственост на спечелилия търга участник-суперифицияр, с обща жилищна застроена площ не по-малко (минимум) 227,46 кв.м. (без включени прилежащите към съответните предлагани жилища идеални части от общите части на сградата/сградите в режим на етажна собственост, в която/които са разположени, мази и гаражи).

Предлаганите и предоставяните в собственост на Община Русе жилища срещу учреденото право на строеж, до общия размер на посочената по-горе жилищна застроена площ от 227,46 кв.м., да бъдат на територията на гр. Русе; да са разположени в сгради, построени и въведени в експлоатация след 2010 г., като се изключват сгради, разположени в следните квартали, местности на територията на гр. Русе: кв. „Източна промишлена зона“ /ИПЗ/, кв. „Тракция“, кв. „Захарна фабрика“, кв. „Веждата“, кв. „Новата махала“, кв. „Мидия Енос“, кв. „Дружба 2“ /“Мальовица“/, кв. „Чародейка“, местн. „Христо Македонски“ /“Кръста“/, Гара Разпределителна, кв. „Западна промишлена зона“ /ЗПЗ/, кв. „Средна кула“, кв. „Долапите“, кв. „Образцов чифлик“, кв. ДЗС.

Към момента на провеждане на тръжната процедура и разглеждане на подадените предложения за участие в публичния търг с тайно наддаване, участниците следва да предоставят документ за собственост на предлаганите жилища до размера на оферираната от съответния участник жилищна застроена площ (която не може да бъде по-малка от минимално установената такава от 227,46 кв.м., без включени идеални части от общите части на сградата, в която са разположени, мази и гаражи, както и Акт 14, Акт 15 и Удостоверение за въвеждане в експлоатация/Разрешение за ползване на сградата (когато участникът разполага с такива).

Община Русе да придобие в собственост апартаменти/жилищата, освободени от всякакви вещни тежести и ограничени вещни права, за което в тръжната процедура кандидатът да представи съответно удостоверение за липса на тежести и справка по имот за извършените със същия сделки, спрямо предлаганите жилища, издадени от Агенцията по вписвания, Служба по вписванията – Русе. Условието за необремененост на жилищата с вещни тежести или ограничени вещни права, които Община Русе ще придобие, следва да е изпълнено както към момента на провеждане на тръжната процедура, така също, и към момента на сключване на договора за прехвърляне на собствеността спрямо жилищата в полза на Община Русе.

Апартаментите следва да бъдат в готов за експлоатация вид и да отговарят на следните изисквания:

- стените в помещенията на жилището да бъдат замазани с латекс;

- всички помещения да бъдат предадени с поставена подова настилка – ламинат или балатум;

- да са налице монтирани електрически контакти и ключове за осветление, както и монтирано на фасунга осветление в помещенията;

- мокрото помещение във всеки един от самостоятелните обекти - жилища да бъде с поставени фаянс, теракота, със санитария и монтирани батерия и душ;

- кухненското помещение да бъде с монтирани шкаф-мивка и батерия;

- прилежащата/ите тераса/и да бъдат с готова настилка;

- помещенията в жилищата да бъдат с монтирани интериорни врати и дограма.

Ако жилищата не отговарят на посочените изисквания, прехвърлителят се задължава в срок от 1 (един) месец от сключване на договора и прехвърляне на жилищата в полза на Община Русе, да извърши за негова сметка съответните дейности в жилищата, привеждайки ги в готов за експлоатация вид, посочен по-горе.

Изложеното в настоящото решение да залегне като тръжни условия в процедурата по провеждане на присъствения публичен търг с тайно наддаване, респ. съответно в проекта на договора по чл. 50, ал. 3 от Наредба № 1, на Общински съвет – Русе, респ. в договора за учредяване на право на строеж и за прехвърляне на жилища.

Суперфициарят следва да бъде изряден съобразно изискванията на данъчното законодателство, с цел обезпечаване сключването на прехвърлителните сделки.

3. Класирането на подадените оферти на явилите се и допуснати до търга участници, се извършва на база предложена обща застроена жилищна площ, не по-малко от 227,46 кв.м., без включени идеални части от общите части на сградата/сградите в режим на етажна собственост, в която/които се намират, мази и гаражи, като на първо място да се класира участникът, оферирал най-голяма застроена жилищна площ, съобразно посочените в предходната точка условия. Кандидатите следва да оферират жилища, с общ размер на жилищната застроена площ – минимум посочената от 227,46 кв.м., или по-голяма, като съобразяват изискванията на чл. 40, ал. 1 ЗУТ. Да не се допускат до участие в тръжната процедура кандидати, които са предложили обект/и, които не отговарят на дефиницията за жилище, съгласно чл. 40, ал. 1 ЗУТ.

Решението подлежи на оспорване чрез Общински съвет - Русе пред Административен съд – Русе, по реда на АПК, в 14-дневен срок от съобщаването му.

**ТОЧКА 25.**

**К.Л. № 575 Определяне на начална месечна наемна цена при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем на имот – частна общинска собственост, като спортно игрище, с адрес гр. Русе, ж.к. „Изток“, ул. „Будапеща“, предмет на АЧОС №5552/09.10.2008 г.**

**Г-н Иво Пазарджиев:** Госпожа Стефанова, заповядайте.

**Г-жа Златомира Стефанова:** Благодаря, господин Председател. Предложението е за определяне на начална цена за отдаване под наем на имот общинска собственост. Цената е определена въз основа на доклад от лицензиран оценител и изготвена от него експертна оценка. Имота представлява терен за спортно игрище. До настоящия момент е отдавано като спортно игрище по футбол. Началната цена, която предлагаме е 365 лв. без ДДС на месец. Благодаря ви.

**Г-н Иво Пазарджиев:** Благодаря Ви. Не виждам заявки за изказване. Режим на гласуване, моля.

**Кворум – 39. С 39 „За“, 0 „Против“, 0 „Въздържали се“ – Се прие**

**РЕШЕНИЕ № 610**

На основание чл. 21, ал. 1, т. 8, във връзка с чл. 21, ал. 2 от Закона за местното самоуправление и местната администрация (ЗМСМА), във връзка с чл. 14, ал. 8 от Закона за общинската собственост (ЗОС), във връзка с чл. 11 от Наредба №2 на Общински съвет Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Определя начална наемна цена на месец в размер на 365,00 лв. (Триста шестдесет и пет лева) без включен ДДС, при провеждане на процедура по реда на Глава Пета от Наредба №1, на Общински съвет – Русе, за общинската собственост, за отдаване под наем, като спортно игрище на поземлен имот с идентификатор по КККР на гр. Русе 63427.7.731, с площ 1 742,00 кв. м, с начин на трайно ползване – спортно игрище, с административен адрес: гр. Русе, ж.к. „Изток“, ул. „Будапеща“, предмет на АЧОС №5552/09.10.2008 г.

**ТОЧКА 26.**

**К.Л. № 576 Провеждане на процедура по чл. 14, ал. 7 и чл. 39, ал. 4 от Закона за общинската собственост**

**Г-н Иво Пазарджиев:** Заповядайте, госпожо Стефанова.

**Г-жа Златомира Стефанова:** Благодаря, господин Председател. Уважаеми общински съветници, предложението е във връзка с организирането на традиционния Коледен базар и конкретно се отнася за местата за хранене и коледните къщички за благотворителност. Предлагаме да бъдат отдадени под наем чрез публичен търг, три броя терени за поставяне на мобилни каравани, камиони, фургони за хранене. Предлагаме и четири къщички да бъдат предоставени безвъзмездно за определен срок с график за ползване на шест сдружения с нестопанска цел извършващи дейност в обществена полза. Сдруженията съответно и сроковете са описани в материала, подредени са по реда на подаване на документи към преди сесията. Благодаря.

**Г-н Иво Пазарджиев:** Благодаря на госпожа Стефанова. Не виждам заявки за изказване. Режим на гласуване, моля.

**Кворум – 39. С 39 „За“, 0 „Против“, 0 „Въздържали се“ – Се прие**

**РЕШЕНИЕ № 611**

На основание чл. 21, ал. 1, т. 8, във връзка с чл. 21, ал. 2 от ЗМСМА; чл. 14, ал. 7, във връзка с чл. 14, ал. 2, чл. 39, ал. 4 от Закона за общинската собственост; във връзка с чл. 56, ал. 1 и ал. 5 от Закона за устройство на територията; във връзка чл. 44, ал. 4 от Наредба №1 на Общинския съвет за общинската собственост; във връзка с раздел І, чл. 1, т. 1, чл. 2, ал. 1, т. 4, т. 30.3 и ал. 2, раздел ІІ, чл. 3 и чл. 5 от Наредба № 2 на Общинския съвет, Общински съвет – Русе реши:

1. Дава съгласие да бъде проведен публичен търг с явно наддаване за отдаване под наем за срок от 22.11.2021 г. до 16.01.2022 г. включително, на части от терен – публична общинска собственост, в гр. Русе, пл. „Света троица“, зона „Б“ (пл. „Свобода“), обозначени с номера „К-1, 2 и 3“, всеки с размери 2,00/ 5,00 м, за поставяне на преместваем обект – мобилна каравана за бързо хранене, с тегло до 5 тона, заедно с прилежаща площ, към всеки един терен поотделно, за разполагане на маси, означени с номера „ЗМ-1, 2 и 3“, всяка с размери 2,00/ 8,00 м, съобразно Подробна схема по чл. 56 от ЗУТ за временен Коледен базар на пл. „Света троица“ в Зона „Б“ (пл. „Свобода“), утвърдена от Главния архитект на Община Русе на 30.07.2021 г. и Разрешение за поставяне №106 от 03.08.2021 г. на Главния архитект на Община Русе, с обща площ на всеки терен поотделно за разполагане на каравана с площ за маси 26,00 кв. м, отдавани под наем като заведение за бързо хранене с алкохол, с начална тръжна наемна цена за целия терен заедно с прилежащата площ за маси – 917,00 лв. (Деветстотин и седемнадесет лева) без включен ДДС за всеки терен, за целия период.

2. Дава съгласие да се учреди безвъзмездно право на ползване за периода от 13.12.2021 г. до 26.12.2021 г. включително, за срок от четиринадесет календарни дни, в полза на Сдружение „Български червен кръст”, Булстат 000703415, за нуждите на Областен съвет на български червен кръст – Русе спрямо преместваем обект - павилион №23 – частна общинска собственост, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 30.07.2021 г. и Разрешение за поставяне №106/ 03.08.2021 г. на Главния архитект на Община Русе.

3. Дава съгласие да се учреди безвъзмездно право на ползване за периода от 03.12.2021 г. до 09.01.2022 г. включително, за срок от тридесет и осем календарни дни, в полза на Сдружение “Развитие на социалния капитал“, Булстат 177003362, спрямо преместваем обект - павилион №24 – частна общинска собственост, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 30.07.2021 г. и Разрешение за поставяне №106/ 03.08.2021 г. на Главния архитект на Община Русе.

4. Дава съгласие да се учреди безвъзмездно право на ползване за периода от 06.12.2021 г. до 12.12.2021 г. включително, за срок от седем календарни дни, в полза на Сдружение „Дунавско сияние“, Булстат 176854495, спрямо преместваем обект - павилион №25 – частна общинска собственост, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 30.07.2021 г. и Разрешение за поставяне №106/ 03.08.2021 г. на Главния архитект на Община Русе.

5. Дава съгласие да се учреди безвъзмездно право на ползване за периода от 14.12.2021 г. до 23.12.2021 г. включително, за срок от десет календарни дни, в полза на Сдружение „Дете и пространство“, Булстат 131333228, спрямо преместваем обект - павилион №25 – частна общинска собственост, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 30.07.2021 г. и Разрешение за поставяне №106/ 03.08.2021 г. на Главния архитект на Община Русе.

6. Дава съгласие да се учреди безвъзмездно право на ползване за периода от 16.12.2021 г. до 23.12.2021 г. включително, за срок от осем календарни дни, в полза на Сдружение „Приста скаут“, ЕИК 204950030, спрямо преместваем обект - павилион №26 – частна общинска собственост, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 30.07.2021 г. и Разрешение за поставяне №106/ 03.08.2021 г. на Главния архитект на Община Русе.

7. Дава съгласие да се учреди безвъзмездно право на ползване за периода от 01.12.2021 г. до 14.12.2021 г. включително, за срок от четиринадесет календарни дни, в полза на Фондация „Възстанови живот“, ЕИК: 204981182, спрямо преместваем обект - павилион №26 – частна общинска собственост, с размери 2,00 м/ 2,00 м и с площ 4,00 кв. м, монтиран в гр. Русе, зона „Б“, пл. „Свобода“, в организиран Коледен базар, съобразно подробна схема по чл. 56 от ЗУТ, утвърдена от Главния архитект на Община Русе на 30.07.2021 г. и Разрешение за поставяне №106/ 03.08.2021 г. на Главния архитект на Община Русе.

**ТОЧКА 27.**

**К.Л. № 577 Отдаване под наем на имот - частна общинска собственост за нуждите на Сдружение „Футболен клуб Левски – 2000 - Русе“**

**Г-н Иво Пазарджиев:** Госпожа Стефанова, заповядайте.

**Г-жа Златомира Стефанова:** Благодаря, господин Председател. Уважаеми общински съветници, предложението е за отдаване на имот общинска собственост на сдружение с нестопанска цел извършваща дейност в обществена полза Сдружение „Футболен клуб Левски – 2000. То е използвало терена под наем до настоящия момент, договора е изтекъл и поради тази причина предлагаме да сключим нов договор. Цената е определена от лицензиран оценител и предлагаме да бъде за десет години. Благодаря ви.

**Г-н Иво Пазарджиев:** Благодаря на госпожа Стефанова. Не виждам заявки за изказване. Режим на гласуване, моля.

**Кворум – 38. С 36 „За“, 2 „Против“, 0 „Въздържали се“ – Се прие**

**РЕШЕНИЕ № 612**

На основание чл.21, ал.2, във връзка с чл.21, ал.1, т.8 от ЗМСМА, във връзка с чл.11, ал.2, чл.14, ал. 6 и ал. 8 от Закона за общинската собственост, във връзка с чл.15, ал.6 от Наредба № 1 на Общинския съвет за общинската собственост, във връзка с чл.11 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да се отдаде под наем за срок от десет години, като спортно игрище, терен – общинска собственост, представляващ поземлен имот с идентификатор по КККР на гр. Русе 63427.4.2999, с площ 1 851,00 кв. м, с начин на трайно ползване – спортно игрище, с административен адрес: гр. Русе, ж.к. „Дружба 3“, предмет на АЧОС №6452/13.04.2011 г. в полза на Сдружение „Футболен клуб Левски – 2000 - Русе“, ЕИК 117527321, срещу заплащане на месечна наемна цена в размер на 272,00 лв. без включен ДДС.

Решението подлежи на оспорване чрез Общински съвет - Русе пред Административен съд - Русе в 14 - дневен срок от съобщаването.

**ТОЧКА 28.**

**К.Л № 578 Провеждане на публичен търг с явно наддаване за отдаване под наем на част от сгрaда – публична общинска собственост – автоспирка, разположена в село Тетово, Община Русе**

**Г-н Иво Пазарджиев:** Госпожа Стефанова, заповядайте.

**Г-жа Златомира Стефанова:** Уважаеми общински съветници, предложението е за организиране на публичен търг с явно наддаване за отдаване под наем на имот публична общинска собственост. Отдаването под наем на имоти публична общинска собственост става след решение на Общинския съвет като имота се намира в Тетово, част от спирка и ще бъде използван за офис. Цената е 63 лв. без ДДС. Предлагаме ви да подкрепите предложението. Благодаря.

**Г-н Иво Пазарджиев:** Благодаря на госпожа Стефанова. Не виждам заявки за изказване. Режим на гласуване, моля.

**Кворум – 37. С 37 „За“, 0 „Против“, 0 „Въздържали се“ – Се прие**

**РЕШЕНИЕ № 613**

На основание чл. 21, ал. 1, т. 8, във връзка с чл. 21, ал. 2, чл. 52, ал. 5, т.2 от Закона за местното самоуправление и местната администрация (ЗМСМА), във връзка с чл. 14, ал. 2 и 7 от Закона за общинската собственост (ЗОС), чл. 11, ал. 1 и 2 от Наредба №1 за общинската собственост на Общински съвет - Русе, чл. 1, т. 1, чл. 2, ал. 1, т. 14, чл. 3, 4 и 5 от Наредба №2 на Общински съвет - Русе, за началните цени за отдаване под наем на общински обекти със стопанско и административно предназначение, Общински съвет – Русе реши:

1. Дава съгласие да бъде проведен публичен търг с явно наддаване, за отдаване под наем за срок от пет години, като офис, на част от масивна едноетажна сграда №801.530.5, представляваща съвкупност от 3 бр. помещения и спирконавес – автоспирка – публична общинска собственост, която отдавана под наем част представлява помещение с площ от 20,95 кв. м., разположено в югоизточната част на сградата, ситуирана в ПИ № 801.530, от кв. 61, по кадастралния план на с. Тетово, ЕКАТТЕ 72357, Община Русе, (представляващ съобразно документ за собственост УПИ III- 530- за кметство, от кв. 61 по плана на с. Тетово, Община Русе), описани в АПОС №4252 от 09.09.2004 г., с начална тръжна месечна наемна цена – 63,00 лв. (шестдесет и три лева) без ДДС.

2. Тридесет на сто от постъпленията от получения наем на помещението, общинска собственост, да се използват за изпълнение на дейности от местно значение в съответното населено място.

**ТОЧКА 29.**

**К.Л. № 579 Отдаване под наем на имот - частна общинска собственост, за нуждите на „Регионален офис за трансгранично сътрудничество Кълъраш за границата Румъния-България“**

**Г-н Иво Пазарджиев:** Госпожа Стефанова, заповядайте.

**Г-жа Златомира Стефанова:** Благодаря.Уважаеми общински съветници, предложението е за отдаване под наем на имот частна общинска собственост за нуждите на съвместния секретариат на програмата за трансгранично сътрудничество ..., на „Регионален офис за трансгранично сътрудничество Кълъраш за границата Румъния-България“. До настоящия момент имота се ползва от сдружението със същото предназначение. Договорът е изтекъл, но предлагаме да се сключи нов за срок от три години с оглед приключване на програмата. Благодаря ви.

**Г-н Иво Пазарджиев:** Благодаря на госпожа Стефанова. Не виждам заявки за изказване. Режим на гласуване, моля.

**Кворум – 39. С 39 „За“, 0 „Против“, 0 „Въздържали се“ – Се прие**

**РЕШЕНИЕ № 614**

На основание чл. 21, ал. 2, във връзка с чл. 21, ал. 1, т. 8 от ЗМСМА, във връзка с чл. 14, ал. 6 от Закона за общинската собственост, във връзка с чл. 15, ал. 6 от Наредба № 1 на Общинския съвет за общинската собственост, във връзка с чл. 1, т. 2, чл. 2, ал. 1, т. 14, чл. 3, чл. 4 и чл. 5 от Наредба №2 на Общинския съвет за начални цени за отдаване под наем на общински обекти със стопанско и административно предназначение, Общински съвет – Русе реши:

Дава съгласие да се отдаде под наем за срок от три години като офис, на Регионален офис за трансгранично сътрудничество Кълъраш за границата Румъния – България, за нуждите на Съвместния секретариат на програмата за трансгранично сътрудничество Интеррег V-A Румъния – България – клон Русе, недвижим имот, представляващ част, с площ 61.05 кв. м. от самостоятелен обект в сграда с идентификатор по КККР на гр. Русе 63427.2.1503.1.1, със застроена площ на самостоятелния обект 224.40 кв.м, с предназначение на самостоятелния обект – за офис, с административен адрес гр. Русе, ул. „Райко Даскалов“ №2, ет. 1, предмет на АЧОС №8164 от 14.03.2017 г., срещу заплащане на месечна наемна цена в размер на 331,20 лв. без включен ДДС.

**ТОЧКА 30.**

**К.Л. № 536 Приемане на Правилник за изменение на Правилника за дейността на общинско предприятие „Спортни имоти“**

**Г-н Иво Пазарджиев:** Госпожа Стефанова.

**Г-жа Златомира Стефанова:** Да, благодаря. Уважаеми общински съветници, по повод на докладна записка, която е отправена от Директора на общинското предприятие „Спортни имоти“ са отнети самостоятелни обекти в сградите част от спортния комплекс „Дунав“ в гр. Русе, които са описани като идентификатори в контролния лист. Отнетото управление спрямо описаните самостоятелни обекти в сградата с посочената заповед на кмета, налага актуализирането и изменението на Приложение 1 към Правилника за дейността на общинското предприятие „Спортни имоти“ с оглед отразяване на настъпилите промени.

**Г-н Иво Пазарджиев:** Благодаря на госпожа Стефанова. Не виждам заявки за изказване. Режим на гласуване, моля.

**Кворум – 40. С 39 „За“, 0 „Против“, 1 „Въздържали се“ – Се прие**

**РЕШЕНИЕ № 615**

На основание чл. 21, ал. 2, във връзка с чл. 21, ал. 1, т. 8 и т. 23 от Закона за местно самоуправление и местна администрация, чл. 52, ал. 3 и ал. 4 от Закона за общинската собственост, и чл. 79 от Административнопроцесуалния кодекс, съобразно Заповед № РД-01-1866 / 02.07.2021 г. на Кмета на Община Русе, Общински съвет - Русе реши:

Приема Правилник за изменение на Правилника за дейността на общинско предприятие „Спортни имоти“, както следва:

§ 1. В Приложение № 1 – Списък на спортните обекти, общинска собственост, предоставени за управление на ОП „Спортни имоти“, т. 1 придобива следната нова редакция: „СК „Дунав“, без самостоятелни обекти в сграда с идентификатори по КК на гр. Русе 63427.7.782.1.1; 63427.7.782.1.2 и 63427.7.782.1.3“.

Заключителна разпоредба

§ 2. Настоящият Правилник за изменение влиза в сила от момента на публикуване на интернет-страницата на Общински съвет – Русе.

**ТОЧКА 31.**

**К.Л. № 550 Промяна в приложение №1 към Правилника за организацията, дейността и управлението на ОП „Обществена трапезария и социални жилища“**

**Г-н Иво Пазарджиев:** Господин Енчо Енчев ще докладва. Заповядайте, господин Заместник – кмет.

**Г-н Енчо Енчев:** Уважаеми общински съветници, Контролен лист 550 касае промяна в приложение №1 към Правилника за организацията, дейността и управлението на ОП „Обществена трапезария и социални жилища“. Поради разширяване дейността на общинското предприятие се налага определяне на структура и числен състав, нова структура и числен състав на общинското предприятие, а длъжности следва да бъдат определени в длъжностното разписание за предприятието. Вече стартирахме дейности по набиране на лица, които да бъдат настанени там. Необходимо е и да бъдат назначени лица, които да обслужват сградите.

**Г-н Иво Пазарджиев:** Благодаря на господин Енчев. Не виждам заявки за изказване. Режим на гласуване, моля.

**Кворум – 35. С 35 „За“, 0 „Против“, 0 „Въздържали се“ – Се прие**

**РЕШЕНИЕ № 616**

На основание чл. 21, ал.2, във връзка с чл. 21, ал. 1, т. 23 от ЗМСМА, чл. 51, ал.1 и чл.52, ал.2 ал.3 и ал.4 от Закона за общинска собственост, Общински съвет - Русе реши:

Параграф единствен: Приема ново Приложение 1 към чл. 14, ал. 4 от Правилника на общинско предприятие „Обществена трапезария и социални жилища”, както следва:

Приложение №1

СТРУКТУРА

на ОП „Обществена трапезария и социални жилища“

1. Директор – 1 бр.

2. Звено „Обществена трапезария“ - 12 бр.

3. Звено „Социални жилища“ - 5 бр.

**ТОЧКА 32.**

**К.Л. № 566 Приемане на отчета за изпълнение на сборния бюджет на Община Русе за 2020 г., в едно с Одитен доклад на Сметна палата за заверка на ГФО на Общината за 2020 г.**

**Г-н Иво Пазарджиев:** Госпожа Минковска ще докладва.

**Г-жа Сабина Минковска:** Уважаеми госпожи и господа общински съветници, представям на вашето внимание отчета на Община Русе за 2020 г. в изпълнение на чл. 140, ал. 1 от Закона за публичните финанси. Отчета на Общината се представя на вниманието на Общинския съвет след получаването на Одитния доклад от Сметна палата за заверка на отчета за 2020 г. Той е заверен с немодифицирано мнение, което отговаря на становището без резерви. Накратко, тъй като материала е изключително подробен, ще кажа, че изпълнението на Бюджет 2020 г. беше 81,33 % като независимо от, както знаете миналата година от ситуацията с COVID - 19, изпълнението на собствените приходи на общината беше 95,39 %. За сравнение през 2019 г. като процентно отношение спрямо плана, изпълнението на собствените приходи 93,54 % като все пак COVID даде отражение върху изпълнението на собствените приходи като те бяха по – ниски с около 2 млн. лв. Другото съществено, което трябва да се отбележи, че общината приключва по отношение на разходите, че общината е приключила без просрочени задължения годината. По отношение на инвестиционната програма, тя е изпълнена 55,72 % като със средствата от бюджета 40,88 % са средства от Европейския съюз 60,95. И другото на което ще се спра, това е годишния отчет за състоянието на общинския дълг. Както знаете, едновременно с отчета на общината, кмета трябва да представи на общинския съвет, годишен отчет за състоянието на общинския дълг на основание чл. 9, ал. 1 от Закона за общинския дълг. През 2020 г. общината е обслужвала четири договора за кредит, като единия, това е дългосрочния кредит към ОББ. През 2020 г. той беше усвоен напълно, беше направена първата вноска, погасителна вноска по кредита съгласно погасителния план и към 31.12, размера на дълга е 9 795 000. Другите три кредита, които се обслужват, това са към Фонд ФЛАГ като първия, той беше усвоен през 2019 г., през 2020 г. предсрочно на 20.01 го погасихме в пълен размер и през Август 2020 г. бяха сключени нови два кредита с Фонд ФЛАГ във връзка с изпълнението на два трансгранични проекта, единият който беше за ремонт на бул. „Трети март“. По него бяха усвоени 1 831 000 лв., а другия е във връзка с ремонта на Пантеон на възрожденците. Той беше усвоен напълно и предсрочно по него беше погасена сума в размер на 269 000 лв. като размера на кредита към 31.12 е 534 959 лв. Материала е подробен, запознати сте.

**Г-н Иво Пазарджиев:** Благодаря. Не виждам заявки за изказване. Режим на гласуване, моля. Системата е стартирана, моля да гласувате сега.

**Кворум – 39. С 39 „За“, 0 „Против“, 0 „Въздържали се“ – Се прие**

**РЕШЕНИЕ № 617**

На основание чл.21, ал.2, във връзка с чл.21, ал.1, т.6 от Закона за местното самоуправление и местната администрация, чл.140, ал.5 от Закона за Закона за публичните финанси, чл.9, ал.3 от Закона за общинския дълг и чл.37, ал.6 от Наредбата за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на Община Русе, Общинският съвет

1. Приема отчета за изпълнение на бюджета **за 2020 г**., съгласно Приложение № 1, както следва:
   1. 1.1. По прихода: **150 808 512** лв.
   2. 1.2. По разхода: **122 271 664** лв.

1.3. Преходен остатък, в размер на **28 536 848** лв.

2. Приема отчета на натуралните показатели на Община Русе за 2020 г. Приложение № 1а.

3. Приема отчета за касово изпълнение на бюджета, на средствата от Европейския съюз и на чуждите средства за 2020 г. Приложение № 2

4. Приема отчета на инвестиционната програма, в едно със средствата от ЕС за 2020 г.

Приложение № 3.

5. Приема отчета за капиталовите разходи по бюджета за 2020 г. Приложение № 3а.

6. Приема отчета за изпълнение на средствата от ЕС за 2020 г., в т.ч.:

- Отчет на средствата от ЕС, предоставени по ОП – код 98 (KSF) Приложение № 4.

- Отчет на средствата от РА, фонд „Земеделие“ – код 42 (RA) Приложение № 5.

- Отчет на другите европейски средства – код 96 (DES) Приложение № 6.

- Отчет на средствата по др. международни програми – код 97 (DMP) Приложение № 7.

7. Приема отчета на чуждите средства код 33 за 2020 г. Приложение № 8.

8. Приема отчета на план-сметките на общинските предприятия за 2020 г. Приложение № 9.

9. Приема отчета на план-сметката на по чл.66 от ЗМДТ Приложение № 10.

10. Приема годишния отчет за състоянието на общинския дълг за 2020 г. Приложение № 11.

11. Одитен доклад на Сметна палата за заверка на годишния финансов отчет на община Русе за 2020 г. Приложение № 12.

**ТОЧКА 33.**

**К.Л. № 538 Информация за изменения на Бюджета на Община Русе към 30.06.2021 година**

**Г-н Иво Пазарджиев:** Г-жа Емилия Пенева, заповядайте.

**Г-жа Емилия Пенева:** Уважаеми дами и господа общински съветници, информацията за изменението на бюджета ви се предоставя съгласно Закона за публичните финанси. Предложението е подробно, то е ситуирано в три приложения, като в първото даваме информация на всички тези писма, документи, заповеди на различни институции, които са направили възможна трансформацията на първоначалния бюджет от 160 млн. в 166 346 009 лв. Второто приложение дава информация как е разпределен този бюджет на държавни дейности, местни дейности и дофинансиране като към 30.06 се запазва тенденцията по – голям дял да заемат държавните дейности с 61 %. И третото приложение дава информация за индикативния разчет на средствата от Европейския съюз така, както следва да бъдат изпълнявани проектите. Общинският бюджет към 30.06 е балансиран. Информацията е само за сведение.

**Г-н Иво Пазарджиев:** Благодаря на госпожа Пенева. Не виждам заявки за изказвания. Продължаваме към следваща точка.

**ТОЧКА 34.**

**К.Л. № 567 Предоставяне на Информация за текущото изпълнение бюджета, сметките за средства от Европейския съюз и сметките за чужди средства на Община Русе към 30.06.2021 г.**

**Г-н Иво Пазарджиев:** Госпожа Минковска, заповядайте.

**Г-жа Сабина Минковска:** Уважаеми госпожи и господа общински съветници, настоящата информация ви се предоставя за информация и тя е във връзка с чл. 137 ал. 2 от Закона за публичните финанси за текущото изпълнение на бюджета за първото шестмесечие на 2021 година. Както знаете бюджета беше приет с рамка 160 370 000 лв. към 30.06. Уточнения бюджет е 166 346 000 лв., а изпълнението му 68 948 000 лева. За сравнение към същият период на миналата година, изпълнението е 58 439 000 лева. Изпълнението на собствените приходи за шестмесечието е 64.58 процента и спрямо миналата година имаме увеличение с около 2 818 000 лева. Другото на което ще се спра, че по отношение на изпълнението на разходите , Общината приключва отново без просрочени задължения шестмесечието. По отношение на инвестиционната програма, изпълнението и към шестмесечието е 21.85 %, със средства от бюджета 29.54 %, а със средства от Европейския съюз 18.23 %. И по отношение на общинският дълг, искам само да кажа, че по отношение на кредита, дългосрочния, който е към ОББ, Общината регулярно погасява своите, прави своите месечни вноски по дълга. Като към шестмесечието са внесени като главница 740 736 лева и към 30.06, размера на дълга е

9 000 054 лева. По отношение на двата кредита към Фонд ФЛАГ, които бяха останали, единия който е за Пантеона на възрожденците той беше погасен предсрочно към 30.06 и всъщност вече нямаме такъв кредит. Остана само втория кредит, който беше за ремонта на булевард „Трети Март“, беше усвоен през 2021 година в пълен размер на 4 750 526 лева и беше направена първа погасителна вноска в размер на 2 000 000 към 30.06. Това е за информация. Ако имате някакви въпроси?

**Г-н Иво Пазарджиев:** Благодаря. Не виждам заявки за изказвания. Продължаваме със следваща точка.

**ТОЧКА 35.**

**К.Л. № 584 Корекция на бюджета на Община Русе за 2021 г.**

**Г-н Иво Пазарджиев:** Имам материалът плюс допълнението. Госпожа Емилия Пенева ще докладва.

**Г-жа Емилия Пенева:** Уважаеми дами и господа общински съветници, основното предложение формира нови обекти в инвестиционната програма, с които биха се решили важни обществени проблеми. Поддържаме предложението, така както е входирано и на вашето внимание е предоставено допълнение на предложението поради важността и спешността на проблема. На 08.09.2021 година е получена покана за доброволно изпълнение от частен съдебен изпълнител Венцислав Маринов. От която е видно, че с изпълнителен лист, издаден от 24.08.2021 година от Велико Търновския апелативен съд, Община Русе е осъдена да заплати парично задължение в полза на фирма „ЕЛ“ ЕООД, което възлиза на сумата 493 725 лева и 17 стотинки. Съдебният спор, по който е поставено решението на Апелативен съд Велико Търново, е започнал по искова молба на фирма „ЕЛ“ ЕООД по силата, на която е образувано гражданско дело 637 по описа на Окръжен съд Русе за 2018 година. По делото са предоставени 4 броя протоколи за извършени строително-монтажни работи съставени от Ищеца „ЕЛ“ ЕООД. Срокът да се изпълни доброволното задължение е двуседмичен. Предвид спешността на плащането и значителния размер на дължимата сума е необходимо Общината да преосмисли инвестиционните си намерения и да ограничи редица планирани разходи, без това да възпрепятства важни социални и образователни дейности. Направен е бърз анализ на бюджета и се престъпи към приоритизиране на обектите в инвестиционната програма съгласно разпоредбите на Закона за публичните финанси. Във връзка с гореизложеното предлагам, както следва. Първо: отпадане на обект интегрирана на мобилните приложения изготвени по Оперативна програма „Региони в растеж“, софтуер за 36 000 лева. Мотивът е отпаднала необходимост и финализиран проект. Второ: отпадане на проект „Благоустрояване“ прилежащите пространства около жилищните блокове „Червен“, „Тинтява“, „Астра“, „Лом“, „Пощенец“, „Машпроект“, „Хоризонт“, „Железничар“, „Елена“, квартал „Дружба“ 2, за сумата от 43 911 лева. Мотив: проведена е процедура за избор на изпълнител по реда на ЗОП, но не се е явил нито един кандидат. Проведена е и последваща процедура, но отново не е подадена оферта. Трето: Промяна в източника на финансиране на обект сграда на улица „Иван Вазов“ 15. Същият се включва за сумата от 172 200 лева като същия обект ще бъде финансиран от приходи от приватизационни сделки. Същият се включва в приложения 7 и 10 към Бюджет 2021 година. Четвърто: намаляване на планираните средства с 41 800 лева за разработване на проекти от текущия бюджет в дейност 619 „Други дейности по жилищното строителство, благоустрояването и регионалното развитие“. Пето: намаляване с 50 000 лева бюджета на ОП „Комунални дейности“ в параграф 10-16 „Вода, горива и енергия“. Шесто: намаляване с 200 000 лева на годишната транспортна субсидия в дейност 849 „Субсидии и други текущи трансфери за нефинансови предприятия за текущата дейност“. Сумата от 500 000 лева се насочва към дейност 122 „Общинска администрация“, параграф 10-92 „Разходи за договорени санкции и неустойки, съдебни обезщетения и разноски“. Дължимата сума в едно със законната лихва, към дена на плащането, ще бъде преведена по сметка на частния съдебен изпълнител Венцислав Маринов. Предвид сериозната сума и спешното и плащане ви призовавам за положително отношение към точката, защото само лихвата по доброволното изпълнение е над 100 000 лева.

**Г-жа Деница Иванова:** Благодаря, госпожо Пенева. Първо заявено изказване - Луиза Попова. Заповядайте.

**Г-жа Луиза Попова:** Уважаеми господин Кмет, господин Председател, уважаеми колеги. В „Комисията по бюджет и финанси“, в която участвам имах предложение за разделно гласуване на т. 6 и т. 7, а именно: закупуване на обекти за нуждите на домове за стари хора, а именно три броя перални, три каландера, три броя сушилни, три броя гладачни маси на обща стойност 95 000 лв. Новото предложение е редуцирано в размера на оборудването, т.е. от единадесет броя за 95 000 лв., в момента са предложени пет броя за 121 800 лв.. Съвсем логично и нормално е когато се предлага или входира предложение за бюджета, предварително да се проучат техническите характеристики, цени и необходим брой за осъществяване на дейностите. Не е сериозно такова предложение. Изглежда крайно смущаващо за извършване и облагодетелстване на нечии интереси. По отношение на т. 7 за предложението на Началник по образование, спорт и младежки дейности за закупуване на две, подчертавам две фигури на Боби и Кели за сумата от 6360 лв.. Целта е повишаване отговорността на водачите на МПС на пътя и намаляване на пътнотранспортните произшествия. Идеята е поставяне на тези фигури преди пешеходната пътека, като по този начин ще се изостри вниманието на шофьорите. Първо, как ще бъде определено къде в града и на коя от хилядите пешеходни пътеки ще бъдат сложени тези две фигури и каква естествено ще е ефективността и второ – цената е безумно висока 6 360 лв. за две фигури. Няма ли по**-**належащи разходи за изпълнение ? Ако все пак тези пари са отделени от бюджета за такава превенция, нека за тази сума положим повече обекти пред повече пешеходни пътеки, т.е. нека да изберем фирма от Русе, да подкрепим русенските фирми, русенския бизнес, а не бургаска фирма да изгражда обекти, които имат същия ефект. И след зимния период наблюдаваме липсващи части на „легнали полицаи“. Много по – ефикасно е да набавим тези липсващи части и да намалим пътнотранспортните произшествия. Освен това, господин Милков спомена, че общината има нужда от свеж ресурс за осъществяване на инвестиционните намерения на общината. В такъв случай, защо да харчим парите за такива проекти. Благодаря ви за вниманието.

**Г-жа Деница Иванова:** Благодаря на госпожа Попова. Заместник-кмета Енчо Енчев или господин Недев, кой ще бъде първи от двамата? Само да помоля колеги отново за маските да не са на брадите, да не са под носовете. От сутринта апелираме за едно и също нещо. Благодаря!

**Г-н Енчо Енчев:** Благодаря госпожо Председател, аз ще съм първи за пералните, за да обясня, а господин Недев за човечетата. Така. След представената проектна документация за основен ремонт на помещенията, в които ще се монтира оборудването за пране в сградата на улица „Никола Йонков Вапцаров“ 20, е необходимо да се обезпечи пералнята с оборудване, машини и съоръжения, които са в съответствие със спазване изискванията на наредба 12 от 16.11.2018 година, за здравните изисквания към обществени перални и следва да са съобразени с мястото за монтиране. От тук идва промяната. Необходимо е да бъдат доставени индустриална пералня 1 брой – 33 000 лева е цената й. Перална машина за професионална употреба, която по смисъла на наредбата е машина, която има технологична възможност за програмиране на нивото на вода и температурен режим, както и датчик за достигнатата температура, ще позволи перилния процес да се извършва по термодезинфекционен и химиотермодезинфекционен метод. Тя не е предназначена за употреба в бита. Индустриална перална машина с хигиенна бариера 1 брой – 30 000 лева. Тази перална машина за професионална употреба бариерен тип, която по смисъла на наредбата, е машина предназначена за изпиране на пране по термодезинфекционен и химиодезинфекционен метод. Същата има отделен вход и отделен изход за мръсна и чиста страна, разположени в съответни помещения от производствения сектор, така че да не се допуска смесване на чисто и нечисто пране. Каламбер 1 брой за 32 000 лева също съобразен с помещението. Каламберът за гладене постига високи нива на производителност, с максимална енергийна ефективност. А също така сушилня 1 брой – плюс 25 000 лева. Професионална. Предвид помещенията, в които ще бъде разположена сушилнята ще е необходимо тя да е с два барабана от неръждаема стомана, за бързо и лесно съхранение на съхнене на дрехите, и за по-добра поддръжка на дрехите. И гладачна маса 1 брой. Гладачната маса с ютия с парогенератор следва да са част от оборудването с машини и съоръжения, които да са в съответствие със спазване изискванията за обезпечаване на помещенията. Всичко това е необходимо, за да обезпечим функционирането на нашите домове за възрастни хора. Благодаря.

**Г-жа Деница Иванова:** Благодаря на господин Енчев. Господин Недев, заповядайте.

**Г-н Димитър Недев:** Уважаеми господин Председател, уважаема госпожо Попова, уважаеми общински съветници. Аз се мъча от месец Април да намерим средства за доставката на две фигури на първо време, с които да сложим Русе в другите градове в България, които се различават от останалите. Говоря не като заместник кмет, а като Председател на комисията по Организация и безопасност на движението. Тези фигури, за които става въпрос, са на стойност 6 360 лева, а те бяха на стойност 6 000 в месец Април, са изработени от стъклопластика с ръчна обработка, с дебелина 5 милиметра. След това изискват специални обработки: боядисвания, нанасяне на грундове и т.н. А защо сме се спрели на точно тези две фигури, на същата стойност можеше да купим 20 фигури от стиропор, които щяха да бъдат счупени след 1 ден. Или пък да изчакаме Русенската фирма да направи проект за фигурите, които ще бъдат метални с прозрачно покритие, от вътре с осветление, което осветление пък трябва да се заработи в тротоарите и в земята, което не смятам, че е съвсем удачно и това е един проект за в бъдеще. Целта на тези фигури, защо точно да са 3Д, тъй като Европейската практика показва, че именно 3Д фигурите привличат водачите на автомобили и в местата, където те се поставят, целта е да се намалява скоростта на движението. По този начин имат и възпитателен ефект към самите шофьори. А мотото на фигурите е „Пресичай безопасно“, т.е. осигурява се на децата възможност да погледната на ляво, на дясно и съвсем безопасно да пресекат. Що се отнася до това защо ги монтираме, аз само искам да ви обърна внимание на факта, че 2016 година са монтирани фигури в градове като Козлодуй, Кърджали, Перник, София, Варна, Бургас, Пловдив. Във Варна са на 10 кръстовища, в Козлодуй има 6. И не на последно място искам пък Русе да не е зад село Крушовец, където също има монтирани такива фигури. Що се отнася до средствата, средствата са осигурени от приходния остатък на местната Комисия за борба с противообществени прояви, те не могат да бъдат изразходвани, използвани за инвестиционната политика на Община Русе. И аз мисля, че много по-важен е въпроса защо Община Русе трябва да плати 440 000, а не да плати в момента 6 000 лева за кукли, но това никой не го коментира.

**Г-жа Деница Иванова:** Благодаря на господин Недев. Господин Иво Пазарджиев, заповядайте.

**Г-н Иво Пазарджиев:** Уважаеми господин Кмет, уважаеми колеги общински съветници. Аз първо искам да поздравя колежката Луиза Попова, че чете внимателно, задълбочено и анализира, които ние като Общински съвет трябва да гласуваме на администрацията. Обаче в днешния ден забелязах обаче нещо друго, 6 000 лева вече може би няма да ни направят впечатление на фона на половин милион лева, които Община Русе трябва да плати, защото е осъдена. В предходният мандат, за съжаление, два пъти имах спорове с кмета Пламен Стоилов тогава как съм може да правя прогнози, какво ще реши съда. Единият път направих прогноза за една Газ станция, че ще бъдем осъдени, осъдиха ни! После направих прогноза за това дело за фирма „ЕЛ“, което го заведе, също сме осъдени! Половин милион лева уважаеми колеги, ние днеска говорим за суми, колко харчим за една комисия и така нататък. Тук става въпрос за половин милион лева и аз искам да помоля Кмета или администрацията, детайлно и ясно да разяснят на Русенци, защо точно Община Русе е осъдена, благодарение на чии действия или бездействия се е случило това, и какви действия ще предприемем от тук нататък. Според мен случаят трябва да отиде в ръцете на прокуратурата. Благодаря.

**Г-жа Деница Иванова:** Благодаря на господин Пазарджиев. Думата има Кмета на Община Русе, Пенчо Милков.

**Г-н Пенчо Милков:** Уважаеми общински съветници и скъпи съграждани. Когато станах кмет преди почти две години, една от многото изненади, които няма как да знаеш беше следната. Фирми, които са работили в Русе са карани извън договорите да извършват и други дейности. В общи линии според мен това е вече върховото ниво да си мислиш, че можеш да правиш каквото искаш. Това е първия иск. Има искане и за 600 000, имаше искания за 50 000. Дойдоха хората искаха да разпишат сметката, да си изтеглят изпълненото. Казах не може да бъде, Общината има договори, има ЗОП, защото така съм устроен аз. След което и по делото, и на мен ми показаха снимки на ръкомахащи кметове и заместник кметове, които сочат какво да се изпълни въпреки че ЗОП няма. Няма проведен договор, няма договор! И знаете ли кое е най-страшното? Първо, че сега ще ни издърпат пари, които изобщо не са бюджетирани и хората чуват, че се отказваме от неща, за да платим, но най-страшното е че като нямаш договор, никак не е смешно. Нямаш как да имаш договорна или гаранционна отговорност. И за нас стои въпроса, на колко места това нещо е направено по този начин. Да, законът забавя. Да, аз търпя хули, защо не става бързо, защо хората искат веднага, ами защото има закон и ние го спазваме. Когато стигнеш вече до формата да считаш, че можеш да ръкомахаш и да променяш средата без процедури, накрая те осъждат. Мой късмет ли, с ирония го казвам, не знам, но моята реалност е да плащам непрекъснато за такива постъпки. Кредита, ясно 10 000 000 ще го плащаме по 1 500 000. Финансовите ни корекции са вече 10 000 000. Пак ще ви пусна актуализиран списък, всеки ще стане, ще каже ама финансови корекции има на всякъде. Вижте основанията за налагане: ограничена конкуренция, незаконна методика, незаконно отстраняване на участник, незаконно, незаконно, незаконно. 10 000 000, през миналата година дойдоха една след друга за предходните процедури. Аз нямах представа, че ние ще плащаме тези 10 000 000, вие, ние, всички. И днес това е като пощенска картичка, визитна картичка на едно разбиране за упражняване на властта, за консумиране на властта. За мен властта се упражнява законосъобразно, макар и бавно, защото това дава възможност хората да са сигурни във всяка една изхарчена стотинка. Ние днес сме осъдени, защото някой е сочил и е ръкомахал, и е променял средата без договори. И за жалост това не е единствената сума, която е заявена от фирми. За сега сме осъдени само по тази. Но пак казвам, и финансовите корекции установяват. Пуснах ви информация миналия ноември месец, сега ще ви пусна актуализирана информация на всички за причините и за размера на корекциите, които ясно установяват начина на консумиране на властта, който не приемам. И казвам на всички русенци, ние заедно трябва да платим сметката за това нещо, което се е случвало години назад. Благодаря.

**Г-жа Деница Иванова:** Благодаря на Кмета на Община Русе. Реплика на Наталия Кръстева.

**Г-жа Наталия Кръстева:** Господин Милков, уважаеми колеги, тъй като от тази трибуна и Вие и господин Пазарджиев сме юристи, хвърляте така твърдения, може би обосновани. Визирате предни ръководство с предни зам. – кметове, тук в залата присъстваме двама и така имам доблестта да се изправя и да кажа, че когато човек разполага с някакви данни е редно да не ги хвърля в публичното пространство с недоизказани недомлъвки. Ако има такива данни, сезирайте отговорните органи и аз тук от мое име, заставам от тази трибуна гледайки русенци, да кажа че може би двамата зам. – кметове, които присъстваме в тази зала, законосъобразно сме управлявали ресорите, които сме ръководили. Не на последно място, все още във Вашия екип има отдел или дирекция или не мога да си спомня вече по Вашето управление как е структурирано, „Обществени поръчки“, които ако разполагат с такива данни нека да Ви ги дадат. Те са били служители от предходното управление, както и по време на Вашия мандат.

**Г-жа Деница Иванова:** Благодаря на госпожа Кръстева. Думата има Кмета на Община Русе.

**Г-н Пенчо Милков:** За никакво хвърляне на информация не става дума. Има съдебно решение, което е публично. Има финансови корекции, които са публични. Има одити на общината, които съм възложил на независимите одитори и тях, дадох информация и сега пак ще я допълня и ще ви я дам. Изобщо не става дума за злонамерени факти. Никога не съм излизам и не съм злоупотребявал с факти, въпреки че при мен има мнооого факти. В случая има съдебно решение и ние коментираме него. Има наложени корекции, които отново ви казвам да имате предвид, които са публични и са на сайта на всички управляващи органи, също да ги имате предвид. Не става дума за квалификация към Вас или да искам по някакъв начин да Ви обидя, но русенци трябва да знаят, защото трябва да се знае и аз искам да се знае за какво става дума. И от къде тръгваме сега? От предприятия без строителни работници и от неща, които възстановяваме в момента, възвръщаме малко по малко. На фон а на това и въпреки това продължавам е да се развиваме. Не искам някой да се чувства обиден, просто искам хората да знаят. Половин милион лева днес. Тези пари са били 360 000 и при едно разумно управление е можело да си останат толкова, да се разсрочат и да се платят. Вместо това половин милион за следващия кмет, затова става дума и най – опасното, „Обществени поръчки“ били същите и ако знаели …, ами ако знаят, те от къде да знаят, какво прави някой навън, то няма договор, за да знаят и да кажат. Поръчвани са неща да се изпълняват, без да са заложени в договорите и след това ние сме осъдени. Кой знае това освен поръчващия, но накрая сметката плаща друг, не този който е поръчал музиката.

**Г-жа Деница Иванова:** Благодаря на Кмета на Община Русе. Заявено изказване има от Росица Георгиева. Реплика на Станимир Станчев. Заповядайте.

**Г-н Станимир Станчев:** Уважаеми господин Председател, уважаеми господин Кмет, уважаеми колеги. Както каза кмета Милков, вече наближават две години от мандата, де факто преполовен мандат. Обаче прави ми впечатление нещо друго, че няколко пъти казва, че при него има много, много информация. Няколко пъти във времето казва, че има данни за злоупотреби. И аз като човек, който нито в предния мандат съм бил в управлението, нито в този и много русенци сигурно си задават същия въпрос за тези две години какви действия предприе общината, в частност кмета срещу установените нарушения, както твърдите, че има. Аз не ги подлагам на съмнение, че ги има, нали разбирате. Ние искаме да видим какви действия са предприети, установени факти и евентуално наказани лица, за да може да се получи тази справедливост и това, което Вие заявихте във Вашата кампания, че тук я има цялата информация и Вие ще я изнесете и ще предприемете законовите действия. И това е, което ние обикновените русенци искаме да видим. Благодаря.

**Г-жа Деница Иванова:** Благодаря на господин Станчев. Думата има Кмета на Община Русе, Пенчо Милков.

**Г-н Пенчо Милков:** Господин Станчев, аз винаги подхождам считайки, че човекът с когото водя диалог е запознат и приемам неговата добра запознатост. Аз изнесох достатъчно информация за първата година. Сега ще изнеса за втората, за одитите които проведохме. Корупция означава счупена публична система. Корупцията е не просто елементаризирано приемане и предаване на пари. Корупцията е счупена, неправилно работеща система. В първата година от нашата работа, излязоха ей такъв дебел класьор информация с одити, които Ноември месец предоставихме на гражданите и на Вас. Сега ще излязат следващите какво сме предприели. Всеки одит, който е изпълнен, след това има срок, в който се предприемат мерки и има план за действие. Всяка неуредица, която е забелязано в общината, е отстранена. Има и персонални промени на лица. Отделно на това има и съдебни процедури, които текат към момента. Кметът не е журналист, нито как да кажа, „говорител на интересни факти“. Има дела в прокуратурата, има сигнали, които и аз съм подал в прокуратурата, но аз съм юрист. Докато текат проверките, които колегите ми извършват, аз не коментирам. Вие сте общински съветник, имате по всяко време право да дойдете при мен, както всеки един общински съветник ще бъде запознат, какви са проверките. Докато те не приключат, информация нямам право по закон да изнасям. Отделно, пак Ви казвам, надявам се този път, когато излезе информацията за корекцията и одитите, тя да не потъне като ютия, както миналогодишната. Защото аз я предоставям, никаква информация не е скрита и ми беше непонятно защо хората не се поинтересуваха от това, както и Вие. Готов съм, ще Ви предоставя какво сме изпълнили в резултат на одитите във всяко едно направление. В Културата влизахме, в Собствеността влизахме, във всяко едно звено влизахме. В Комунални втори път влизах, защото не съм доволен. Втори път. И съответно това нещо води до едни списъци със срокове и отговорници. Готов съм да предоставя на всеки един да ги види. Благодаря ви.

**Г-жа Деница Иванова:** Благодаря на господин Милков. Изказване за Росица Георгиева. Заповядайте.

**Г-жа Росица Георгиева:** Уважаеми господин Кмет, уважаеми господин Председател, уважаеми господин Недев, колеги общински съветници. Аз подкрепям напълно изказването на Луиза Попова, общинския съветник от нашата група по отношение на фигурите за Боби и Кели. До колкото съм запозната, има общинска комисия, ще я нарека образно и съкратено „Безопасност на движението и пътищата“. Има решение на тази общинска комисия, обследвано ли е къде трябва да бъдат поставени тези фигури. Да, разбирам, че искате да сме изравнени наравно с другите градове, но те доколкото вие споменахте слагат по няколко такива, ние ще имаме само една 3D фигура, която да …Моля ? (шум в залата). Две, да, извинявам се, която всъщност да привлича вниманието на шофьорите, за да бъде запазен живота и здравето на децата. Това безспорно е така, обаче до колко е целесъобразна тази сума при положение, че изтриват се непрекъснато пешеходните пътеки. Имаше знаци светещи, които можеше да привличат вниманието и да обръщат вниманието на шофьорите по отношение на това и това предложение бе предложение на Началник отдел „Младежки дейности и спорт“ или на комисията, която трябва да обследва и да каже къде е подходящото място. Във връзка и с опазването през зимния период и сега разбрахме за парите, които се дължат и те никак не са малко. Дали 500 000 или 6000 е въпрос на принципа за правилното изразходване на средствата. И аз питам: това ли е най – правилното изразходване точно на тези средства и подкрепям предложението на Луиза Попова за разделно гласуване на фигурите. Благодаря.

**Г-жа Деница Иванова:** Благодаря на госпожа Георгиева. Не виждам заявени изказвания. Режим на гласуване (шум). Заповядайте, госпожо Попова.

**Г-жа Луиза Попова:** Уважаеми колеги, аз пропуснах да спомена. Предлагам процедура за разделно гласуване на т.6 и 7. Благодаря ви.

**Г-жа Деница Иванова:** Благодарим за уточнението. Кмета на Община Русе.

**Г-н Пенчо Милков:** Само по едно изречение. За пералните се надявам, че внесохме яснота. Става дума за изключително точно преценена техника, която е необходима. По – скоро по – неподготвена е била първата преценка при определяне в бюджета на първоначалната сума, когато са седнали и са анализирали техниката, която трябва за този обем пране на нашите институции са посочили абсолютно оптимално. Това продължи много време. Прави се в момента перално помещение горе в Дом „Майка и дете“, която за години напред да обгрижва Община Русе нашите институции. По отношение на фигурките. Политически, тук с шега ще го кажа, не е много разумно да се изказваш за точка, която усещаш, че сигурно съветниците няма да приемете. Аз обаче искам да защитя фигурите, само с този аргумент. Наличието на такива фигури, установено е от много комисии, национални и международни, че в крайна сметка се отразява абсолютно по отношение на безопасността. Това, дали не е приумица на нашия отдел или на господин Недев или на мене или на някого. Дали ? Вие сте абсолютно права и съветниците по отношение на сумата, дали можем, затова сме решили да ви предложим две. Другите купуват по десет, по това плащат на ръба на обществени поръчки, изхарчват десетки хиляди лева. Ние сме решили да дадем пример. По отношение на пешеходните пътеки, абсолютно права е госпожа Росица Георгиева. Над 800 пешеходни пътеки са в списък за подновяване. Изчакахме да закупим новата машина със студен пластик, за да бъдат по – качествено маркирани. Слагат се перли, боята трябва да се вижда по – добре ясно през нощта. Затова ви приканвам още един път да подкрепим за фигурите, защото скъпа е всяка една от фигурките, но образно казано, те са дуракоустойчиви. Слагаш това нещо на улицата, на улицата. То трябва да издържа на всякакви провокации, от минувачи, от…Не можем да сложим на всяка фигурка камера. Направили са проучване, избрали са тези като най – здрави и другото пак казвам, Национална агенция по безопасност международни, които да казват, че това нещо определено е благоприятно. В случай, че се приеме добре от русенци, сме готови в последствие да се търсят нови. Такива разходи, които превръщат града в по – интересен, по – забавен, по – шарен, това не са излишни разходи. Русе има нужда и от такова лице, което е занемарено в голяма степен. Благодаря ви.

**Г-н Иво Пазарджиев:** Благодаря на господин Кмета. Искам да помоля всички, които не говорят на микрофон, да слагат маските си над носа (шум от зала). Моля? Да, бях си сложил маската. Господин Станчев, без разговори от място. Ако желаете, на микрофона може да заповядате. Изказване, процедура, има си съответния ред. Господин Станчев, моля ви без изказвания. Няма да Ви наказвам. Благодаря Ви за … Така, колеги първо гласуваме… Колеги, моля за спокойствие, нека да преминем към гласуване. Процедурно предложение за разделно гласуване на основното предложение т. 6 и т. 7 да се гласуват разделно.

**Кворум – 38. С 28 „За“, 3 „Против“, 7 „Въздържали се“ – Се прие предложението.**

**Г-н Иво Пазарджиев:** Гласуваме разделно. Първо гласуваме т. 6 от предложението, т. 6 относно пералните. Гласуваме.

**Кворум – 40. С 26 „За“, 2 „Против“, 12 „Въздържали се“ – Се прие предложението.**

**Г-н Иво Пазарджиев:** Гласуваме т. 7, това е относно фигурите.

**Кворум – 41. С 21 „За“, 7 „Против“, 13 „Въздържали се“ – се прие предложението.**

**Г-н Иво Пазарджиев:** „се приема“, смятайте ги, бе, колеги. Гласуваме предложението като цяло. Гласуваме, колеги.

**Кворум – 32. С 29 „За“, 0 „Против“, 3 „Въздържали се“ – Се прие**

**РЕШЕНИЕ № 618**

На основание чл.21, ал.2, във връзка с чл. 21, ал. 1, т. 6 от ЗМСМА, чл.124 от Закона за публичните финанси, Общинският съвет – Русе реши:

**І. Приходи – държавни дейности**

ЦПЛР – Общежитие за средношколци

§2404 „Нетни приходи от продажби на услуги, стоки и продукция“ +2 200лв.

§2708 „Общински такси за ползване на общежития и други по образованието“ +7 200лв.

§2802 “Глоби, санкции, неустойки, наказателни лихви, обезщетения и начети“ +30лв.

§3619 „Други неданъчни приходи“ + 2030лв.

ОУ „Иван Вазов“ 100лв.

ПГДВА „Йосиф Вондрак“ 550лв.

АЕГ „Гео Милев“ 1380лв.

**Всичко приходи държавна дейност: +11 460лв.**

**Всичко приходи по бюджета: +11 460лв.**

**ІI. Разходи - държавни дейности**

ФУНКЦИЯ „Образование“

Дейност 322 „Неспециализирани училища, без професионални гимназии“

§1015 „Материали“ ОУ „Иван Вазов“ +100лв.

§5203 „Придобиване на друго оборудване, машини и съоръжения“

АЕГ „Гео Милев“

Обект „Климатична система“ +1 380лв.

**Всичко за дейност: +1 480лв.**

Дейност 326 „Професионални гимназии и паралелки за професионална подготовка“

§1015 „Материали“ ПГДВА „Йосиф Вондрак“ +550лв.

**Всичко за дейност: +550лв.**

Дейност 332 „Общежития“

§1016 „Вода, горива и енергия“ ЦПЛР – Общежитие за средношколци +9 430лв.

**Всичко за дейност: +9 430лв.**

**Всичко за функция: +11 460лв.**

ФУНКЦИЯ „Социално осигуряване, подпомагане и грижи“

Дейност 540 „Домове за стари хора“

Дом за стари хора „Възраждане“

§1020 „Разходи за външни услуги“ - 26 800лв.

§ 5203 „Придобиване на друго оборудване, машини и съоръжения“ +26 800лв.

Обект „Перални - 3 бр. за ОССД, град Русе“ -35 000лв.

Обект „Каландри – 2бр. за ОССД, град Русе“ -20 000лв.

Обект „Сушилни -3бр. за ОССД, град Русе“ - 25 000лв.

Обект “Гладачни маси – 3 бр. за ОССД, град Русе - 15 000лв.

Обект „Индустриална пералня -1бр.за ОССД, град Русе“ + 33 000лв.

Обект „Индустриална перална машина с хигиенна бариера -1бр.

за ОССД, град Русе“ +30 000лв.

Обект „Каландър – 1бр.за ОССД, град Русе“ +32 000лв.

Обект „Сушилня – 1бр. за ОССД, град Русе“ +25 000лв.

Обект „Гладачна маса – 1бр. за ОССД, град Русе“ +1 800лв.

**Всичко за дейност: 0лв.**

Дейност 541 „Домове за възрастни хора с увреждания“

ДПЛД „Приста“

§1016 „Вода, горива и енергия“ -84 000лв.

§ 5203 „Придобиване на друго оборудване, машини и съоръжения“ +84 000лв.

Обект „Система за производство на водородно-кислородна смес

по метода импулсна електролиза на вода за ДПЛД „Приста“

**Всичко за дейност: 0лв.**

**Всичко за функция: 0лв.**

ФУНКЦИЯ „Култура, спорт, почивни дейности и религиозно дело“

**Д**ейност 739 „Музеи, худ. галерии, паметници на културата и етнографски комплекси с местен характер“

Регионален исторически музей - Русе

§1020 „Разходи за външни услуги“ -2 509лв.

§ 5203 „Придобиване на друго оборудване, машини и съоръжения“

Обект „Металотърсач с търсеща сонда за трудни +1 150лв.

(силно минерализирани) почви за РИМ-Русе“

Обект „Металотърсач за търсене на всякакви терени +1 359лв.

и условия за РИМ-Русе“

**Всичко за дейност: 0лв.**

**Всичко за функция: 0лв.**

**Всичко разходи държавна дейност: +11 460лв.**

**III. Разходи – местни дейности**

ФУНКЦИЯ „Общи държавни служби“

Дейност 122 „Общинска администрация“

§5301 „Придобиване на програмни продукти и лицензи за програмни продукти“

Обект „Географска информационна система“ +34 800лв.

Обект „Интегриране на мобилните приложения изготвени по

ОПРР 2007-2013 и CIVITAS ECCENTRIC - софтуер, Русе“ -36 000лв.

§1092 „Разходи за договорни санкции и неустойки, съдебни

обезщетения и разноски“ +500 000лв.

**Всичко за дейност: + 498 800лв.**

Дейност 123 „Общински съвет“

§1015 „Материали“ -8 520лв.

§ 5203 „Придобиване на друго оборудване, машини и съоръжения“

Обект „Камери за Общински съвет гр. Русе – 2бр.“ +3 000лв.

§5309 „Придобиване на други нематериални дълготрайни активи“

Обект „Изработка и отстъпено право на ползване на софтуер +5 520лв.

за Общински съвет гр. Русе“

**Всичко за дейност: 0лв.**

**Всичко за функция: +498 800лв.**

ФУНКЦИЯ „Жилищно строителство, благоустройство, комунално стопанство и опазване на околната среда

Дейност 606 „Изграждане, ремонт и поддържане на уличната мрежа“

ОП „Комунални дейности“

§1015 „Материали“ - 20 100лв.

§1016 „Вода, горива и енергия“ -50 000лв.

§ 5203 „Придобиване на друго оборудване, машини и съоръжения“

Обект „Моторен Фугорез /Ъглошлайф/ на количка – 3бр. +10 800лв.

за ОП „Комунални дейности“, гр. Русе“

Обект „Иглен вибратор за бетон със задвижващ модул +1 000лв.

за ОП „Комунални дейности“, гр. Русе“

Обект „Вибромастар за бетон с дължина на дъската 3м. +1 700лв.

за ОП „Комунални дейности“, гр. Русе“

Обект. „Лазерна ролетка /далекомер/ с вграден визьор за +1 300лв.

измервания до 200м. и целева плочка за

ОП „Комунални дейности“, гр. Русе“

Обект Комбиниран точков и линеен лазерен уред с тринога +2 300лв.

и стойка за стена за ОП „Комунални дейности“, гр. Русе

Обект „Генератор за ток за ОП „Комунални дейности“, гр. Русе + 3 000лв.

**Всичко за дейност: -50 000лв.**

Дейност 619 „ Други дейности по жилищното строителство, благоустройството и регионалното развитие“

§1020 „Разходи за външни услуги“ -41 800лв.

§1030 „Текущ ремонт“ +126 676лв.

§5100„Основен ремонт на дълготрайни материални активи“

Обект „Сграда на ул. "Александровска" 30 в град Русе – проектиране“ -71 000лв. /било:80 000лв.; става:9 000лв./

§5206 „Изграждане на инфраструктурни обекти“

Обект „Благоустрояване прилежащите пространства около

жилищните блокове "Червен", "Тинтява", "Астра", "Р. Лом", "Пощенец",

"Машпроект", "Хоризонт", "Железничар", "Елена",

кв. "Дружба 2", гр. Русе -243 911лв.

**Всичко за дейност: -230 035лв.**

**Всичко за функция: -280 035лв.**

ФУНКЦИЯ „Култура, спорт, почивни дейности и религиозно дело“

Дейност 714 Спортни бази за спорт за всички“

§5100„Основен ремонт на дълготрайни материални активи“

Обект „Отопление, вентилация, климатизация, газоснабдяване +40 232лв.

и водопроводно отклонение за физкултурен салон на бившата

гимназия по зърно производство "Проф. д-р Асен Златаров",

ул. "Проф. Баларев" №21 - град Русе“

/било:3 996лв.; става: 44 228лв./

**Всичко за дейност: +40 232лв.**

**Всичко за функция: +40 232лв.**

ФУНКЦИЯ „Икономически дейности и услуги“

Дейност 849„Други дейности по транспорта, пътищата, пощите и далекосъобщенията“ §4301 „Субсидии и други текущи трансфери за нефинансови

предприятия за текуща дейност“ -200 000лв.

**Всичко за дейност: -200 000лв.**

Дейност 898 „Други дейности по икономиката“

Приватизация

§1098 „Други разходи некласифицирани в другите параграфи“ +71 711лв.

**Всичко за дейност: +71 711лв.**

**Всичко за функция: -128 289лв.**

**Всичко разходи местни дейности: +130 708лв.**

**IV. Разходи – държавни дейности дофинансирани с общински приходи**

ФУНКЦИЯ „Образование“

Дейност 322 „Неспециализирани училища, без професионални гимназии“

§5100 „Основен ремонт на дълготрайни материални активи“

Обект „Прилагане на мерки за енергийна ефективност на +299 292лв.

ОУ Отец Паисий – гр. Мартен“

**Всичко за дейност: +299 292лв.**

**Всичко за функция: + 299 292лв.**

ФУНКЦИЯ „Социално осигуряване подпомагане и грижи“

Дейност 589 „Други служби и дейности по социалното осигуряване, подпомагане и заетостта“

§5203 „Придобиване на машини и съоръжения“

Обект Асансьори с автоматични врати за сграда на -6 212лв.

ул. "Белмекен" 31-33 - 2 бр., град Русе“ /било: 45 644лв.; става: 39 432лв./

Обект: „Оборудване за дистанционно отчитане на разхода на вода +6 212лв.

в Социални жилища“

**Всичко за дейност: 0лв.**

**Всичко за функция: 0лв.**

**Всичко разходи дофинансиране: +299 292лв.**

**V. Корекции в Инвестиционната програма за 2021г. с целеви средства:**

|  |  |  |  |  |  |
| --- | --- | --- | --- | --- | --- |
| Наименование на обекта | Финансиране с целеви средства /било/ | Финансиране с целеви средства /става/ | Финансиране със собствени средства /било/ | Финансиране със собствени средства /става | Корекция „+“/“-„ |
| **§5206 „Изграждане на инфраструктурни обекти“**  **Дейност 604 „Осветление на улици и площади“**  Обект “Осветление по ул. "Никола Табаков",кв. "Чародейка Г-юг", гр. Русе  Обект „Осветление около бл. Беласица ул. "Лисец" №1, ЖК "Родина" гр. Русе“  Обект „Осветление пред бл. "Вежен", ж.к. "Родина" гр. Русе“  Обект „Осветление между бл.312 и бл.313 Чародейка Г север" - гр. Русе“  Обект „Осветление около бл. ЦЮР 2, бул. "Цар Освободител" №140 гр. Русе“ | 38 256  43 848  28 824  20 220  54 816 | 38 142  42 833  28 470  20 064  50 150 |  |  | -114  -1015  -354  -156  -4666 |
| **§5206 „Изграждане на инфраструктурни обекти“**  **Дейност 714 „Спортни бази и спорт за всички“**  Обект „Изграждане на 2 броя площадки пред бл. "Перущица", кв. "Възраждане" и бл. 45, кв. Дружба 3 за стрийт фитнес -проекти, АН и СМР, Русе“ | 19 750 | 19 581 |  |  | -169 |
| **§5206 „Изграждане на инфраструктурни обекти“**  **Дейност 619 „Други дейности по жилищното строителство, благоустройството и регионалното развитие“**  Обект „Детска площадка за деца до 12г., в Парка на Младежта, до заведение "Баба Яга", гр. Русе - ИТП, СМР+АН+СН“  Обект „Детска площадка за деца от 12 до 18г., разположена на изток от бл. "Титов", кв. "Здр. Изток", кв. 260 - ИТП+АН+СМР+СН, Русе“  Обект „Детска площадка за деца от 0 до 12г. южно от блок 5, кв. ЦЮР, ПИ 2.4924, кв.187 - СМР+АН+СН, Русе“  Обект „Детска площадка за деца от 0 до 12г. северно от бл."Ясен", ЖК "Изток", ПИ 7.357, кв.676 - СМР+АН+СН, Русе  Обект „Детска площадка за деца от 3 до 12г. В Парка на Възрожденците, УПИ I-5778, кв.892, гр. Русе - ИТП, СМР+АН+СН, Русе“  Обект „Изграждане на детска площадка при блок 403 ЖК "Чародейка", Русе“ | 50 500  35 500  43 400  27 144  46 880  17 698 | 50 388  35 428  43 120  26 566  46782  17 400 |  |  | -112  -72  -280  -578  -98  -298 |
| **§5100 „Основен ремонт на дълготрайни материални активи“**  **Дейност 606 „Изграждане, ремонт и поддържане на уличната мрежа“**  Реконструкция на ул. "Потсдам" и свързването и с пътен възел бул. "България" - бул. "Липник",гр. Русе, град Русе | 162 340 | 162 340 | 1217941 | 787 941 | -430 000 |
| **§5206 „Изграждане на инфраструктурни обекти“**  **Дейност 322 „Неспециализирани училища, без професионални гимназии“**  Обект „Спортна зала в СУ „В. Левски“, находящ се в УПИ 1- училище, кв. 848, в кв. „Дружба 1“, ул. „Гео Милев“ №1, гр. Русе“ | 175 745 | 179 457 |  |  | +3 712 |
| **§5309 „Придобиване на други нематериални дълготрайни активи“ Дейност 122 „Общинска администрация“**  Обект „Дизайн и изработка на респонсив интернет сайт на Община Русе“ | 0 | 4200 |  |  | +4200 |

**Всичко разходи по бюджета: +11 460лв.**

**ТОЧКА 36.**

**К.Л. № 537 Приемане на Наредба за изменение и допълнение на Наредба № 14 за реда и условията за превоз на пътници и багаж с обществен транспорт на територията на Община Русе**

**Г-н Иво Пазарджиев:** Господин Димитър Недев ще докладва. Заповядайте.

**Г-н Димитър Недев:** Уважаеми господин Председател, дами и господа общински съветници, предлагам да приемете предложението във вида в който е направено. Това предложение просто узаконява това, което направихме като предложение още месец Февруари в бюджета. По силата на това предложение, промяната е следната: картите за градски транспорт за цялата мрежа на учащите от 50 лв. ще стават 30 лв., като 20 лв. ще бъдат субсидирани от Община Русе. В момента една карта за тролейбусно разписание е 14 лв., за автобусна линия е 16 лв.. По този начин учениците и учащите се ще могат на цена от 30 лв. да ползват автобусен транспорт от цялата градска мрежа.

**Г-н Иво Пазарджиев:** Благодаря на Господи Недев. Колеги, имаме нужда само от минутка консултация с господин Илиев. Уважаеми колеги, моля за малко внимание. Относно предходната точка 35 – та. Контролен лист № 584 относно корекция на бюджета, обявих, че т. 7, която беше гласувана разделно се приема, но в случая обаче е необходимо мнозинство от 26 гласа, за да бъде приета, така че… Не, не колеги, обявяваме резултатите просто, какъвто трябва да бъде по … Точка 7 не се приема. Предложението като цяло, с изключение на т. 7, се приема. Това обявяваме. Точно така, с перални – без кукли. Извинявам се на съветниците и на присъстващите в залата, грешката е моя в случая. Продължаваме със следващата точка, която вече беше докладвана, относно Наредба 14 на господин Недев. Някой, ако желае да направи изказване, нека да го заяви на пулта си. Не виждам такова. Режим на гласуване, моля.

**Кворум – 35. С 35 „За“, 0 „Против“, 0 „Въздържали се“ – Се прие**

**РЕШЕНИЕ № 619**

На основание чл. 21, ал. 2, във връзка с чл. 21, ал. 1, т. 23 от Закона за местното самоуправление и местната администрация и чл. 79 АПК, Общински съвет - Русе реши:

Приема Наредба за изменение и допълнение на Наредба № 14 за реда и условията за превоз на пътници и багаж с обществен транспорт на територията на Община Русе, със следното съдържание:

§ 1. В чл. 18, ал. 2 текстът: „(в рамките на учебната година, без месеците юли и август)“ отпада, цифрата: „8 лв.“ се заменя с числото „28 лв.“

**Г-н Иво Пазарджиев:** Колеги, почивката би трябвало да е към четири. Продължаваме по дневния ред.

**ТОЧКА 37.**

**К.Л. № 552 Одобряване на договор за сътрудничество с „Екобатери“ АД с предмет: „Планиране, организиране, изграждане и прилагане на система за събиране, транспортиране, временно съхраняване, предварително третиране и предаване за оползотворяване и/или обезвреждане на негодни за употреба батерии и акумулатори (НУБА), образувани на територията на Община Русе“**

**Г-н Иво Пазарджиев:** Господин Димитър Недев, заповядайте.

**Г-н Димитър Недев:** Уважаеми господин Председател, уважаеми дами и господа общински съветници. Предлагам да подкрепите и да дадете съгласие за сключване на договор за сътрудничество с фирма „Екобатери“ с предмет на дейност „Планиране, организиране, изграждане и прилагане на система за събиране, транспортиране, временно съхраняване, предварително третиране и предаване за оползотворяване и/или обезвреждане на негодни за употреба батерии и акумулатори (НУБА), образувани на територията на Община Русе“. До сега имахме същия договор с фирмата за която говорим. Договорът изтича и тъй като кмета е лицето в общината, което отговаря за тази дейност, аз ви предлагам да го приемем наново и да сключим отново договор за сътрудничество с фирмата. Само за ваша информация, за миналата година имаме предадени от батерии около 4180 кг. на въпросната фирма. Договорът не е финансово обвързан с Община Русе, така че предлагам да го приемем.

**Г-н Иво Пазарджиев:** Благодаря, господин Недев. Не виждам заявени изказвания. Режим на гласуване, моля.

**Кворум – 30. С 30 „За“, 0 „Против“, 0 „Въздържали се“ – Се прие**

**РЕШЕНИЕ № 620**

На основание чл. 21, ал. 2, във връзка с чл. 21, ал. 1, т. 23 и чл. 61 от ЗМСМА, общинският съвет реши:

Одобрява договор за сътрудничество между Община Русе и „Екобатери“ АД с предмет: „Планиране, организиране, изграждане и прилагане на система за събиране, транспортиране, временно съхраняване, предварително третиране и предаване за оползотворяване и/или обезвреждане на негодни за употреба батерии и акумулатори (НУБА), образувани на територията на Община Русе“.

**ТОЧКА 38.**

**К.Л. № 583 Сключване на договор за сътрудничество с неправителствени организации**

**Г-н Иво Пазарджиев:** Господин Недев ще докладва. Заповядайте.

**Г-н Димитър Недев:** Уважаеми дами и господа общински съветници, уважаеми господин Председател. Първо искам да се извиня, че на две от комисиите нямаше представител и точката не беше разгледана. Кое налага да включим тази точка в днешния дневен ред. Има няколко писма от сдружения, които или неправителствени организации, които желаят да изпълняват различни дейности към Общински приют. Между дейностите това са осиновяване в страната и чужбина, помощи за извършване на допълнителни медицински изследвания и манипулации в клиники извън териториите на приюта, дори извън териториите на Община Русе. Помощта, която тези нестопански организации и сдружения изпълняват е безвъзмездна.

**Г-н Иво Пазарджиев:** Ако има въпроси…

**Г-н Димитър Недев:** Изцяло за тяхна сметка. Искам само да кажа, че до сега имахме споразумение само с една такава организация, сега имаме, предлагаме на вашето внимание споразумение с три. Реално това са хората, които помагат на Общински приют в неговата ежедневна дейност.

**Г-н Иво Пазарджиев:** Благодаря на господин Недев. Господин Бедрос Пехливанян, заповядайте.

**Г-н Бедрос Пехливанян:** Благодаря, господин Председател. Господин Недев каза, явно мои са били тези двете комисии, където нямаше хора. Въпросите ми са следните, много кратки. Сега са станали три дружества, от които едното е софийско, което нали, лошо няма, но как ще се извършват тези прегледи, може би извън Русе и дали има всъщност някаква договорка с клиники, където тези фондации ще правят това за което говорят ? В единият от членовете, в единият член от споразумението пише, че ако примерно се наложи за някакво лечение примерно и т.н. продължително, това кой ще го поеме ? После тези животни, ако се върнат в приюта, тези средства за нас и за Общинския приют ли ще останат или за фондацията ? Благодаря.

**Г-н Иво Пазарджиев:** Благодаря на господин Пехливанян. Господин Недев виждам, че ще отговори. Заповядайте.

**Г-н Димитър Недев:** Само да поясня, тези сдружения и до сега извършват тази дейност. Основно средствата си те ги набират чрез дарения от любители на животните, от фирми. Дейностите които, примерно тази софийска фирма извършва, тя ги извършва и във Варна. Извършва ги там където има подходящи условия и всеки случай е специфичен, зависи от това от какво имат нужда животните, говорим както за кучета, така и за котки. Затова ми е трудно да отговоря точно къде ще ги извършват. Да, където има нужда. Дейностите, които са свързани и с лечение и с настаняване в стационари, също се поемат от тези неправителствени организации.

**Г-н Иво Пазарджиев:** Благодаря на господин Недев. Не виждам други заявени изказвания. Режим на гласуване, моля.

**Кворум – 34. С 22 „За“, 1 „Против“, 11 „Въздържали се“ – Се прие**

**РЕШЕНИЕ № 621**

На основание чл. 21, ал. 2, във връзка с чл. 21, ал. 1, т. 23 и чл.61, ал.1 от Закона за местно самоуправление и местна администрация, Общинският съвет реши:

Одобрява Договори за сътрудничество между Община Русе и:

* Фондация "Луси",
* Фондация "Ретунгсанкер Русетйире",
* Фондация "Тиерхилфе Русе".

**ТОЧКА 39.**

**К.Л. № 580 Формиране на паралелки с пълняемост под определения минимум и една слята паралелка с пълняемост под задължителния минимум за учебната 2021/2022 година**

**Г-н Иво Пазарджиев:** Господин Енчо Енчев ще докладва. Заповядайте, господин Енчев.

**Г-н Енчо Енчев:** Уважаеми общински съветници, стигнахме до точката поради която на днешната дата провеждаме сесията на Общинския съвет, когато разглеждахме преди известно време графика обсъждахме точно това, поради началото на учебната година да бъде приемането на маломерните и слети паралелки. Всички вие знаете, че за да подготвим настоящото предложение, е необходимо директорите на училища да изпратят до Кмета докладни записки. Те трябва да са придружени с положително становище на Регионалното управление по образование. Част от училищата се оказа, че не попадат в обхвата, защото попадат в друга категория – защитени училища, паралелки за обучение по защитени от държавата специалности или пък за работа с деца и ученици от уязвимите групи и те са по различен ред. Така че, заради това в края на решението ви предлагаме училището в с. Николово, другите училища са изброени отпред в предложението, като единствено такова, което в момента приемаме като решение. Благодаря ви.

**Г-н Иво Пазарджиев:** Благодаря на господин Енчев. Не виждам заявени изказвания. Режим на гласуване, моля.

**Кворум – 35. С 34 „За“, 0 „Против“, 1 „Въздържали се“ – Се прие**

**РЕШЕНИЕ № 622**

На основание чл.21, ал.1, т.23, във връзка с чл.17, ал.1, т.3 от ЗМСМА, чл.68, ал.2, във връзка с ал.8 от Наредбата за финансиране на институциите в системата на предучилищното и училищно образование (обн., ДВ бр. 81 от 10.10.2017 год., посл. изм. и доп. ДВ, бр.56 от 6 юли 2021 г.), Общински съвет Русе реши:

1. Разрешава функционирането на паралелки с пълняемост под определения минимум и една слята паралелка с не по-малко от 10 ученици за учебната 2021/2022 година в:

|  |  |  |  |
| --- | --- | --- | --- |
| **ОУ „Св. Св. Кирил и Методий” – с. Николово** | | | |
| **Паралелка** | **Бр. ученици** | **Минимален норматив за броя на учениците в паралелка** | **Разлика до минималния брой** |
| I | 13 | 16 | 3 |
| ІV | 14 | 16 | 2 |
| V | 14 | 18 | 4 |
| VІ+VІІ | 15 | 18 | 3 |

**ТОЧКА 40.**

**К.Л. № 581 Даване на съгласие Община Русе да осигури съфинансиране за проект 320 „Прилагане на мерки за енергийна ефективност на четири обекта от образователната, културната и социалната инфраструктура на община Русе – ОУ „Отец Паисий“ (гр. Мартен)**

**Г-н Иво Пазарджиев:** Госпожа Стефанова, заповядайте.

**Г-жа Златомира Стефанова:** Уважаеми общински съветници, това предложение касае проектът, който е подаден от Община Русе през 2016 г. и беше одобрен тази година. Става дума за прилагане на мерки за енергийна ефективност на четири обекта от образователната, културната и социалната инфраструктура на Община Русе и за наше така най – голямо щастие, това е училището ОУ „Отец Паисий“ в град Мартен, което е едно чудесно училище. С ваше решение всъщност през Юли месец, вие одобрихте съфинансирането на общината с 29,06 %, но това предложение касае добавянето на разходи, които са свързани с авторски и строителен контрол. Благодаря.

**Г-н Иво Пазарджиев:** Благодаря на госпожа Стефанова. Не виждам заявени изказвания. Режим на гласуване, моля.

**Кворум – 36. С 36 „За“, 0 „Против“, 0 „Въздържали се“ – Се прие**

**РЕШЕНИЕ № 623**

На основание чл.21, ал.2, във връзка с чл.21, ал.1, т.23 от ЗМСМА, Общинският съвет реши:

1. Дава съгласие Община Русе да осигури съфинансиране до 299 292 лв. с ДДС на Проект 320 „Прилагане на мерки за енергийна ефективност на четири обекта от образователната, културната и социалната инфраструктура на община Русе – ОУ „Отец Паисий“ (гр. Мартен).

**ТОЧКА 41.**

**К.Л. № 542 Даване на Разрешение за изработване на проект за подробен устройствен план – план за застрояване на ПИ с идентификатори 63427.180.36 по КККР на гр. Русе, местност „Над линията“, община Русе**

**Г-н Иво Пазарджиев:** Госпожа Магдалина Илиева ще докладва. Заповядайте.

**Г-жа Магдалина Илиева:** Уважаеми господин Председател, уважаеми колеги. Поддържаме така направеното предложение и ви предлагаме да дадете разрешение за изработване на план за застрояване за частен имот в местността „Над линията“.

**Г-н Иво Пазарджиев:** Благодаря Ви, госпожо Илиева. Не виждам заявки за изказвания. Режим на гласуване, моля.

**Кворум – 39. С 39 „За“, 0 „Против“, 0 „Въздържали се“ – Се прие**

**РЕШЕНИЕ № 624**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-31 от 01.04.2021 г. от „КАНЕВ АУТО“ ЕООД, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатори 63427.180.36 по КККР на гр. Русе, местност „Над линията“, община Русе, като се изпълнят изискванията на чл. 108, ал. 2 от ЗУТ. С проекта за ПЗ се определя „Смесена многофункционална зона“ от разновидност 2 (Смф2), отговарящо на предвижданията на Общ устройствен план на община Русе и се спазят изискванията за параметри на устройствените показатели за зоната. С ПЗ се определя с ограничителни линии, ново свободно застрояване на по 3 м. от всички имотни граници. ПУП да се съобрази със становища дадени с писма с рег. №30-9965-90#4 от 30.06.2021 г. от „ЕРП Север“ АД и рег. №30-9965-90#1 от 13.04.2021 г. от „ВиК“ ООД – Русе, с които следва да бъде съобразен и бъдещият проект.
2. Разрешава изработването на ПУП – ПЗ на ПИ с идентификатори 63427.180.36 по КККР на гр. Русе, местност „Над линията“, община Русе, в съответствие с одобреното в т. 1 задание.

**ТОЧКА 42.**

**К.Л. № 543 Даване на Разрешение за изработване на проект за подробен устройствен план – план за застрояване на ПИ с идентификатор 63427.10.1885 по КККР на гр. Русе, находящ се в м. „Арнаут дере“**

**Г-н Иво Пазарджиев:** Госпожо Илиева, заповядайте.

**Г-жа Магдалина Илиева:** Поддържаме предложението си за даване на разрешение за изработване на проект за подробен устройствен план – план за застрояване за частен имот в местността „Арнаут дере“.

**Г-н Иво Пазарджиев:** Благодаря. Не виждам заявени изказвания. Режим на гласуване, моля.

**Кворум – 37. С 37 „За“, 0 „Против“, 0 „Въздържали се“ – Се прие**

**РЕШЕНИЕ № 625**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-38 от 20.04.2021 г. от Юлиян Пламенов Йорданов, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.10.1885 по КККР на гр. Русе, находящ се в м. „Арнаут дере“, община Русе, като се изпълнят изискванията на чл. 108, ал. 2 от ЗУТ. С проекта за ПЗ се определя „Смесена многофункционална зона“ от разновидност 2 (Смф2), отговарящо на предвижданията на Общ устройствен план на община Русе и се спазят изискванията за параметри на устройствените показатели за зоната. С ПЗ се определя с ограничителни линии, ново свободно застрояване на по 3 м. от вътрешните имотни граници, като се спазва сервитута на преминаващия през имота ВЕЛ СрН с диспечерско наименование „Пиргово“, собственост на „ЕРП Север“ АД и се спазят изискванията на чл. 6, ал. 1 от Закона за пътищата, по отношение на републикански път III-501 и на общински път RSE1133. ПУП да се съобрази със становища дадени с писма с рег. №30-9965-136#1 от 11.06.2021 г. от „ЕРП Север“ АД и рег. №30-9965-136#2 от 24.06.2021 г. от „ВиК“ ООД – Русе, с които следва да бъде съобразен и бъдещият проект.
2. Разрешава изработването на ПУП – ПЗ на ПИ с идентификатор 63427.10.1885 по КККР на гр. Русе, находящ се в м. „Арнаут дере“, община Русе, в съответствие с одобреното в т. 1 задание.

**ТОЧКА 43.**

**К.Л. № 544 Даване на Разрешение за изработване на проект за подробен устройствен план – ИПЗ на поземлени имоти с идентификатори 47336.62.3 и 47336.62.5 и ПЗ на 47336.62.4, находящи се в местността „Оранжерията“, гр. Мартен, община Русе**

**Г-н Иво Пазарджиев:** Заповядайте, госпожо Илиева.

**Г-жа Магдалина Илиева:** Господин Председател, колеги, поддържаме така направеното предложение за частен имот за разрешаване разработването, изменение на план на застрояване в местността „Оранжерията“.

**Г-н Иво Пазарджиев:** Благодаря. Не виждам заявени изказвания. Режим на гласуване, моля.

**Кворум – 36. С 36 „За“, 0 „Против“, 0 „Въздържали се“ – Се прие**

**РЕШЕНИЕ № 626**

На основание чл.21, ал.2, във връзка с чл.21, ал.1 т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№№УТ-27-35/13.04.2021г. и 94В-11306-2#1/22.06.2021г. от „Никола Маринаро“ ЕООД, Любомир Великов Неделчев и ЕТ“Неделчев - Любомир Неделчев“, подадено чрез Валентина Георгиева Танева – Неделчева, упълномощена с пълномощни рег.№№ 3230/13.11.2020г. и 3231/13.11.2020г., Общински съвет – Русе реши:

Одобрява задание за проектиране и разрешава изработване на подробен устройствен план (ПУП) – план за застрояване на поземлен имот с проектен идентификатор 47336.62.184, находящ се в местността „Оранжерията“, гр. Мартен, община Русе, като за имота се определи предимно производствена зона за застрояване с плътност на застрояване до 80%, коефициент на интензивност на застрояването до 2,5 и процент на озеленяване – минимум 20% и височина на застрояването Н до 15 метра. ПУП да се изработи с ограничителни линии на новото застрояване разположени на по 3 метра от всички вътрешни граници на имотите и на линията на уличната регулация. Да се изпълнят изискванията на чл. 108, ал. 2 от ЗУТ и да се съобразят становищата дадени с писма с вх.№№30-9965-100#2/12.05.2021г. от „В и К“ ООД – Русе и 30-9965-100#1/27.04.2021г. от „ЕРП Север“ АД.

**ТОЧКА 44.**

**К.Л. № 545 Даване на Разрешение за изработване на проект за подробен устройствен план - план за застрояване на поземлен имот с идентификатор 63427.153.1971, находящ се в местност „Караач“, гр. Русе**

**Г-н Иво Пазарджиев:** Заповядайте, госпожо Илиева.

**Г-жа Магдалина Илиева:** Уважаеми колеги, поддържаме така направеното предложение за разрешаване изработването на подробен устройствен план за застрояване на частен поземлен имот в местност „Караач“.

**Г-н Иво Пазарджиев:** Благодаря на госпожа Илиева. Заявки за изказвания няма. Режим на гласуване, моля.

**Кворум – 36. С 35 „За“, 1 „Против“, 0 „Въздържали се“ – Се прие**

**РЕШЕНИЕ № 627**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1 във връзка с чл.110, ал.1, т.3 от ЗУТ и искане с вх.№УТ-27-57/08.06.2021г. от Иван Илиев Дянков, управител на „ИЛИЕВ ТРАНС 2014“ ЕООД, Общински съвет – Русе реши:

Одобрява задание за проектиране и разрешава изработване на план за застрояване (ПЗ) на поземлен имот с идентификатор 63427.153.1971, находящ се в местност „Караач“, гр. Русе, като с плана за имота се определи смесена многофункционална устройствена от разновидност 2 /Смф2/ с плътност на застрояване до 50%, коефициент на интензивност на застрояването до 2 и процент на озеленяване – минимум 20%. ПЗ да се изработи с ограничителни линии на застрояване свободно разположени на минимум 3 метра от двете странични граници на имота на 3 метра от външната граница към обслужващия път от изток и на външната граница към обслужващия път от юг и да се съобрази с допустимите за зоната предназначение, функции и ограничения определени в Приложение №1 към Правилата и нормативите за прилагане на общия устойствен план на община Русе. Да се изпълнят изискванията на чл. 108, ал. 2 от ЗУТ и да се съобразят становищата дадени с писма с вх.№№30-9965-154#2/07.07.2021г. от „В и К“ ООД – Русе и 30-9965-154#1/30.06.2021г. от „ЕРП Север“ АД.

**ТОЧКА 45.**

**К.Л. № 546 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.149.420, находящ се в местност „Касева чешма“, гр. Русе**

**Г-жа Магдалина Илиева:** Поддържаме така направеното предложение за план за застрояване, разрешаването и одобряването на задание на частен имот в местността „Касева чешма“.

**Г-н Иво Пазарджиев:** Благодаря. Колеги, нека все пак изчаквайте малко. Сега ще погледна залата, има ли някой желаещ да направи изказване. Не виждам. Режим на гласуване.

**Кворум – 35. С 35 „За“, 0 „Против“, 0 „Въздържали се“ – Се прие**

**РЕШЕНИЕ № 628**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане вх.№УТ-27-60/18.06.2021г. от Полина Бялкова Димитрова, Общински съвет – Русе реши:

Одобрява задание за проектиране и разрешава изработване на план за застрояване (ПЗ) на поземлен имот с идентификатор 63427.149.420, находящ се в местност „Касева чешма“, гр. Русе, като с плана за имота се определи вилна зона /Ов/ с плътност на застрояване до 40%, коефициент на интензивност на застрояването до 0,8, процент на озеленяване – минимум 50% и височина на застрояването Н до 7 метра. ПЗ да се изработи с ограничителни линии на новото застрояване свободно разположени на по 4 метра от двете странични имотни граници и на по 4 метра от обслужващите пътища от север и от изток. Да се изпълнят изискванията на чл. 108, ал. 2 от ЗУТ и да се съобразят становищата дадени с писма с вх.№№30-9965-160#2/12.07.2021г. от „В и К“ ООД – Русе и 30-9965-160#1/05.07.2021г. от „ЕРП Север“ АД.

**ТОЧКА 46.**

**К.Л. № 547 Даване на Разрешение за изработване на проект за подробен устройствен план – ПЗ на поземлен имот с идентификатор 63427.159.668, находящ се в местността „Конубунар“, гр. Русе**

**Г-н Иво Пазарджиев:** Заповядайте, госпожо Илиева.

**Г-жа Магдалина Илиева:** Господин Председател, колеги, поддържаме така направеното предложение за одобряване на задание и разрешаване изработването на план на застрояване на частен имот в местността „Конубунар“.

**Г-н Иво Пазарджиев:** Благодаря на госпожа Илиева. Не виждам заявки за изказвания. Режим на гласуване, моля.

**Кворум – 36. С 36 „За“, 0 „Против“, 0 „Въздържали се“ – Се прие**

**РЕШЕНИЕ № 629**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл.110, ал.1, т.3 от ЗУТ и искане с вх.№№УТ-27-42/27.04.2021г. и 94С-139-1#1/18.06.2021г. от Стефан Иванов Дончев, Общински съвет – Русе реши:

Одобрява задание за проектиране и разрешава изработване на подробен устройствен план (ПУП) – план за застрояване (ПЗ) на поземлен имот с идентификатор 63427.159.668, находящ се в местността „Конубунар“, гр. Русе, като за имота се определи смесена многофункционална устройствена от разновидност 2 /Смф2/ плътност на застрояване до 50%, коефициент на интензивност на застрояването до 2, процент на озеленяване – минимум 20% и височина на застрояването Н до 12 метра. ПУП да се изработи с ограничителни линии за ново основно застрояване свободно разположено във вътрешната част на имота и на ново допълващо застрояване свободно разположено във външната част на имота на минимум 3 метра от външната граница на имота, на минимум 3 метра от североизточната странична граница на имота и на западната странична имотна граница до реализираната подпорна стена и ограда в съседния ПИ 63427.159.670 собственост също на възложителя.

**ТОЧКА 47.**

**К.Л. № 548 Даване на Разрешение за изработване на проект за подробен устройствен план – план за застрояване на ПИ с идентификатор 63427.159.228 по КККР на гр. Русе, находящ се в м. „Горни Растов“**

**Г-жа Магдалина Илиева:** Тук ви предлагаме да дадете разрешение за одобряване на задание и изготвяне на застроителен план за частен имот в местността „Горни Растов“ в границите на град Русе.

**Г-н Иво Пазарджиев:** Благодаря на госпожа Илиева. Не виждам заявки за изказвания. Режим на гласуване, моля.

**Кворум – 37. С 36 „За“, 0 „Против“, 1 „Въздържали се“ – Се прие**

**РЕШЕНИЕ № 630**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-70 от 20.07.2021 г., от Теодора Кънчева Кертикова, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ с идентификатор 63427.159.228 по КККР на гр. Русе, находящ се в м. „Горни Растов“, община Русе, като се изпълнят изискванията на чл. 108, ал. 2 от ЗУТ. С проекта за ПЗ се определя „Вилна зона“ (Ов), отговарящо на предвижданията на Общ устройствен план на община Русе и се спазят изискванията за параметри на устройствените показатели за зоната. С ПЗ се определя с ограничителни линии, ново свободно застрояване на по 4 м. от северозападната и югоизточната имотна граници, на 1,5 м. от североизточната имотна граница към ПИ 159.451 (земеделска територия, за второстепенна улица) и на 3 м от югозападната имотна граница към ПИ 159.240 (земеделска територия, за второстепенна улица). Съществуващата постройка от 25 кв. м., представляваща сграда с идентификатор 63427.159.228.1, не се запазва като елемент на плана. ПУП да се съобрази със становища дадени с писма с рег. №30-9965-184#1 от 30.07.2021 г. от „ВиК“ ООД – Русе и рег. №30-9965-184#2 от 06.08.2021 г. от „ЕРП Север“ АД.
2. Разрешава изработването на ПУП – ПЗ на ПИ с идентификатор 63427.159.228 по КККР на гр. Русе, находящ се в м. „Горни Растов“, община Русе, в съответствие с одобреното в т. 1 задание.

**ТОЧКА 48.**

**К.Л. № 549 Даване на Разрешение за изработване на проект за подробен устройствен план – план за застрояване на ПИ 504.24, 504.25 и 504.56 в местност „Над село“, землището на с. Басарбово, община Русе**

**Г-н Иво Пазарджиев:** Заповядайте госпожо Илиева.

**Г-жа Магдалина Илиева:** Поддържаме предложението и молим да дадете разрешение за одобряване на задание и изработване на застроителен план на частен имот в местност „Над село“ в с. Басарбово.

**Г-н Иво Пазарджиев:** Благодаря на госпожа Илиева. Не виждам заявки за изказвания. Режим на гласуване, моля.

**Кворум – 37. С 36 „За“, 1 „Против“, 0 „Въздържали се“ – Се прие**

**РЕШЕНИЕ № 631**

На основание чл. 21, ал. 2 от ЗМСМА, във връзка с чл. 21, ал. 1, т. 11 от ЗМСМА, чл. 124а, ал. 1 и чл. 124б, ал. 1 от ЗУТ, във връзка с чл. 125, ал. 1 от ЗУТ и чл. 110, ал. 1, т. 3 от ЗУТ и искане с вх. №УТ-27-68 от 15.07.2021 г., от Ивелин Георгиев Борисов, Общински съвет – Русе реши:

1. Одобрява задание за проектиране на Подробен устройствен план (ПУП) – План за застрояване (ПЗ) на ПИ 504.24, 504.25 и 504.56 в местност „Над село“, землището на с. Басарбово, община Русе, като се изпълнят изискванията на чл. 108, ал. 2 от ЗУТ. С проекта за ПЗ се определя Вилна зона“ (Ов), отговарящо на предвижданията на Общ устройствен план на община Русе и се спазят изискванията за параметри на устройствените показатели за зоната. С ПЗ се определя с ограничителни линии, ново свободно застрояване по североизточната и югоизточната имотна граница, на 3 м. от югозападната имотна граница и на 25 м. от западната имотна граница. ПУП да се съобрази със становища дадени с писма с рег. №30-9965-182#1 от 30.07.2021 г. от „ЕРП Север“ АД и рег. №30-9965-182#2 от 03.08.2021 г. от „ВиК“ ООД – Русе, с които следва да бъде съобразен и бъдещият проект.
2. Разрешава изработването на ПУП – ПЗ на ПИ 504.24, 504.25 и 504.56 в местност „Над село“, землището на с. Басарбово, община Русе, в съответствие с одобреното в т. 1 задание.

**ТОЧКА 49.**

**К.Л. № 553 Одобряване на задание, разрешаване изработването на подробен устройствен план /ПУП/ – Парцеларен план за пътна връзка за ПИ 63427.159.699 в м. „Гарван бюлюк“, землище на гр. Русе**

**Г-н Иво Пазарджиев:** Госпожа Магдалина Илиева, заповядайте.

**Г-жа Магдалина Илиева:** Колеги,тук собственикът на частен имот, който се намира на пътя Русе – Варна, на отбивката за Мотел „Рай“, е предоставил искане за одобряване на задание за проектиране на парцеларен план за изграждане на пътна връзка до собствения си имот за негова сметка.

**Г-н Иво Пазарджиев:** Благодаря. Не виждам заявки за изказване. Режим на гласуване, моля.

**Кворум – 38. С 38 „За“, 0 „Против“, 0 „Въздържали се“ – Се прие**

**РЕШЕНИЕ № 632**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1 във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ във връзка с чл. 21, ал. 5 и чл. 29, ал. 1 от ЗОЗЗ, чл. 30, ал. 3 от ППЗОЗЗ и искане с вх. №УТ-16-39/25.06.2021 г. от Божанка Колева Лечева, Общински съвет - Русе реши:

1. Одобрява задание и разрешава изработване на подробен устройствен план /ПУП/ – Парцеларен план за пътна връзка до ПИ 63427.159.699 в м. „Гарван бюлюк“, землище на гр. Русе през ПИ 63427.159.676 е с НТП „За второстепенна улица“ - общинска публична собственост.
2. Във връзка с преминаването през ПИ 63427.159.676 – общинска публична собственост, дава съгласие от името на Община Русе и за собствена сметка възложителят да извърши процедурата по промяна предназначението на част от имота с площ 65 кв. м., като срока на предварителното съгласие е до влизане в сила на решението на Комисията по чл. 17, ал. 1 от ЗОЗЗ.

**ТОЧКА 50.**

**К.Л. № 554 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия – подземна кабелна линия ниско напрежение за осветление на път RSE 1138 в землището на с. Сандрово**

**Г-н Иво Пазарджиев:** Заповядайте.

**Г-жа Магдалина Илиева:** Възложителят е Община Русе, а намерението ни е да осветим пътя, който води към Сандрово от главния път за Силистра. В тази връзка имаме нужда да одобрите заданието ни и да разрешите изработването на парцеларен план за подземната кабелна линия.

**Г-н Иво Пазарджиев:** Благодаря на госпожа Илиева. Не виждам заявки за изказване. Колеги, моля да не бързате. Не виждам заявки за изказване. Режим на гласуване, моля.

**Кворум – 40. С 40 „За“, 0 „Против“, 0 „Въздържали се“ – Се прие**

**РЕШЕНИЕ № 633**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и искане с вх. №УТ-16-30/08.06.2021 г. от Община Русе, Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия – подземна кабелна линия ниско напрежение за осветление на път RSE 1138 в землището на с. Сандрово по първи вариант на трасе през ПИ 65348.17.114 с НТП „Местен път“, общинска собственост.
2. Дава предварително съгласие за утвърждаване на трасе на довеждащата инфраструктура за срок от една година.

**ТОЧКА 51.**

**К.Л. № 555 Одобряване на задание, разрешаване изработването на подробен устройствен план /ПУП/ – Парцеларен план за техническа инфраструктура извън урбанизираната територия за обект: „Трансформаторен пост тип БКТП и кабели средно напрежение към него в ПИ 63427.186.12 в м. „Гъстите круши“, землище на гр. Русе“**

**Г-н Иво Пазарджиев:** Заповядайте, госпожо Илиева.

**Г-жа Магдалина Илиева:** Молим да одобрите задание, да разрешите изработването на подробен устройствен план парцеларен план за трансформаторен пост и подземни кабелни линии за захранване на частен имот в местността „Гъстите круши“.

**Г-н Иво Пазарджиев:** Благодаря на госпожа Илиева. Има ли някой, който желае да направи изказване ? Не. Режим на гласуване, моля.

**Кворум – 39. С 39 „За“, 0 „Против“, 0 „Въздържали се“ – Се прие**

**РЕШЕНИЕ № 634**

На основание чл. 21, ал. 2, чл. 21, ал. 1, т. 8 и т. 11 от ЗМСМА, чл. 124а, ал. 1, чл. 124б, ал. 1, във връзка с чл. 110, ал. 1, т. 5 от ЗУТ, чл. 126, ал. 6, т. 1 от ЗУТ, във връзка с чл. 21, ал. 5 от ЗОЗЗ, чл. 30, ал. 3 от ППЗОЗЗ и искане с вх. №УТ-16-29/04.06.2021 г. от „Палет сървис“ ООД чрез Теодор Галенов Касабов, Общински съвет - Русе реши:

1. Одобрява задание и разрешава изработване на подробен устройствен план /ПУП/ – парцеларен план за техническа инфраструктура извън урбанизираната територия за обект: „Трансформаторен пост тип БКТП и кабели средно напрежение към него в ПИ 63427.186.12 в м. „Гъстите круши“, землище на гр. Русе“ по първи вариант на трасе през ПИ 63427.185.36 с НТП „Изоставена орна земя“ – общинска частна собственост и 63427.185.37 с НТП „За селскостопански, горски, ведомствен път“ – частна собственост.
2. Дава предварително съгласие за утвърждаване на трасе на довеждащата инфраструктура за срок от една година.

**ТОЧКА 52.**

**К.Л. № 569 Даване на Разрешение за изработване на проект за подробен устройствен план – план за застрояване на поземлен имот с идентификатор 63427.150.212, находящ се в местността „Караманлийка“, гр. Русе**

**Г-н Иво Пазарджиев:** Заповядайте, госпожо Илиева.

**Г-жа Магдалина Илиева:** Уважаеми колеги, във връзка с искане на частно лице, за разработване на план за застрояване на поземлен собствен имот в местността „Караманлийка“, моля да разрешите разработването му. Благодаря ви за търпението.

**Г-н Иво Пазарджиев:** Благодаря на госпожа Илиева. Заявки за изказване не виждам. Режим на гласуване, моля.

**Кворум – 40. С 40 „За“, 0 „Против“, 0 „Въздържали се“ – Се прие**

**РЕШЕНИЕ № 635**

На основание чл.21, ал.2, във връзка с чл.21, ал.1, т.11 от ЗМСМА, чл.124а, ал.1 и чл.124б, ал.1, във връзка с чл. 110, ал.1, т.3 от ЗУТ и искане с вх.№№УТ-27-58/09.06.2021г. и 94М-9565-6#1/23.07.2021г. от Момчил Любомиров Калинков, Общински съвет - Русе

Одобрява задание за проектиране и разрешава изработване на план за застрояване (ПЗ) на поземлен имот с идентификатор 63427.150.212, находящ се в местността „Караманлийка“, гр. Русе, като с плана за имота се определи вилна зона за застрояване /Ов/ с плътност на застрояване до 40%, коефициент на интензивност на застрояването до 0,8, процент на озеленяване – минимум 50% и височина на застрояването Н до 7 метра. ПЗ да се изработи с ограничителни линии за застрояване свободно разположени на по 4 метра от двете странични граници на имота, на 6 метра от североизточната му граница и на външната граница на имота към обслужващия път от югозапад. Да се изпълнят изискванията на чл. 108, ал. 2 от ЗУТ и да се съобразят становищата дадени с писма с вх.№№30-9965-187#2/13.08.2021г. от „В и К“ ООД – Русе и 30-9965-187#1/06.08.2021г. от „ЕРП Север“ АД.

**Г-н Иво Пазарджиев:** Господин Александър Неделчев иска процедура. Докато той отива към микрофона, аз да благодаря на госпожа Илиева за стегнатото докладване по толкова много точки и за следващия път очакваме, в едно предложение може да има повече ПУП – ове, няма проблеми законово за това. Заповядайте, господин Неделчев.

**Г-н Александър Неделчев:** Уважаеми колеги, моята процедура е точно по повод на тези ПУП – ове. Ако е възможно, според мен закона го позволява, госпожо Илиева, както примерно когато се отдават под наем или на търг рекламно – информационни елементи, всичките са в един общ списък. Възможно ли е, тези примерно петнадесет или двадесет ПУП – а, което наистина е хубаво нещо, че ги има, да може да са в едно предложение, ако някой има някакви съображения от колегите, винаги бихме подкрепили разделно гласуване по някоя от включените точки. Помислете и ще се облекчим взаимно, ще си спестим време. Благодаря.

**Г-н Иво Пазарджиев:** Благодаря на господин Неделчев. И аз се присъединявам към неговия апел. Мисля, че няма законова пречка това да се случва. Следваща точка, госпожа Кръстева ще води.

**ТОЧКА 53.**

**К.Л. № 582 Отмяна на Решение № 584 по Протокол № 24/15.07.2021 г. на ОбС – Русе**

**Г-жа Наталия Кръстева:** Заповядайте, господин Пазарджиев.

**Г-н Иво Пазарджиев:** Уважаеми колеги, вносител съм на настоящия проект за решение във връзка с оспорване на Областния управител, което постъпи след предходната сесия. То касае решението ни относно, относно заповед, една препоръка, която бяхме направили на кмета, за да издаде завладяване на определен брой идеални части от сградата находяща се на улица „Черно море“, така известна вече за младото поколение като „опакованата сграда“, тъй като много хора я помнят само по този начин. В действителност ние бяхме наясно и на Комисия ЗОРС го коментирахме, че това си е в правомощията на кмета. Това е бележката на Областния управител. Нашето решение по – скоро беше като идея да бъде като препоръка към него да го направи. Така че, моето предложение е да си отменим нашето решение от предходната сесия. В последствие разбрах, че кмета на Община Русе ще инициира доколкото знам, дело за съдебна делба на посочения имот, така че лека – полека нещата ще тръгнат към разрешаване на този правен казус. Благодаря.

**Г-жа Наталия Кръстева:** Благодарим, господин Пазарджиев. Тук мисля, че липсва проект за решение, тъй като… Има ли проект за решение ? Добре. Ако обичате процедура по изказване не, процедура по гласуване.

**Кворум – 41. С 41 „За“, 0 „Против“, 0 „Въздържали се“ – Се прие**

**РЕШЕНИЕ № 636**

На основание чл.21, ал.1, т.24 и чл. 45, ал. 4 и ал. 9, предложение 1 от Закона за местното самоуправление и местната администрация  и Заповед № 4-95-00-440 от 27.07.2021 г. на Областният управител на област Русе,  Общински съвет-Русе реши**:**

Отменя свое Решение № 584, прието с протокол № 24 от 15.07.2021 г., поради неговата незаконосъобразност.

**Г-жа Наталия Кръстева:** Заповядайте, господин Пазарджиев за водене.

**Г-н Иво Пазарджиев:** Благодаря на госпожа Кръстева.

**ТОЧКА 54.**

**Промяна на дата, на одобрено от Общински съвет Партньорско споразумение, по одобрен за финансиране проект „Мерки за подобряване управлението на отпадъците в общините Русе, Тутракан, Сливо поле и Ветово по покана № 2 „Кръгова икономика и ресурсна ефективност“ по Резултат 3 „Подобрено управление на ресурсите на общинско ниво (кръгова икономика)“ на Програма „Опазване на околната среда и климатични промени“**

**Г-н Иво Пазарджиев:** Заповядайте, господин Цветан Йорданов.

**Г-н Цветан Йорданов:** Дами и господа общински съветници, представяме на вашето внимание това предложение за решение. Ние, заедно с нашите партньори Община Тутракан, Сливо поле и Ветово сключихме партньорско споразумение. В момента е в комисия самия проект. Имаше леки промени и затова го коригирахме и сключихме ново споразумение и сега процедурата е да се утвърди от Общински съвет. Благодаря.

**Г-н Иво Пазарджиев:** Благодаря на господин Йорданов. Не виждам заявки за изказване по точката. Моля за режим на гласуване.

**Кворум – 41. С 41 „За“, 0 „Против“, 0 „Въздържали се“ – Се прие**

**РЕШЕНИЕ № 637**

На основание чл. 21, ал.1, т. 23, във връзка с чл. 21, ал.2 и чл.61, ал.1 от ЗМСМА Общинският съвет реши:

Утвърждава новоподписаното, на 16.08.2021г., Партньорско споразумение между Община Русе, Община Тутракан, Община Сливо Поле, Община Ветово за целите на проект „Мерки за подобряване управлението на отпадъците в общините Русе, Тутракан, Сливо поле и Ветово По покана № 2 „Кръгова икономика и ресурсна ефективност“ по Резултат 3 „Подобрено управление на ресурсите на общинско ниво (кръгова икономика)“ на Програма „Опазване на околната среда и климатични промени“

ТОЧКА **55.**

**Партньорско споразумение, по одобрен за финансиране проект BGENERGY-2.001-0033 „Прилагане на мерки за енергийна ефективност по системата за външно изкуствено осветление на територията на град Русе", по Програма: Възобновяема енергия, енергийна ефективност, енергийна сигурност, BGENERGY-2.001 - Рехабилитация и модернизация на общинската инфраструктура - системи за външно изкуствено осветление на общините**

**Г-н Иво Пазарджиев:** Отново господин Йорданов виждам, че ще докладва. Заповядайте.

**Г-н Цветан Йорданов:** Това предложение за решение касае уличното осветление от спечеления проект на Община Русе. Там финансирането е по Норвежката програма. Там партньор ни е норвежки партньор. Сключили сме споразумение и също подлежи на одобрение от Общински съвет. Благодаря.

**Г-н Иво Пазарджиев:** Благодаря на господин Йорданов. Не виждам заявки за изказвания. Режим на гласуване, моля.

**Кворум – 40. С 40 „За“, 0 „Против“, 0 „Въздържали се“ – Се прие**

**РЕШЕНИЕ № 638**

На основание чл. 21, ал.1, т. 23, във връзка с чл. 21, ал.2 и чл. 61, ал. 1 от ЗМСМА Общинският съвет реши:

Утвърждава подписаното на 18.08.2021г., партньорско споразумение между Община Русе, EXECUTIVE DECISION SUPPORT AS, Норвегия за целите на проект BGENERGY-2.001-0033 „Прилагане на мерки за енергийна ефективност по системата за външно изкуствено осветление на територията на град Русе" по Програма: Възобновяема енергия, енергийна ефективност, енергийна сигурност, BGENERGY-2.001 - Рехабилитация и модернизация на общинската инфраструктура - системи за външно изкуствено осветление на общините.

**ТОЧКА 56.**

**Сключване на безсрочен договор за партньорство и сътрудничество между Община Русе и Българска телеграфна агенция за осъществяване на съвместна дейност в областта на културата и за насърчаване развитието и популяризирането на МФ „Мартенски музикални дни“**

**Г-н Иво Пазарджиев:** Кой ще докладва? Господин Енчо Енчев, заповядайте.

**Г-н Енчо Енчев:** Благодаря. Уважаеми общински съветници. Настоящото предложение е относно сключване на безсрочен договор за партньорство и сътрудничество между Община Русе и Българска телеграфна агенция за осъществяване на съвместна дейност в областта на културата и за насърчаване развитието и популяризирането на МФ „Мартенски музикални дни“. БТА става медиен партньор на общината при ежегодно провеждане на фестивала, но и не само на него, но и на други културни прояви. От това не произлизат никакви финансови ангажименти за Община Русе. Моля да подкрепите решението.

**Г-н Иво Пазарджиев:** Благодаря на господин Енчев. Не виждам заявки за изказвания. Режим на гласуване, моля.

**Кворум – 41. С 41 „За“, 0 „Против“, 0 „Въздържали се“ – Се прие**

**РЕШЕНИЕ № 639**

На основание чл. 21, ал.2, във вр. с ал.1, т.23, чл. 59, ал.1 и 61, ал. 1, във вр. с чл.17, ал. 1, т. 5 и от ЗМСМА, Общинският съвет реши:

Дава съгласие за подписване на Договор за сътрудничество и партньорство между Община Русе и Българска телеграфна агенция за осъществяване на съвместна дейност в областта на културата и за насърчаване развитието и популяризирането на МФ „Мартенски музикални дни“ и одобрява приложения проект на договор.

**ТОЧКА 57.**

**Питания**

**Г-н Иво Пазарджиев:** Имаме само едно питане, от госпожа Елеонора Николова. Госпожо Николова, заповядайте да представите питането си.

**Г-жа Елеонора Николова:** Уважаеми господин Председател, уважаеми колеги. С решение от предходната сесия ние предоставихме безвъзмездно за ползване на Сдружение „Родители на деца аутисти“ помещения. Още на Комисията по общинска собственост, ние поискахме да знаем от госпожа Стефанова и госпожа Илиева, дали биха могли предварително да се погрижат за сградата, така че тя да има някакъв приличен вид. Отговорът беше утвърдителен. Аз си направих труда да отида и трябва да ви кажа, че по – хубаво да не бяхме давали нищо. Това е една порутена стара сграда, така наречената „топла вода“. Това е промишлена сграда с едни много високи стъпала, които нямат характеристиката на стъпала от жилищна сграда. Още самото стълбище, самия вход, всичко е подкужушено, олющено. Там вероятно 50 – 60 години не е извършван никакъв ремонт. Самите помещения са мокри, подпокривни. Дограмата е метална, промишлена както ви казах, отдавна корозирала и загубила функциите на дограма. Няма нито един здрав прозорец. Инсталацията, ел инсталацията върви отвън с обтегнати кабели. Тези стаи са ползвани като място за струпване на отпадък, от дъски, от всякакъв друг промишлен отпадък. Останах с впечатлението, че каквото е отношението на обществото към децата и към техните родители, това е и отношението нашето към тези родители. С оглед на това, аз направих питане към Общинска администрация, дали някой от ръководството на администрацията си е направил труда да отиде и да види, какво всъщност предоставяме. Това е срамна история. Аз бих призовала, ако е необходимо, на тези хора, които са достатъчно измъчени и за които всички ние решихме, че трябва да има едно място, където да могат да оставят децата си, където евентуално да работят педагози, психолози, които да подкрепят както самите деца така и техните родители, помещенията които се отдават са за „отбиване на номера“ и то много грозно, бих казала демонстративно. Моля, да получа отговор от Общинска администрация, какво ще направи по този въпрос.

**Г-н Иво Пазарджиев:** Благодаря на госпожа Николова. Госпожо Николова, заповядайте писмения отговор и вие ще кажете дали искате цялостно да го четат или акценти от него. Нека да изчакаме, госпожа Николова ще се запознае така нагледно. Да, госпожа Стефанова или кой ще отговори на питането? Госпожо Стефанова, отговорете тъй като наистина колегите съветници останалите нямат отговора, така че да се чуе от залата. Заповядайте.

**Г-жа Златомира Стефанова:** Ами то трябва да се отговори на всичките неща все пак, защото. Така, уважаема госпожо Николова, благодаря Ви за отправеното от Вас питане. Тъй като въпросите Ви са няколко, ще трябва да отговоря, може би наистина акценти, но все пак е хубаво да засегнем това, което казвате. Първо, нека да уточним следното нещо, че това не е единственото помещение предложено на родителите с деца с аутизъм. На тях им бяха предложени, сега ще ви кажа - един, два, три, четири имота в предварителните ни срещи с тях, които бяха няколко и смятам, че не сме се отнесли неправилно към тях, напротив. Те си избраха това помещение, тъй като то съответства като големина на техните нужди. Така, следващият акцент е да ви кажа, че имота е посетен разбира се от ръководството на общината, също лично от господин Кмета, от инж. Илиева, както и от специалистите, които работят в отдела. Направени са две количествено-стойностни сметки относно необходимостта от ремонт. Частичния ремонт възлиза на 9559, 52 лв.. Това включва ремонт на две стаи, коридор, както и подмяна на дограма, ел. инсталация, радиатори. И втората сметка, която сме направили е за цялостен ремонт на всички помещения, която включва подмяна на дограма, ел. инсталация и всичко изброено, която възлиза на 20 000 лв. като тези сметки са изготвени в края на месец Юни. Считам, че направените от Вас твърдения относно отношението на общината към лицата в неравностойно положение са неоснователни. Община Русе е изключително ангажирана с проблемите в социалната сфера и предоставя четиридесет и три социални услуги в различни направления, сред които за нуждите на визираната от Вас група граждани. Общината остава ангажирана към проблемите на сдружението на „Родители на деца и възрастни с аутизъм“ – Русе и след предоставянето на помещенията. В потвърждение на това, Ви информираме, че в периода 1 – 8 Септември са осъществени две срещи с родителите, на които е обсъдена възможността за предоставяне на алтернативни помещения, след като е получено Вашето запитване за предоставяне на помещение закритата ДГ „Ралица“, с адрес Русе, кв. „Тракция“, ул. „Искър“ 41. Помещенията са предложени във връзка с разкритите в същия имот два броя социални услуги, съответно за деца и младежи с увреждания, включително и такива с разстройства и в аутистичния сектор. На представители на сдружението е представена информация относно различни програми, с които могат да финансират своята дейност. Предоставена е и информация и са дадени разяснения от различни подходи, които организацията може да предприеме за успешното си бъдещо развитие. Насрочени са допълнителни срещи във връзка с обмен на опит и добри практики в осъществяването на социални услуги. След проведените срещи, останах с убеждението, че към настоящия момент, сдружението има желание да продължи да стопанисва предоставения им за безвъзмездно ползване имот. Община Русе е заявила през Сдружение „Родители на деца и възрастни с аутизъм“ – Русе своята подкрепа и ще продължи да търси начини за подпомагане на тяхната дейност. Считам, че освен отговорност на общината като институция, подпомагането на хора в неравностойно положение е и задължение на обществото като цяло и се радвам, че сте съпричастни със случващото се и повдигнахте този въпрос. Благодаря.

**Г-н Иво Пазарджиев:** Благодаря на госпожа Стефанова. Госпожо Николова, имате ли допълнителни въпроси или становище? Заповядайте.

**Г-жа Елеонора Николова:** Благодаря на госпожа Стефанова. Моите предположения, че един ремонт би струвал десетки хиляди лева, се потвърди. Аз не знам тези хора от къде биха могли да имат тези средства, за да направят помещенията обитаеми. Не останах с впечатление, в отговора не се твърди, че общината се ангажира с ремонта, т.е. ние правим един подарък, който ще струва на хората 20 000 лв.. В този смисъл всички останали и изписани красиви слова са декоративни, също като Комисията за поддържане на връзки с обществото.

**Г-н Иво Пазарджиев:** Благодаря на госпожа Николова. С изчерпване на дневния ред, закривам заседанието. Приятен ден на всички.

**ИЗГОТВИЛ: ПРЕДСЕДАТЕЛ:**

***Йоанна Гочева Иво Пазарджиев***